
VOORWOORD. 


Die volgende uiteensetting het oorspronklik as aparte 
artikels in 'n Afrikaanse tydskrif verskyn. In die begin 
was die bedoeling van die skrywer om slegs 'n enkele artikel 
te skrywe naar aanleiding van 'n skrywe van dr. Hesse wat 
in dieselfde tydskrif verskyn het. So groot was egter die 
belangstelling wat die eerste artikels blykbaar verwek het 
dat die skrywer op versoek van die redaksie met die 
artikels voortgegaan het. Daaruit het hierdie versameling 
ontstaan. Beide die vorm en die gees van hierdie werkie : 
vind in bostaande feite 'n uitleg. Die leser word tegelyk 
versoek om dit as verontskuldiging aan te neem. Die be- 
doeling van die skrywer was nooit om 'n uiteensetting of 
beskrywing te gee van die menigte termietsoorte wat in ons 
land inheems is nie. Hy het hom beperk tot die sielkunde 
van die termiet, en oorspronklik is die gedrag van verskil- 
lende soorte beskrywe sonder benaming selfs van die ver- 
skillende soorte waarvan gewag gemaak word. Die artikels 
het later uitgeloop op een groot doelwit: die uiteensetting 
van 'n sekere teorie wat die skrywer ontwikkel het geduren- 
de 'n ondersoek wat meer dan tien jaar voortgeduur het. 
Hierdie teorie was: die organiese eenheid van die termietmnes. 

In verband met die publiekmaking van hierdie teorie 
in Suid-Afrika is dit wenslik om 'n sekere gebeurtenis uit- 
een te sit wat destyds aansienlike belangstelling in Suid- 
Afrika verwek het, maar wat nou reeds lank vergeet is. 

Sowat ses jaar nadat hierdie artikels in Suid-Afrika ver- 
skyn het, het die beroemde Belgiese skrywer Maeterlinck `n 
klein boekie in Frankryk uitgegee waarvan later 'n Engelse 
vertaling onder die titel The life of tbe white ant verskyn 
het. In hierdie werkie word my teorie, — of 'n deel daar- 
van — uiteengesit op so'n wyse dat alle lesers van Maeter- 
linck tot die gevolgtrekking moet kom dat dit 'n oorspronk- 
like ontdekking van die Belgiese skrywer is. Wat die saak 
— SO ver dit my raak — vererger het, was dat die ver- 
naamste resensies oor die werk van Maeterlinck, in verskeie 
tale, die teorie genoem het as die merkwaardigste deel van 
sy werk, en bewondering is geuit vir die feit dat iemand 
wat, volgens sy eie erkenning, nooit met enige termietsoort 
in sy lewe kennis gemaak het nie, so'n teorie kan ontwikkel. 


Daar is geen die minste twyfel dat Maeterlinck die 
teorie, sonder erkenning, uit my artikels oorgeneem het nie, 
— waarskynlik uit aanhalings wat destyds in Belgiese en 
Franse blaaie verskyn het. Die Star, Huisgenoot en ander 
Suid-Afrikaanse blaaie en tydskrifte het die feite op so'n 
wyse uiteengesit dat daar geen twyfel kon oorbly dat 
Maeterlinck sy beroemde teorie aan my te danke het nie. 
Hy het sommige van my bewyslewerende feite in my eie 
woorde gebesig. Selfs 'n seker woord, wat die skyn dra 
van wetenskaplik te wees, maar wat feitlik deur myself 
gefabriseer is, omdat dit m.i. meer geskik was dan die woord 
in algemene gebruik, is deur Maeterlinck oorgeneem, waar- 
skynlik onder die indruk dat dit die aangenome weten- 
skaplike term was. Die vernaamste Engelse sielkundige 
tydskrif Psychbe haal in sy jongste uitgawe (Vol. XIII, 1933) 
bostaande feite aan in 'n redaksionele betoog, met die by- 
gevoegde bewering: ,T bere cannot be any doubt whatever 

about Eugéne Marais” priority.” Psychbe gee ook te kenne 
waarom ek destyds bésorg was om hierdie prioriteit vas te 
stel: Dit was omdat ek bevrees was dat ek later, — indien 
ooit my werk in boekvorm verskyn, — van plagiaat teenoor 
Maeterlinck sou beskuldig word. Watter leser sou ooit dink 
dat dit andersom kon gestel gewees het, wanneer hy die be- 
roemde Belg en die onbekende Afrikaanse skrywer verge- 
lyk? 


'En dit is weer my verontskuldiging vir bostaande uit- 
eensetting. ËEk durf in alle opregtheid verklaar dat ek oor 
die vasstelling van hierdie prioriteit nie in die minste besorg 
is ter wille van die eer wat daaraan verbonde mag wees nie. 
Ek sou dit met die meeste bereidwilligheid aan Maeterlinck 
skenk — (hy het dit in enige geval alreeds geneem); maar 
ek sou nie graag aan die beskuldiging van plagiaat bloot- 
gesteld wees nie. Ek dink dat die meeste lesers hierdie dryf- 
veer sal besef. 


EUGENE N. MARAIS. 
Pretoria, 
Desember, 1933. 

HOOFSTUK I. 
DiE BEGIN VAN 'N 'TERMIETNES. 


Enige jare gelede het 'n artikel oor miere deur dr. Hesse 
in 'n Afrikaanse tydskrif verskyn. Byna alles wat deur 
natuurkundiges van miere vertel word, is altyd belangrik 
en interessant en dr. Hesse se stuk (soos. te verwagte was) 
was buitengewoon interessant. Maar die stuk het ook ge- 
dien om nogmaals een feit helder te laat uitblink: hoe vrees- 
lik min daar in ons land gedaan word in die studie van 
dierlike gedrag en hoe baie daar in ander lande alreeds 
gedaan is, en nog elke dag gedoen word. Al wat dr. 
Hesse vertel, is die uitslag van lang en geduldige onder- 
soek in Europa en Amerika. Niks daarvan is presies 
toepaslik op Afrikaanse miere en termiete nie. Die 
lewensloop van die meeste van ons mier- en termiet- 
soorte is in alle opsigte net so wonderlik, net so interes- 
sant as enigiets wat in Suid-Amerika ooit ontdek is. 
Die skrywer hiervan het vir 'n tydperk van tien jaar ons 
miere en termiete af en toe bestudeer in verband met 'n 
ondersoek in dierlike sielkunde. Die ondervinding is toe 
opgedaan dat so 'n ondersoek byna elke dag wondere aan 
die dag lê. Om net een ding te noem: die werking van die 
gemeenskaplike siel van `n miershoop is vir ons, mense 
(met glad 'n ander soort van siel), net so wonderlik en ge- 
heimsinnig as telepatie of enige van die beweerde werkinge 

van die menslike verstand wat op die grens van die onwaar- 
skynlike en onmoontlike lê. 


As 'n mens oor al hierdie dinge wil skrywe, dan staan 
Jy verbysterd voor 'n werklike ,embarrasment de richesses.” 
Jy weet nie waar om te begin nie. Ek wil iets vertel van 
die mees gewone van ons termiete; en wat ek gaan vertel, 
sal elke belangsteller self kan gadeslaan en miskien nog 
meer leer as wat ek weet. So ver my bekend is, het nog 
nooit iets in populêre tydskrifte verskyn van die feite wat 
ek sal aanhaal nie. Die meeste daarvan is selfs aan die 
wetenskap onbekend. 


Die gewone Afrikaanse wit termiete,t) wat so skadelik 
is aan hout van enige aard, en wat miershope bou in die oop 
veld, is deur ons hele land bekend — en nie altyd gunstig 
nie. Ek sal iets vertel oor die begin van hulle gemeenskap- 
like lewe. Die begin van 'n nes is wanneer die miere vlieg: 
na reent en gewoonlik met skemerdonker om hulle tallose 
vyande te ontkom. Hier alreeds stuit jy op 'n wonder van 
instink. Die miere wat vlieg, weet niks van vyande af nie. 
Hulle was nog nooit tevore buite die nes nie. Die bestaan- 
stryd is vir hulle 'n geslote boek en tog in nege uit tien ge- 
valle vlieg hulle nie voordat die voëltjies al aan slaap is 
nie. Dit sal te lank neem om te vertel van die wording 
en voeding van die vliegende miere. (Genoeg is dit om te 
sê (wat meeste Afrikaners weet) dat hulle minstens twin- 
tigmaal so groot is as die ander termiete van die nes, en 
geheel anders van vorm en kleur. Jy moet 'n miernes 
beskou as `n enkel dier waarvan die ledemate nog nie 
inmekaar gesmelt is nie, soos by die mens. Een klas is 


1) Die gedrag wat hier beskrywe word is die van die Natalse | 
Termiet [Termes Natalensis (Haviland)1. 

die mond en voedingstelsel, 'n ander is die kloue of 
horings vir verdediging en 'n ander is die geslagstelsel. 
Die vliegende miere is die geslagstelsel van 'n kolonie. 
Elkeen van die vliegende miere is 'n toekomstige koning 
of koningin. Dit neem maande vir die vier pragtige 
vlerke om te groei en tot volmaaktheid te ontwikkel en 
dan neem dit weer maande — in dor streke van ons land. 
selfs jare — voordat die miere 'n kans kry om te vlieg. Voor 
'n goeie reent geval het, sal hulle nooit vlieg nie; en die 
rede 1ê voor dje hand: hulle moet dadelik onder die grond 
kom; en as die grond hard en droog is, kan hulle nie. 


Volg nou die miere noukeurig vandat hulle uit die nes 
kom. Hulle kruip uit die gaatjie by duisende. Daar is 
blykbaar groot opgewondenheid in die nes. Somtyds kom 
hulle uit, gemeng met werkers en soldate. Die eerste ding 
wat die vliegende mier doen as hy uitkom, is om te probeer 
om te vlieg. Hy maak allerhande bewegings met sy vlerke 
en as hy hom nie van die grond kan lig nie, klim hy op die 
naaste grashalm en stort hom in die lug van `n hoogte af. 
Maar hy moet vlieg, al is dit met vir `n afstand van ses 
duim. Netnou sal die leser sien waarom die werklike vlieg- 
in-die-lug vir die mier 'n noodwendige iets is, net so nood- 
saaklik as die beskerming van sy lewe en daarom doen hy 
net soveel moeite om te vlieg — nog meer miskien, want die 
sielsdrang is sterker — as om sy bestaan te beskerm. 


[aat ons een mier goed in die oog hou. Die toeskouer 
sal dadelik gewaar word dat een doel van die vlieg versprei- 
ding is — net soos die saad van 'n plant. Sommige miere 
styg hoog in die lug en trek myle voordat hulle tot 'n lan- 
ding kom; ander sak grondwaarts `n paar tree van die ou 
nes af. Maar naby of ver — vlieg moet hulle, anders is die 

grootste doel van hulle lewe. verydel. Volg nou een wat 
naby die nes in die gras neersak. (Ons sal veronderstel dat 
dit 'n wyfie is (die twee geslagte is nie met die blote oog te 
onderskei nie). Die eerste ding wat sy doen, is om haar 
vlerke kwyt te raak. Die geskied deur `n bliksemsnelle 
beweging — so vinnig dat die oog dit nie kan volg nie. Een 
minuut sien jy haar met haar vier vlerke intak: die ander 
minuut stap sy weg, en daar lê die vier vlerke in die gras — 
baie, baie gouer as 'n dame haar feesgewaad uittrek en oor 
'n stoel hang. Dit het maande geneem vir die vlerke om te 
groei, jare miskien het sy onderaards met hulle gelewe — 
alles net vir die één moment. Vir 'n tydperk van drie 
sekondes en 'n afstand van miskien drie tree het sy die 
verruklike heerlikheid van vlieg geniet en daarmee is die 
doel van die groot werk bereik, en die fabelagtige vlerke 
word weggegooi soos die mens 'n ou afgeleefde baadjie. 
Net na sy haar vlerke kwytraak, stap sy snel heen en 
weer vir enige sekondes. Jy kan dadelik aan haar hele 
gedrag sien dat sy 'n geskikte plek soek vir een of ander 
doel — 'n doel wat vir jou nog duister is en wat haar hier- 
op volgende gedrag nie dadelik ophelder nie. Jy moet ge- 
duldig kyk en wag as jy wil sien wat sy van plan is om te 
doen. 

Net soos sy 'n plekkie na haar sin gekry het, doen sy 'n 
baie snaakse ding: sy gaan staan op haar voorpootjies en 
hef driekwart van haar liggaam reg op in die lug; en so 
bly sy doodstil soos 'n mierstandbeeld. As jy nou ongedul- 
dig word en wegstap, sal die groot geheim van die vliegende 
miere vir jou 'n geheim bly. Wat doen sy? Sy is besig 
om 'n draadlose S.O.S. die ruimte in te stuur. Gebruik 
maar nog 'n bietjie geduld: daar is weinig genoeg Afrika- 
ners wat hier iets van afweet. Waaruit bestaan die signaal? 


Ek dink ek weet, maar ek twyfel of die oningewyde leser 
dit sal raai. Die vereis lang kennis met die seine van in- 
sekte om jou dadelik op die spoor te bring. *) Eers dink jy 
natuurlik aan een of ander vir die mens onhoorbare geluid. 
Jy herinner jou hoe die toktokkie &lop onder dergelike 
omstandighede. Haar signaal is g'n geluid nie. Deur eks- 
periment kan dit bewys word. Ons sal hier met die verkla- 
ring tevrede wees dat dit iets is geheel-en-al buite bereik van 
ons Sintuie en die hemel alleen weet oor watter afstande 
die mannetjie dit kan gewaar word — en hoe! Ewewel, hy 
word dit gewaar; want ons eerste mier is 'n baie moderne 
jong dame wat nie skroom om die eerste stappe in die lief- 
deslewe self te neem nie. As jy lank genoeg wag, sien jy 
netnou 'n ander mier uit die lug aankom. En dan gewaar jy 
dat, ofskoon hulle vlieg baie lomp lyk en die rigting alles 
behalwe willekeurig, hulle tog wel deeglik kan stuur en 'n 
rigting kies, selfs teen die wind. Die mannetjie sak neer 
op die gras, dikwels 'n paar tree van waar die wyfie nog 
altyd roerloos haar snaakse postuur behou. Net sodra hy 
aanland, maak hy dieselfde blitsbeweging wat jy alreeds 
in die wyfie gesien het, en daar lê sy vier vlerke ook op 
die grond. Hy is in vreeslike, onweerstaanbare haas. (Oor 
en deur die gras kruip hy, so vinnig dat jy hom gedurig 
in die oog moet hou om hom nie te verloor nie. Hy soek 
na die oorsprong van die signaal wat hy daar bo in die lug 
ontvang het. Binne 'n paar minute kry hy haar. Sy is nog 

1) Die ontmoeting tussen koning en koningin verskil by ver- 
skillende termietsoorte. By een soort behou die koningin haar 
vlerke. Die koning klou onder haar lyf vas met sy kop na agter. 
Die koningin breek met 'n beweging van haar lyf sy vlerke af, 
waarna sy met hom wegvlieg om 'n geskikte nesplek te soek. Sy 
maak haar signaal om die koning aan te roep uit die lug deur be- 
redende beweging van haar vlerke. 

al die tyd doodstil, met die lyf omhoog, maar net sodra die 
mannetjie haar aanraak met sy voelhoring, infekteer hy 
haar met sy eie gejaagdheid. Sy begin te loop net so vin- 
nig as haar pootjies haar kan dra, en onmiddellik agter 
haar kom die mannetjie. Hulle is nou op die laaste en ver- 
naamste soek: die toekomstige huis; en dit laat Meneer 
geheel-en-al aan Mevrou oor. Dit moet `n goeie huis wees, 
want hulle sal lank daarin moet woon. ËEn met die vin- 
ding van die huis en die eerste grawe van die voordeur sal 
ons die gelukkige paar vereers verlaat. 


Daar is nog snaakser dinge in verband met die kome- 
die wat die ongeoefende leser nie sal raaksien nie. Ek het 
belowe om iets te vertel van die drang om te vlieg. luister 
nou: As die twee miere nie gevlieg bet nie, gebeur niks van 
alles wat ek vertel het nie. 'n Instink is iets wat trapsge- 
wys werk. As jy een trap vernietig of weglaat, dan val die 
hele ding in duie. Die natuur verlang dat die miere moet 
versprei. As die neste naby mekaar kom, sou die kos gou 
gedaan raak — daarom kry hulle vlerke, en daarom moet 
hulle vlieg. Maar die vlieg is tegelyk een trap in hulle 
geslagslewe; as hulle dié trap nie behoorlik neem nie, dan 
eindig hulle geslagslewe en hulle bestaan daar en dan. 


Die twee geslagte woon miskien vir twee jaar saam in 
een nes nadat hulle vlerke gekry het. Hulle is gedurig in 
aanraking met mekaar, maar daar is nie die minste spoor 
van geslagtelike ontwikkeling nie. Hulle moet eers uit die 
nes kruip, hulle moet in die lug vlieg, oet weer gaan sit 
en moet self die vlerke afbreek en dam eers — en dan 
onmiddellik — begin die geslagslewe. As jy hulle verhinder 
om te vlieg en met geweld die vlerke afbreek, dan sterf 
mannetjie en wyfie sonder om te probeer om 'n stap verder 


7 


in die voortbestaan van die ras te neem. Die duur en die 
afstand van die vlieg is van hoegenaamd g'n belang nie: 
dit kan ure duur en myle ver wees, of dit kan een duim 
' ver wees en een sekonde duur. Maar hierop dwing die 
dwingeland aan wat ons instink noem: jy moet al die trap- 
pies neem, anders is dit klaar met jou. As jy 'n mannetjie 
en 'n wyfie neem net soos hulle uit die nes kruip en hulle 
bymekaar hou, teen mekaar, sien jy dat hulle nie die minste 
belang in mekaar stel nie. Met die uiterste geweld ('n mier 
se geweld is maar min!) probeer hulle om weg van mekaar 
te kom. Laat nou die wyfie toe om drie duim ver te vlieg, 
en dadelik gaan die proses voort soos beskrywe. Laat die 
mannetjie toe om eenmaal in die lug sy vlerke te roer en 
dwing hom tot 'n landing naby die wyfie, dan — en dan 
alleen — neem sake die normale loop. Een sekonde in tyd, 
drie duim in afstand, en een vlerkslag is 'n golf tussen twee 
soorte lewens (wat die mier betref) so wyd soos die ruimte 
van ons heelal: die fyn strepie kan hy nie oortree nie, en 
selfs die menslike hulp van buite kan hom daartoe nie in 
staat stel nie. 

HOOFSTUK II. 
ONOPGELOSTE GEHEIME. | 
(Al het uiterste ondergoekt bij.” — Job 28:3). 


Daar is baie om te vertel oor die ontstaan van die nes; 
maar ek het my byna uitsluitlik bepaal by gedrag wat vir 
vergelyking van waarde was; en daarin selfs was die onder- 
soek gewestelik. Alle gedrag is natuurlik van belang vir 
die sielkunde. Gedrag is die sielkunde; ten minste dit is al 
siel wat ons ken en kan waarneem. Maar vir die doeleindes 
van vergelyking (vernaamlik as jy bo begin by die ape) 
word die limiete van jou gebied baie enger. | 

Met die besorging en voeding van die eerste kinders is 
die koning en koningin self belas. Na hulle volgroei is, 
neem laasgenoemde al die werk van die staat waar. In- 
tussen word die koningin groter en vetter by die uur. Die 
smal en net lyfie verdwyn stadigaan in toenemende vetlae 
tot sy uiteindelik 'n onooglike, wurmagtige sak van vet is. 
En wat die treurspel behoort te vererger, is die feit dat haar 
eggenoot (geseën met die enigste werklike luilekkerlewe 
wat in die natuur bekend is) die groot geheim van ewig- - 
durende jeug skyn te besit. Hy bly net so mooi en rats 
en jonk as hy was op sy huweliksreis; maar as jy na haar 
kyk, die roerlose, weersinwekkende wurm, is dit onmoontlik 
om te glo dat sy eenmaal op kaboutervlerkies hoog in die 
lug gevlieg het. Waarlik daar sou verontskuldiging wees 

indien Sy Majesteit begin rond te loer na iets 'n weinig, 
'n weinig minder molligs. As jy soiets verwag, sal jy op 
aangename wyse teleurgesteld word. Sy gehegtheid aan 
haar skyn toe te neem met die groei van haar liggaam. As 
jy die paleisholte blootlê, hardloop hy ontroerd rond; maar 
altyd keer hy na haar terug. Van sy lewe deur vlug te red 
is daar g'n sprake nie. Hy klou aan haar reuseliggaam 
verdedigend vas en daar sterf hy as die gevoellose mag- 
hebber, wat hulle staat vernietig, so besluit. Wonderlike 
voorbeeld van egtelike liefde en trou! Bewonderenswaar- 
dige liefde wat die vet-word van sy ega tot so 'n vormlose 
gevaarte kan deurleef! hReusagtig moet dit wees om so `n 
oppervlaksuitgestrektheid selfs te kan omvat. (Geen won- 
der dat Salomo ons na die miere verwys nie. Dit word 
vertel dat sy ondervinding in hierdie opsig ook taamlik 
uitgestrek was. 

Sinnebeeldig word dikwels van 'n vorstin gespreek as 
moeder van haar volk; die mierkoningin is dit daadwerklik. 
Van al die tallose miljoene wat `n groot nes uitmaak, is sy 
die enige moeder; elke indiwidu word uit haar gebore. Sy 
is natuurlik vrygestel van alle kinderkamersorge. Al wat 
van haar verwag word, is om die oneindige en onophoude- 
like eierstroom vol te hou; want die daaglikse verlies aan 
soldate en werkers is ontsettend nieteenstaande die uitmun- 
tende beskerming. Ons liewe moeder, die Natuur, is nie so 
danig besorg oor die verlies van selfs duisende enkelinge, 
waar sy alreeds voorsiening gemaak het vir 'n onuitputlike 
voorraad nie. 

Ek kom nou tot 'n stadium waar daar taamlik groot 
indiwiduele afwykinge sal waargeneem word; maar vir ons 
doel sal ons aanneem dat die omgewing van die nes geheel- 
enal normaal was en dat daar nooit storende invloede van 

buite die loop van sake skeef getrek het nie. Die eerste 
werkers sorg vir 'n paleis vir Haar Majesteit. Diep onder 
die oppervlakte — van drie tot ses voet — word 'n holte 
uitgeruim. Met die jare neem dit in uitgestrektheid toe en 
die uitgehaalde materiaal word tot opbou van die opper- 
vlakverdedigingstelsel gebruik. ln hierdie holte word die 
eerste paleis vir die koningin gemaak. Dit pas haar so mooi 
dat 'n mens geneig is om aan te neem dat die paleis om 
haar gebou word. Lk betwyfel dit; en waarom ek dit be- 
twyfel, sal die leser self binnekort gewaar word. In enig 
geval, ons kom nou binne 'n gebied waar byna alles gevolg- 
trekking en raai is. G'n menseoog het nog ooit gadegeslaan 
wat daar plaasvind nie. Selfs is daar nog nooit 'n plan 
uitgedink boe om die werk van die termiete in die paleis- 
holte af te loer nie. Want hulle leef in stikdonker, en om 
lig in die paleisholte in te laat, staan gelyk met wat die 
toestand van die mensdom sou wees by skielike vernietiging 
van ons son. ln stikdonker kan ozs nie sien nie. 


Die leser moet noukeurig volg wat nou kom, want ons 
grens hier op 'n geheim van die mierd wat baie na 'n mira- 
kel lyk. Ëk sal trag om so eenvoudig — en so min ,,weten- 
skaplik” — te wees as maar moontlik is. 


Die koningin hou aan met groei totdat sy 'n ontsettende 
grootte bereik: ses- of seweduisendmaal so groot as 'n ge- 
wone werker. Van eiebeweging of plaasverandering is daar 
g'n sprake meer nie. Self kan sy g'n haarbreedte verroer 
nie. Bewegingloos soos 'n stok lê sy daar. Al wat nog 
tekens van lewe gee, is die klein mierkoppie wat onveranderd 
bly. As jy haar vel en spiervertakkinge noukeurig opkerwe 
en onder die hoogste vergroting van die mikroskoop stuk- 
kie vir stukkie nagaan, sal jy oortuig raak dat daar ge- 

durende die laaste stadiums van haar groei g'n eiebeweging 
moontlik is nie. Jy dink natuurlik aan 'n krimp-en-rek- 
beweging van die vel soos by sekere soorte wurms. Jy sien 
dan dat g'n enkel deel van haar liggaam agter die kop onder 
beheer is van wat eenmaal 'n ingewikkelde sentrale bewe- 
gingstelsel was nie. Ek dink ook nie dat daar enige sprake 
kan wees van 'n tydelike beweegbaarheid, byvoorbeeld deur 
'n tydelike lediging van die sak nie. Ek het nog nooit soiets 
bespeur nie. ËEn dit kan ook nie wees nie, want die aflei- 
dende drade van die bewegingstelsel is in vloeistof opgelos. 

Ek lê hierop klem, omdat ek weet dat die leser netnou 
vir 'n uitleg gaan rondval, en dat twee hulle seker gaan 
opdring: (1) Rek-en-krimp-beweging van die huid, of (2) 
tydelike beweegbaarheid deur 'n skielike vermaering teweeg- 
gebring. Dit moet dus aangeneem word dat hierdie twee 
ten minste geheel uitgesluit is. As jy van 'n derde kan 
dink, sal ek bly wees om dit te verneem. 

Nou gaan ons voort met die koninklike lewensloop: 
Haar eerste paless is 'n kamertjie van mierklei gemaak wat 
spoedig so hard word soos sement. (Gewoonlik pas sy net 
mooi daarin. ef 
Sy is altyd baie te groot om by die deur van haar 
kamertjie in of uit te kan gaan. As jy haar wil uithaal, 
moet jy die kamertjie stukkend breek — of die koningin. 
Die koning en werkers kan maklik in- en uitgaan. Sy word 
gevoer en die eiers wat sy gedurig lê, word weggehaal na die 
broeikaste deur die werkers wat met hierdie werk belas is. 
Die koning doen niks. Hy boer maar altyd in of naby die 
paleis. 

Intussen groei die koningin gedurig. Hier in haar 
eerste paleis het sy nog nie eenderde van haar ewentuele 
grootte bereik nie. 

Uiteindelik maak sy byna die hele kamertjie vol.") 
Daar is nouliks ruimte vir die klein werkertjies om die eiers 
oor die gevoellose gevaarte uit te dra. 'n Verskriklike tra- 
gedie moet gebeur. lets moet bars — en die klipharde 
kamertjie gaan dit nie wees nie! Dit lyk baie na die klas- 
sieke ontmoeting tussen 'n onweerstaanbare krag en 'n on- 
beweegbare liggaam. Jy dink dat jy die miere hopeloos 
hoor fluister: ,O klipsalmander! `Wat gaan van ons word? 
Laat ons tog maar nog 'n bietjie antipon probeer!” 


Die menslike toeskouer staan hulpeloos voor hierdie 
dreigende noodlot. Met al sy wetenskap en vernuf kan hy 
niks doen om te help nie. 


Maar die miere was in werklikheid nooit beangstig nie. 
Al die tyd was hulle goed bewus van 'n uitweg — 'n baie 
eenvoudige. Net voor Haar 'Majesteit #e groot word vir 
haar huis, bou hulle 'n tweede, anderhalfmaal so groot as 
die eerste. Dit is parallel met en vas aan, die eerste, net so 
hard en et met so `n nou deurtjie. En dan haal hulle die 
Koningin uit die eerste kamertjie en plaas haar in die tweede, 
waar sy vir nog 'n jaar ruimte het om te groei. En so gaan 
hulle voort van kamer na kamer tot daar 'n reeks van 
miskien ses is, met die koningin in die grootste en laaste. 
Die deure bly ewe groot. Sy kan onmoontlik deur een van 
hulle gaan. | 


Daar bly nog een feit om te konstateer om die saak 
heeltemal duidelik en maklik verstaanbaar te maak. Dit 
kan maklik deur metinge bewys word dat haar onderdane 
haar onder geen omstandighede kan verroer nie. Die krag 
van 'n enkele werker kan taamlik sekuur vasgestel word en 


) Die gedrag hier beskrywe is van die waterberg-termiet 
(Fuller). 

dit is presies meetbaar vir hoeveel werkers daar plek is om 
haar liggaam beet te pak. Dit sal duisende meer neem as 
wat daar plek voor is om haar te roer gedurende die laaste 
stadiums van haar groei. Ons lê dus die volgende skynbaar 
onbetwisbare feite neer: (1) Self kan die koningin nie roer 
nie. (2) Die deure van haar kamers is ver te klein vir haar 
om in of uit te gaan. (3) Die miere kan haar nie verroer 
nie, en (4) tog verdwyn sy uit die een kamertjie en verskyn 
in 'n ander. 


Ek het alreeds twee moontlike uitleggings weerlê, so-te- 
sê, voordat hulle geopper was. Daar is egter nog een wat 
ek vergeet het. Dit het by my uitgegaan van die byna 
alom aangenome hipotese dat onmoontlikhede selfs in 'n 
miernes nie gereeld plaasvind nie. 'n Onbeweegbare ding 
kan nie tegelyk beweegbaar wees nie en die grotere kan een- 
voudig nie in die kleinere nie — behalwe in die land waar 
tweemaal twee vyf maak. 


Dit oet dus, in die eerste plaas, verskillende koning- 
inne wees, en nie een en dieselfde nie. As die eerste te groot 
word vir haar huis, word sy gedood en verslind, en dan dra 
die miere 'n koningineier in die tweede kamer en laat dit 
daar uitbroei. Die enigste moontlike wetenskaplike oplos- 
sing, nie waar nie? En baie eenvoudig as jy daaroor na- 
dink? Net jammer dat dit nie waar is nie. Jy word op 'n 
dwaalweg gelei deur te dink aan die bye en hoe hullc 
koninginne maak en vernietig en verplaas. By die miere 
bestaan 'n soortgelyke stelsel nie. Ook kan dit eksperimen- 
teel bewys word dat dit een en dieselfde koningin is wat 
vervoer word. Dit is maklik om haar te merk. Ek het ver- 
skillende teorieë ondersoek deur wetenskaplike vriende aan 
die hand gegee — vriende wat meer van insekte weet as ek 

oo1t sal leer—, maar nog nooit is een geformuleer wat met 
al die feite stryk nie. Die oplossing van die raaisel sal mis- 
kien die naam van die toekomstige Afrikaner-Fabre ver- 
ewig. N 


# 


HOOFSTUK HI. 
TAAL IN DIE INSEKTEWÊRELD. 


Salomo was die erfgenaam van Dawid in Wysheid. 
Hy sê: ,Ek het die Taal van die voëls geleer. Dit was 'n 
ingewing van die Allerhoogste.” ....ËEn toe Salomo en sy 
leër by die Vallei van Miere kom, toe sê een mier: ,Vlug 
na julle huise, o Miere, dat Salomo en sy leër julle nie kan 
vertrap en julle dit nie weet nie.” ËEn toe lag Salomo.” —. 
Vertaling uit Die Koran, Sura X XIII. — Die Mier. 

Hoeveel bewonderaars van ons natuur het die Afrikaan- 
se renaissance nie te voorskyn gebring nie! Hoeveel digters 
besing dit nie! Die woordeskat van twee wêrelddele word 
uitgeput om die wonders van sy skoonheid te beskrywe. 
Voor my 1ê die boekie van 'n Afrikaanse natuurbewon- 
deraar. Dit is hierdie boekie wat my tot 'n inleidinkie 
aanleiding gee. In net so veel bladsve van sy werk verskyn 
daar tweehonderd beweringe omtrent ons natuur, absoluut 
vals, ongegrond, onwaar. (Ek wou dat ek nog 'n paar harder 
woorde ken!) Ek het eenmaal dieselfde boekie aan 'n ander 
natuurbewonderaar voorgelê en hom gevra om die natuur- 
foute aan te stip. Nie een het hy raakgesien nie! Op die 
tweede bladsy word gewag gemaak van 'n dwarrelwind in 
ons woestyngebied — in die nag! Altwee is in die woestyn- 
gebied gebore en groot geword. Maar bulle is nie die enig- 
ste sondaars nie. As iemand die natuur werklik liefhet, dan 

leer hy hom ken — en dit vereis nie moeite en inspanning 
nie: dit kom vanself. As die natuur en sy verskynsels ooit 
op hom werklik 'n indruk gemaak het, sal sy gelaatstrekke 
altyd in sy geheue 'n lewendige beeid vorm. Die rigting 
waarin ons grootste sonde lê, is om die uitdrukkinge van 
Europese natuurliefhebbers blindelings na te volg, of buit te 
maak asof dit alles op Suid-Afrika van toepassing is — 
vandaar sonnette oor ons ,,herfs,” ,lente” ens. Dis een van 
die dinge wat my dwing om langdradig te wees oor die oot- 
moedigste van ons diertjies. 


Ek 


Ek het reeds te kenne gegee dat die vliegende koningin, 
kort na sy haar vlerke kwytraak, 'n signaal die ruimte in- 
stuur en dat dit altyd beantwoord word deur die verskyning 
uit die lug van die mannetjie. Wat die signaal presies was, 
het ek in twyfel gestel en vir 'n later geleentheid gelaat. Oor 
hierdie teks wil ek nou preek. Maar voor ek tot my drieërlei 
punte oorgaan, kom daar eers 'n tweede lang inleiding. Al- 
reeds vrees ek dat die geheim van die mieresignaal tot 'n 
ver in die toekoms verskynende hoofstuk sal moet uitgestel 
word! Maar die nuuskierige leser hoef nie teleurgestel te 
voel nie. ËEk is seker dat die inleiding hom ook 'n weinig 
sal interesseer. Weer sal hy van dinge hoor wat hyself elke 
dag kan waarneem en baie waarvan aan die ia self 
tot vandag toe nog onbekend is. 

Om die taal van die diere en insekte te kan verstaan, 
moet jy natuurlik eers die A B C leer; maar van veel groter 
belang is die dinge wat jy moet afleer. Ons begin derhalwe 
by die begin. 

Daar is drie maniere waarop die od dus van jie 
lewende rasse met mekaar op 'n afstand gemeenskap voer. 

Almal maak gebruik van een van drie natuurverskynsels: 
Kleur, geur en gelid. En net hier moet jy begin om dinge 
af te leer. As jy dink aan geluid en geur en kleur soos dié 
dinge deur die mens ge-interpreteer word — in terme van 
die indruk wat hierdie uitwendige dinge op hom maak —, 
dan is jy verlore voordat jy jou reis aanvaar. Luister maar: 
Daar is een termietsoort wat gedurig signale maak deur 
geluid. As jy ooit in 'n huis geslaap het waar hierdie ter- 
miete aan die werk was, sal die geluid jou goed bekend 
wees. Dit is 'n vinnige tik-tik-tik. Jy kan dit ook waar- 
neem deur 'n mikrofoon in 'n miershoop te laat afsak deur 
'n ingeboorde gat. Dit is maklik waarneembaar dat hierdie 
geluid nie alleen deur die miere gemaak word nie, maar dat 
ander miere op 'n afstand dit waarneem en dadelik daarop 
deur gedrag antwoord. Hier is ons geneig om te dink en te 
praat van geluid en boor soos ons dié dinge verstaan. Maar 
dit is nie so nie. Vang nou een (of 'n klompie van 'n sig- 
naalkorps en ondersoek hulle onder die mikroskoop. Jy 
moet hulle anatomies nagaan, en wat vind jy? Glad gn 
spoor, nie die minste teken of verskynsel van 'n gehoorstel- 
sel nie; niks wat met 'n oor in die verste verte ooreenstem 
nie; g'n spier wat vir geluid gevoelig kan wees nie. Ën net 
so wat kleur en geur betref. Van altwee maak die diere 
ongetwyfeld gebruik as signale — soos die leser later sal 
insien. En weer soek jy tevergeefs na enigiets wat na `n 
oog lyk. Daar is selfs nie die kleinste kleurkol wat vir `n 
primitiewe oog mag deurgaan nie. Die termiete is stok- 
blind, en tog is hulle gevoelig vir 'n indirekte ligstraal ver 
benede die drempelkrag van die menseoog. Dit wil sê hulle 
kan 'n baie dowwer lig. wat nie direk op hulle val nie, ge- 
waar word as die mens. Dit is deur presiese afmeting be- 
wysbaar. Neus is daar glad nie. 

Laat ons nou 'n ander goggatjie neem: die geliefde tok- 
tokkie en dit sal ons 'n heel ent verder op die spoor van die 
geheim bring. As jy die toktokkie goed wil leer ken en sy 
taal praat, dan moet jy hom mak maak. Hy moet so ge- 
woond wees aan die menslike teenwoordigheid dat sy gedrag 
nooit daardeur skielik gewysig word nie. (Hy word baie 
maklik mak — ten minste daar is een vaalpensie wat baie 
mak word en sy baas leer ken en lief hê, die gladde soort 
met ligte bene: nie die geriffelde nie.) Watter Afrikaner- 
kind het nog nie die toktokkie gesien en hoor klop nie? 
Jou oog val skielik' op hom in of langs die pad. As hy nie 
skrik en skielik doodval nie, met stokstywe bene — so dood 
soos die dooiste toktokkie wat ooit geleef het—, dan sien jy 
hom klop — en hoor hom natuurlik ook. Hy soek iets hards 
— 'n kolletjie grond of 'n klippie — en daarop klop hy met 
die laaste buikplaatjie: Drie-vier-vier-drie. Dit is sy Morse- 
kode. Vir 'n paar oomblikke luister hy, terwyl hy vinnig 
na verskillende rigtings draai. Sy gedrag is belaglik mens- 
lik. Die hele liggaampie word een vraagteken. Jy kan 
hom hoor sê: | 

,So seker as ek leef, het ek haar hoor klop... Van 
watter kant nou?... Daar is dit weer!” | | 

Hy antwoord met drie harde kloppe, en dan sit hy af, 
so vinnig as hy kan hardloop, vir 'n tree of twee. Hier her- 
haal hy die signale om sy algemene rigting te toets; en so 
gaan dit voort totdat hy eindelik by die geliefde arriveer. 
As jy die gedrag van baie verskillende toktokkies in die 
paartyd gadeslaan, sal jy bywyle een moet volg wat oor `n 
ongelooflike afstand op die rigting van 'n antwoordende 
signaal loop: Hy kan die signaal hoor oor afstande geheel- 
en-al buite die bereik van die fynste menseoor. Dit is hier 

waar hv die sielkundige begin interesseer. (Ons studeer hom 
nader: Weer vind ons onder die mikroskoop g'n teken van 
'n oor, g'n kompleks, g'n gevoelsdraad wat die diens van `n 
gehoorstel kan waarneem nie. Maar nog dink ons oor die 
gedrag van die toktokkie in terme van geluid en boor. Nou 
gaan ons oor tot laboratoriumwaarneminge met ons mak 
toktokkies. Ons laboratorium is 'n stuk natuurveld of ʼn 
taamlike groot tuin. Spoedig sal die ondersoeker ontdek 
dat die toktokkie een van die mees bygelowige goggatjies is. 
As hy deur die liefdegloed oorstelp is, glo hy eenvoudig 
alles wat jy hom vertel — net soos 'n oujongnooi! Klop 
met jou vingernael op 'n klippie — sy eie Morse—, en dade- 
lik antwoord hy. Jy kan hom maklik leer om nooit te klop 
nie as alleen in antwoord op jou signaal. Jy doen dit deur 
vir enige dae nooit te klop nie tensy by geheel-en-al tot 
stilswye geraak het. Na `n paar dae sal hy alleen klop in 
antwoord op jou signaal — en dit altyd onmiddellik. Kry 
nou nog 'n klein mikrofoon met kopstuk en drie voet draad. 
(Jy sal dit altyd nodig kry in jou omgang met insekte.) 
Dit moet so fyn wees dat jy die voetval van `n vlieg goed 
kan hoor. As jou toktokkie mak én goed gedresseer is, dan 
toets jy die fynheid van sy waarnemingstel. 'Tot jou ver- 
basing ontdek jy dat dit ongelooflik, bonatuurlik fyn is. 
Klop maar eers met jou vingernael op die klippie en maak 
die geluid al sagter totdat dit geheel-en-al buite bereik van 
jou eie ore is. Onmiddellik en sonder die minste spoor van 
twyfelagtigheid in sy gedrag, beantwoord die toktokkie elke 
signaal. Klop nou nie langer met die nael nie, maar met 
die sagte top van die vinger. Daar is glad g'n geluid meer 
nie en nog antwoord die toktokkie! Nou neem jy die mikro- 
foon en plaas dit op die grond, met die gehoorstel oor 
jou ore. Klop nou op die trommelvlies met die sagte top 

van die naas-pink. Jy moet werklik klop: nie net druk nie; 
maar met 'n weinig oefening kan jy dit so ver bring dat 
die geluid deur die mikrofoon nouliks waarneembaar is nie 
— en mog boor die toktokkie dit! 
Die oplossing van die raaisel lê in. hierdie rigting: Dit 
is glad g'n geluid wat die toktokkie waarneem nie en van 
boor is daar g'n sprake nie. Enige skoolboek oor natuur- 
kunde sal jou duidelik maak dat geluid alleen die interpre- 
tasie is deur ons ore van sekere golfbeweginge in die Gamp- 
kring. (Geluid kan nie deur 'n lugruimfe gaan nie. As jy 
'n geluid binne 'n thermosfles met 'n draad deur die prop 
maak, is dit onhoorbaar buiten wat deur die prop waar- 
neembaar is.) Dit is oms oor wat die golwe in geluid ver- 
ander. Buite ons oor is die heelal geluidloos. Sonder 'n 
oor kan daar g'n geluid wees nie. 'Maar die golwing wat 
ons geluid noem, het 'n waarneembare fisiese uitwerking. 
Dit is deur die uitoefening van 'n fisiese beweegkrag dat die 
trommelvlies van ons oor en die hamer-en-aambeeld-bene in 
trillimg raak. So kan jy sandkorrels of 'n fyn gasvlam laat . 
tril deur 'n musieknoot. Maar daar is nog 'n moontlikheid: 
Elke skielike aanraking tussen twee of meer oppervlaktes 
van stoflike voorwerpe mag `n trilling in die geheimsinnige 
eter veroorsaak wat glad nie geluidgolwe is nie en derhalwe 
geheel-en-al g'n uitwerking op ons ore het nie. (Ons raak 
nou in taamlike diep water, nie waar nier) ËEk dink dit is 
sulke trillinge in die eter wat die miere en toktokkies van 
gebruik maak. Dit klink 'n bietjie ver-gesoek, maar een of 
ander uitleg van hierdie aard sal die leser moet aanneem 
voor hy die taal van die insekte kan leer. As hy weer `n 
langasem-sprinkaan hoor (so genoem omdat dit nie `n 
sprinkaan is nie en die geluid nie deur asem gemaak word 

nie), dan moet hy afleer om aan geluid en boor te dink: hy 
moet aan 'n golwing dink — 'n branderkring in die eter wat 
oor `n afstand van ten minste agt myl deur 'n ander lang- 
asemsprinkaan waarneembaar is. (Ook sal hy hom van so `n 
teorie moet bedien wanneer ons weer na ons miernes terug- 
keer, of hy sal sy toevlug tot 'n wonder moet neem om 'n 
uitleg te formuleer van die gedagtewisseling wat gedurig 
plaasvind tussen die uithoeke van 'n termietnes. 


So ver wat geluid betref in die insektewêreld. .-Daar is 
nog twee ander maniere van gemeenskapsvoering wat ons 
kortliks in hierdie inleiding moet behandel: Geur en Kleur. 
Ons termiete maak gedurig gebruik van geur, waarvan som- 
mige deur ons reukorgane waarneembaar is. In die Noor- 
delike Transvaal is 'n bekende mier — die stinkmier genoem 
— wat 'n verskriklike reuk afgee in 'n omtrek van drie of 
vier tree wat by die meeste mense en honde die eienaardige 
uitwerking het om 'n geweldige mislikheid te veroorsaak. 
Elke leser sal die karakteristieke reuk van ons gewone ter- 
riete ken. Dié word veroorsaak deur die afsondering van 
n seker suurstof, wat die miere vir ander doeleindes ook 
gebruik... 


Dit is van die uiterste belang vir ons voortgang in die 
taal om min of meer seker te maak wat die signaal 
van die koningin in werklikheid is. Al wat ek nou aan- 
gehaal het, lewer (wat my persoonlik betref) die bewys 
dat dit iets is wat op ons organe die indruk van geur sou 
maak as dit sterk genoeg was. Dit lyk altyd in die begin 
baie hopeloos as ons te werk gaan met dinge wat geheel-en-al 
buite die bereik van al ons sintuie is, maar Geduld erlerne 
is die groot leuse vir die reisiger op hierdie donker voet- 
paadjies. Hier volg nog 'n bewys dat dit geur is: Jy kan ` 

maklik 'n brakkie ('n ,,foksie” by voorkeur) leer om vlieën- 
de miere op te spoor na hulle van hulle vlerke kwytgeraak 
het. Hy sal op die reuk van 'n signalerende koningin byna 
honderd meters teen die wind loop; met 'n mannetjie het hy 
moeite oor 'n afstand van een meter. — Nog 'n bewys, dus 

Die laaste en vernaamste bewys vereis 'n weinig om- 
slagtigheid om duidelik te maak. | 

Die volgende is al die signale waarvan die miere gebruik 
maak — 

(1) Die kommunale signaal wat gedurig van die mid- 
delpunt — die koningin — uitstraal en wat dien om die 
gemenebes bymekaar te hou en wat elke mier in staat stel 
om 'n ander lid van die gemeenskap te herken (buite die 
bereik van ons sintuie). 

(2) Roep van werkers en soldate (deur ons as geluid 
waargeneem). 

(3) Voedselboodskap (buite die bereik van ons sintuie.) 

Die sal ons almal later afsonderlik beskou. 

(4) En dan, laaste, kom die seksuele signaal van die 
koningin, wat ook buite die bereik is van ons sintuie. 

Ons weet dat deur die hele natuur geur en kleur ge- 
bruik word as seksucle signale. As daar nie briljante kleure 
is nie, dan kan jy seker wees dat daar een Of ander geur 
moet wees. 

Laat my toe om 'n bietjie af te wyk. Ek het hierbo 
aangetoon dat vlieg by die miere die sleutel is wat die sek- 
suele lewe ontsluit. Sonder vlieg kan daar g'n seksuele 
lewe wees nie. By die hoër soogdiere is dit meestal geur — 
somtyds met kleur gepaard. Dit begin by die plante. Die 
geur en kleur van blomme is natuurlik 'n reine seksuele 
verskynsel. Die ape en die mens het lank reeds altwee ver- 

loor. Maar by die hoër soogdiere bly geur nog altyd die 
sleutel wat die seksuele lewe moontlik maak — daarom is 
dit moontlik om groot soogdiere in dieretuine vir jare aan 
te hou sonder die ontstaan van seksuele woede. Interessant 
is dit om die koedoes in hierdie verband gade te slaan. ln 
Waterberg had die skrywer dikwels geleentheid om dié won- 
derlike skouspel van naby in die natuurstaat waar te neem. 
Vir 'n week of twee elke jaar word die koeie geurig. Net 
sodra die toestand verbygaan, verlaat die bulle hulle om 
alleen in klein troppies rond te swerwe. Hulle kom natuur- 
lik met die koeie in aanraking, maar nooit is daar die min- 
ste belangstelling nie. Maar sien nou wat gebeur met ʼn 
troppie bulle wanneer koeie in die eerste geurtyd vier of vyf 
myl bo die wind verbytrek. 'n Minuut tevore was hulle 
kalm aan weie, sorgloos slaapagtig. Dan kry hulle die wind. 
Dit is asof 'n donderslag op hulle losbars. Met een stuip- 
ruk is al die pragtige koppe omhoog en gretig word die lug 
getoets. Dan word van alle kante uitdagend getrompetter, 
en onmiddellik daarna is die hele trop — wat 'n minuut 
tevore so vriendskaplik saam gewei het — in `n stofdamp 
gehul waaruit alleen die gekletter van horings en die gebrul 
van woede hoorbaar is. Want die seksuele lewe word altyd 
voorafgegaan deur die gevoelig-word van die vegsentrum. 
Sonder die besondere geur sou die seksuele lewe nooit ont- 
waak nie. Dit is maklik bewysbaar. Vernietig met die 
bistourie of deur 'n vretende suur die reukorgaan by een 
van die kleiner soogdiere wat van geur afhanklik is. Daar- 
na kan hy met die ander geslag (in enige toestand) gedurig 
in aanraking kom. Nooit weer kan sy seksuele lewe ont- 
wikkel nie. Dit het altyd uitwendige stimulasie nodig — 
geur of kleur — om die seksuele sentrum gevoelig te maak. 
Die enigste diere van wie seksuele sentrums gevoelig kan 

word sonder enige uitwendige stimulasie, is die hoër ape en 
die mens. As jy by die hoër ape en die mens kom, dan 
word die aanwending van kleur en geur boeiend en miste- 
rieus. Vra 'n meisie waarom sy gebruik maak van al die 
heerlike geure wat die kuns van die apteker in ons tyd tot. 
sulke volmaaktheid gevoer het. Haar antwoord sal mislei- 
dend wees, omdat sy die sentrale beweegrede self nie weet 
nie. Dit is 'n aandrang wat opdoem uit die donkerste 
kamers van haar siel — 'n rudimentêre en vergete ding uit 
die oergeskiedenis van haar ras. Sy sou verskrik wees om te 
verneem wat die geskiedenis van die aandrang in werklik- 
heid is. Sy sou verontwaardig voel om te verneem dat die 
basis van al haar dure parfumerie die seksuele afskeiding is 
van verskillende soorte katte, van `n bokkie, en (die duurste 
van almal) die rudimentêre seksuele stof afgesonder deur ʼn 
seker soort walvis, wat nou niks meer is nie as 'n patologiese 
herinnering van sy lewe op land miljoene van jare tevore. 
Muskus is die universele basis van seksuele geursignale by 
alle diere. By die mens self duur die werklikheid ook nog 
voort. (Ons jongedame sal verbaas (en miskien afgunstig) 
verneem dat een uit elke duisend meisies nog muskus by ge- 
leentheid afsonder. Haar hele huid word sterk en baie aan- 
genaam geurig. Soos die geval is met al sulke oorblyfsels 
uit ons rasgeskiedenis, kom die muskusafsondering veel meer 
dikwels voor by indiwidws van die bobbejane en hoër ape — 
vandaar die ,,sehnsuchtvolle,” misterieuse oreksis wat par- 
fumerie by die mens veroorsaak. 


In geval van geur moet die leser ook bepaald dink aan: 
'n branderkring in die eter. Dit is geheel vals om te ver- 
onderstel dat geur uit gasse of mikroskopiese stofdele be- 
staan. (Geur self is geheel nie stoflik nie. . Jy kan `n stukkie 

skoon muskus vir tien jaar lank in `n groot vertrek laat ver- 


geur sonder dat daar die minste gewigsvermindering plaas- 
vind. 

Dit lyk of ons 'n vreeslike ompad geloop het om uit te 
vind wat die signaal van ons koningin was. In werklikheid 
het ons al die kronkelinge van die voetpad vermy. So ge- 
duldig en aanhoudend moet `n mens sukkel om een geheimpie 
van ons majestueuse Moeder te ontlok. Nou ten minste is 
ons byna seker — natuurlik nooit heeltemal nie — dat die 
seksuele signaal van die termietkoningin veroorsaak word 
deur 'n branderkring in die eter wat op ons organe in alle 
waarskynlikheid die indruk van geur sou maak indien dit 
bo die drempel van die menslike sinnewaarneming kon raak. 


HOOFSTUK TV, 
WAT IS DIE SIEL? 


Wat in die wetenskap ,,siel” genoem word, is iets geheel- 
en-al buite die bereik van al ons sintuie. Geen mens hct 
nog ooit 'n siel (of 'n stukkie van `n siel) geruik, gesien, ge- 
smaak, gehoor of gevoel nie. Daar is twee maniere waar- 
deur ons op die spoor kom van 'n siel. ln ons eie binneste 
word ons deur selfondersoek iets gewaar wat nie 'n tasbare 
deel van ons stoflike liggaam uitmaak nie. Hierdie gewaar- 
wording is natuurlik beperk tot 'n deeltjie van my eie siel. 
Die siel van my broer is net so ver buite my direkte bereik 
as die siel van die mier. Lk moet die bestaan daarvan op 
hoor-sê-getuienis aanneem. lntrospeksie is dus een bewys- 
rigting waardeur ons by magte is om die bestaan van die 
siel te konstateer. Maar dit is 'n besondere wetenskap waar- 
mee ons vir die oomblik niks te doen het nie. 


Nou kom ons tot die vraagstuk in hierdie verband wat 


ons in die gadeslaan van die mier meer bepaald interesseer. 
Weer sal ek trag om so min ,,wetenskaplik,” so min tegnies 
te wees as moontlik. Maar ek moet daaroor uitwei en die 
leser moet dit (met geduld!) probeer deurlees en probeer 
verstaan as hy verlang om enige werklike begrip te vorm 
van al die wonders van 'n termietnes, waaroor ons later sal 
handel. 

Die leser word versoek om altyd te onthou dat die 
grootste en vernaamste deel van die definisies wat volg, 

my eie is en op my verantwoordelikheid alleen gemaak 


word — vir wat dit mag werd wees. 'Tevergeefs sal hy 
in wetenskaplike boeke vir stawing van alles wat ek sê, 
soek. Nietemin vlei ek my dat hy sal insien — as hy 


werklik belangstel in die lewende natuur—, nie alleen dat 
dit waar is nie, maar dat dit die enigste sleutel is wat 
vir hom die donker geheime in die gedrag van lewende 
skepsels sal ontsluit. 


Laat ons nou eers hoor wat die wetenskap daarvan 
sê. Die siel, sê die eg wetenskaplike en streng logiese 
mense, is 'n toestand van die materie. Dit was ook oor- 
spronklik hulle eerste definisie van magnetisme. Jy durf 
nie sê die siel is iets wat 'n sekere toestand in die materie 
veroorsaak nie, want daar is g'n bewys van nie. Maar die 
analogie met magnetisme en wat later ontdek is, gee ons 
'n sekere mate van reg om te sê: 


Ten eerste: ,,Die siel is iets buite die bereik van al ons 
sintuie wat sekere toestande in die materie veroorsaak, 
watter toestande binme die bereik van ons sintuie is.” 

Dit is altyd en enkel deur beweging dat ons dié 
toestand waarneem. 

Dan kom die vraag: Watter soort beweging is `n siels- 
beweging? Ons lewe in 'n wêreld van beweging. (Ons sien 
stof en blare deur die wind heengewaai; ons sien water 
stroom en die waterplante in gedurige beweging; ons hoor 
en voel die wind; ons sien 'n miertjie 'n stukkie kos na sy 
nes aandra; ons sien 'n eier, skynbaar bewegingloos, maar 
as ons die kans het om dit lank en noukeurig genoeg gade 
te slaan, bespeur ons gedurige beweging, wat uiteindelik op 
'n kuiken uitloop. Watter van al hierdie bewegings is siels- 
bewegings en watter nie? Ons hoef nie die logika en meta- 

fisika te veel lastig te val om 'n definjsie te formuleer nie. 
Ons sal prakties wees en sê: 


Alleen beweging wat 'n bepaalde doel bet, kan `n siels- 
bewegimg wees. 

Ons eie siel is natuurlik die kriterium waardeur ons in 
staat gestel word om die bestaan van 'n doel te konsta- 
teer. Die eg logiese mense mag nie met hierdie deel van 
ons definisie tevrede wees nie, maar vir die praktiese na- 
tuurondersoeker is dit voldoende. 


Dan leer ons deur ondervinding dat sulke bewegings 
alleen plaasvind in 'n sekere soort materie — organiese; dat 
dit meestal in die organisme self ontstaan en nie afhanklik 
van uitwendige natuurkragte is nie. ËEk sê meestal, want 
daar is 'n menigte doelbewegings in die natuur wat wel. 
deeglik van uitwendige natuurkragte afhanklik is en niete- 
min psigologiese bewegings is. Ek het eenmaal tevore die 
geval van die fluitjiesrietsaadjie aangehaal. Soos 'n poeier- 
kwassie gevorm, dryf die saadjie soos `n lugskippie op die 
sagste lugstraal, maar net soos dit bo `n dam of 'n vlei kom, 
sak die saadjie af na die water of klam grond soos `n 
voëltjie wat gaan sit. By die eerste gewaarwording lyk 
dit soos `n bepaalde inwendig-ontstane doelbeweging wat 
baie, baie selde in die plantewêreld aangetref word. By... 
nader ondersoek blyk die uitleg egter dit te wees: Deur 
wrywing, deur die wind voordat die saadjie van sy moe- 
derstam losruk, ontvang die kwassie 'n lading negatiewe 
elektrisiteit. Die gevolg is dat al die fyn blaartjies van 
die poeierkwassie uitmekaar spring. So lank as die kwas- 
sie oop bly, dryf die saadjie in die lug; maar sodra dit 
in aanraking kom met 'n laag waterwasem, vind daar 'n 
ontlading van elektrisiteit plaas, die kwassie vou saam en 

die saadjie sak aarde-toe. Daardeur verseker die plant 
nie alleen die verspreiding van sy saad nie, maar wat van 
groter belang is, dat elke saadjie in water of op `n nat 
plek te lande sal kom. Hier het jy 'n lang reeks van doel- 
eindes wat die plant bereik deur gebruik te maak van uit- 
wendige natuurkragte; nietemin val al die bewegings binne 
ons definisie as doelbewegings en derhalwe psigologiese. 

Ten derde: Meestal — maar net meestal—, dus sprast 
die beweging wit die orgamsme self. 

Bostaande definisie sal vir die praktiese natuuronder- 
soeker altyd genoegsaam wees. Hy sal by wyle moeilikhede 
op die lyf loop (soos die dood-aanstel van die toktokkie, 
wat oppervlakkig baie na die negativering van beweging 
lyk, of die groei van 'n kristal); maar altyd sal by nadink 
blyk dat ons definisie voldoende is. 

Nou net nog 'n paar woorde oor ons rangskikking van 
hierdie doelbewegings in die natuur en dan is ons klaar met 
hierdie stokdroë onderwerp, en kan ons weer met ons miere 
voortgaan. Dat dit alles nodig is, sal die leser self later ge- 
waar word. 

Ons het dit soos volg verdeel :— 

(1) Doelbewegings in die plantewêreld. 

Dit bestaan uit vier soorte :— 

(a) Groei; 

(b) Tropismes of terugwerkinge deur uitwendige oor- 

sake teweeggebring; 

(c) Bewegings afhanklik van APIE buite die. 
organisme; 

(d) Bewegings wat lyk of dit im die organisme self 
ontstaan, soos die uitreik van arms deur sekere 
kruipplante na nabystaande voorwerpe (dit mag 
egter ook 'n tropisme wees). 


ds jy 
” Me eg ef P 
Wal 


FA 


(2) Doelbewegings in die laer dierewêreld, waarvan 
die gewoonste en vernaamste is: bewegings wat in die 
organisme self ontstaan (maar uitwendige natuurkragte 
word ook gebruik op 'n ander manier as deur die plante). 
Die eienaardigheid van hierdie bewegings is dat hulle altyd 
'n bepaalde koers loop: die organisme kan sy gedrag nooit 
wysig nie; en dit is net so erflik as sy liggaamsdele. 


Die ondersoeker kom spoedig tot die oortuiging dat 
alle doelbewegings in die natuur afhanklik is van wat ons 
geheue noem. Hierdie gedetermineerde erflike doelbewe- 
gings noem ons die siel van imstink. Jy tref dit in al sy 
oorspronklike volmaaktheid by die insekte aan; en deur 
die hele laer dierewêreld loop dit tot jy by die ape en 
die mens kom, en dan eers tref jy 'n magtige en verba- 
sende verandering aan in beide kwaliteit en kwantiteit 
van doelbewegings. 


Laat ons nou terugkeer na die siel van instink. (Ons 
het gesê, ten eerste, dat die geheue wat hierdie siel uit- 
maak, net so erflik is as die liggaamsdele van die orga- 
nisme. Die volgende, werklik gedane eksperiment sal dui- 
delik maak wat ons bedoel:— 


Ons alombekende geelvink (daar is verskillende soorte, 
maar enigeen kan vir die eksperiment gebruik word) vleg 
'n wonderlike nessie aan die uiteinde van 'n buigbare tak- 
kie, gewoonlik oor water. (Is daar een leser wat ooit die 
moeite gedoen het om uit te vind hoe die eerste grassie 
vasgebind word, en van watter soort knoop die voëltjie 
gebruik maak?) Die volgroeide vink is 'n saadeter, maar 
die kleintjies word op wurmpies gevoer byna totdat hulle 
die nes verlaat. Onthou nou hierdie twee geheues: (1) Hoe 
om die nessie te vleg; en (2) hoe om die kleintjies te voer. 

Ons het vir vier geslagte geelvinkeiers onder kanaries 
Jaat uitbroei. Die voëltjies word elke keer verplig om 
eiers te lê sonder om 'n nessie te vleg. Dit is die moei- 
likste deel van die waarneming, maar dit kan gedaan word. 
Elke keer word die eiers onder kanaries uitgebroei. Die 
kleintjies word op kunsmatige voedsel grootgemaak: nooit 
'n wurmpie of insekte sien hulle nie. Nooit sien hulle 'n 
stukkie gras wat vir vleg kan gebruik word nie. 

En toe neem ons die vierde geslag en gee die voëltjies 
alles wat hulle in 'n normale lewensloop in die natuur sou 
kry. Onthou nou dat hulle vir vier geslagte nog nooit 'n 
gevlegte nessie gesien het nie, nog nooit 'n wurmpie ge- 
proe het nie. Uit eie ondervinding kan die voëltjie on- 
moontlik weet wat om te doen in die natuur. Van 
eie geheue kan daar g'n sprake wees nie. Ons het verwag 
dat daar ten minste wysiging van normale gedrag bespeur- 
baar sou wees, maar daar was nie! 'Toe die tyd kom, gaan 
die voëltjies geweldig aan vleg. 'n Hele paar meer nessies 
word gemaak as wat hulle kon gebruik. (Dit gebeur gereeld 
in die natuur vir 'n beskermingsdoel wat een of ander 
leser miskien self sal uitdink.) Die eiertjies word uitge- 
broei en die kleintjies op wurmpies gevoer! 


Dit is wat erflike geheue in die siel van instink be- 
teken. 


Die tweede eienaardigheid van hierdie siel is dat die 
organisme nooit in staat is om sy gedrag te wysig nie -—. 
met ander woorde, hy kan g'n indiwiduele, kousale herin- 
nering opdoen nie. Hy is gebonde aan sy erflike herin- 
neringe. 'n Dodelike tiran is die erflike geheue in hier- 
die opsig. Selfs die dreiende dood kan die organisme 
nie ontvlug nie (soos die leser in een van ons waarne- 

mings sal sien) wanneer ontvlugting gedrag teenstrydig met 
sy erflike geheue vereis. Ons sal twee voorbeelde aanhaal: 
Die swart padmakermiere (regte miere dié keer: nie ter- 
 miete nie) word in baie verskillende dele van Suid-Afrika 
aangetref. Hulle maak voetpaadjies somtyds honderde tree 
lank waarlangs hulle alle soorte plant- en grassaad aandra 
na die nes. Op 'n afstand sien jy twee strepe miere: een 
wit, die ander swart. Die komende miere het elkeen 'n wit 
grassaadjie in die bek; dié wat gaan, is pikswart. Hulle 
bring die saadjie met dop en al. Dit word af in die nes 
gedra en daar word die doppie afgehaal en weer sorgvul- 
dig uitgedra en by die nes opgehoop. ËEen soort padmakers, 
terloops gesê, is meesters van 'n wonderlike natuurgeheim 
wat die mens nie ken nie. Hulle het ontdek hoe om die 
ontkiem van plantsaad te verhinder, selfs wanneer die saad 
op klam aarde in die donker weggebêre word. Wat hulle 
aan die saad doen, weet ek nie. ËEk dink hulle moet een 
of ander towerwoord daaroor uitspreek! Die mikroskoop 
wys nie die kleinste letsel aan die saad nie; maar as jy 
van dieselfde saad pluk en op dieselfde plek plaas waar 
die miere dit bêre, ontkiem dit binne 'n paar uur. (Kyk 
hoe 'n mens onwillekeurig afdwaal as jy met miere te doen 
het!) Die padmakers is baie bang vir water. Vloedwater 
is hulle grootste natuurvyand — en weet jy waarom? Hulle 
is oorspronklik 'n woestynmier, `n moderne indringer tot 
meer bevoorregte streke — daarom weet hulle nie hoe om 
die onderaardse nes teen groot en aanhoudende reëns te 
beskerm nie. Diep ingeworteld, derhalwe, is die vrees vir 
hierdie aartsvyand van hulle ras. Al raad wat hulle weet, 
is vlug — vroegtydig en so ver moontlik. 

As 'n mens nou 'n slootjie oor 'n pad grawe en met 
water vul, veroorsaak dit die grootste verbystering onder 

die padlopers. Aan altwee kante vergaar 'n opgewonde 
drom miere en dit neem baie, baie lank voor dit hulle byval 
dat 'n omweg-maak 'n maklike oplossing is. Voor hulle dit 
doen, egter, plaas jy 'n dun grasstrooitjie oor die watergrag 
as `n bruggie en dadelik sal jy die geleentheid hê om 
'n baie eienaardige en geheimsinnige gedrag gade te slaan. 
Sorgvuldig toets die miere die gevaarlike brug. ËEen vir 
een waag sy voorlyf op die strooi. Met die agterpootjies 
vas aan die wal geklem, rek hy sy lyf uit op die strooitjie. 
Hy woel met die voorpootjies en voelhorings en dan word 
hy die water gewaar en trek terug — haastig — om sy 
maats te vertel dat die brug onder kwessie uitermate on- 
veilig is. Dit is wat gebeur aan die neskant van die brug, 
waar die onbelade miere ophoop. Aan die ander kant van 
die brug — die verste van die nes — is die gedrag van 
die miere heeltemal anders. —Hier arriveer die miere elk- 
een met 'n grassaadjie belaai. Meestal is die grassaadjie 
SO groot en swaar dat die loop van die mier vreeslik be- 
lemmer en bemoeilik word. En wat gebeur by die brug? 
Met die minste tekens van huiwering stap elke mier voort 
op die strooi met sy reusevrag. Somtyds slaan hy om, 
maar hy klou vas aan die brug met al sy pootjies en gaan 
oor, en altyd bring hy sy vrag in veiligheid en haas voort 
na die nes asof niks gebeur het nie. Hier staan jy voor `n 
raaisel: die onbelade mier is bang om hom op die brug 
te waag: die belade mier loop oor met 'n vrag wat die 
passasie honderdmaal moeiliker maak. Jy kan maklik vol- 
doende bewys vind dat die dra van die vrag niks met die 
gewaarwording van die water te maak het nie. Neem nou 
'n vierkant stukkie blik met grond bedek en skuif dit onder 
die miere aan die neskant van die brug. As hulle dik 
daarop vergaar het, tel jy die blikkie op met miere en al. 

Met 'n dun haarpenseel merk jy so baie miere as moontlik 
met 'n klein kolletjie rooi op die agterlyf en dan skud jy 
die klomp af in die pad aan die oorkant van die grag. Dade- . 
lik stryk hulle voort langs die pad om binnekort terug. 
te keer elkeen met 'n grassaad in die bekkie, en hulle gaan 
oor die brug asof hulle niks anders hulle hele lewe lank 
gedoen het nie. Binnekort kom van jou rooikolmiere van 
die nes terug nadat elkeen sy drag afgelewer het. By die 
brug stuit hulle; en niks wat jy kan doen, sal 'n enkel mier 
die moed gee om vanself oor die brug te gaan nie. 


En so kan jy aanhou van die more tot die aand (as jy 
die geduld het van 'n natuurondersoeker) tot byna al die 
padlopers gekol is; en uiteindelik sal jy twee dinge leer: 
ten eerste, dat jy nooit die miere, deur bulle eie ondervim- 
ding, kan leer dat die brug veilig is om oor te gaan nie; 
en, ten tweede, dat jy hulle nooit kan leer dat as die brug 
veilig is vir 'n swaar-belade mier, dit (eweredig die vrag) 
soveel veiliger moet wees vir 'n onbelade mier nie. Hulle 
beproef dit self honderde male. As jy vir maande die 
eksperiment voortsit soos ons gedoen het, beproef hulle dit 
duisende male en altyd bly hulle gedrag dieselfde — tot jy 
die ding wanhopig opgee. Nooit sal die onbelade mier waag 
om oor die waterbrug te gaan nie; maar sodra hy met sy 
swaar vrag terugkom, gaan hy sonder aarsel oor. 


Kan die leser raai waarom die onbelade mier weier 
om oor die brug te gaan en die belade mier nier Dit het 
nie presies iets met ons onderwerp te doen nie, maar ek 
weet hy sal nuuskierig wees. 


As hy `n weinig eksplorasie in die werking van die 
dieresiel gedoen het, sou die gedrag van die miere nie lank 
vir hom 'n gebeim bly nie. Jy kan 'n dier na alle kante 

swaal namate jy in staat is om sy instinkte (sy rasherin- 
neringe) deur kunsmatige inmenging te oriënteer. Die ge- 
drag van die onbelade mier wat van die nes af weggaan, 
word gedetermineer deur 'n enkel sielsdrang: om kos te 
baal. ln enig geval is dit nie 'n sterk sielsdrang nie; dit 
moet selis opereer Zeen die ewigdurende en groot siels- 
drang: huis-toe, die sterkste van alle psigologiese dwange, 
behalwe die seksuele (waar dit in enkelinge bestaan). As 
ons 'n bietjie hoër op die leer klim, noem ons dit heimwee. 
Die miere wat terugkom, met die saad, word getrek deur 
iwee van die sterkste instinkte: (1) huis-toe, en (2) die ko; 
in veiligheid bring. Dit is net asof jy draadjies aan die 
miere vasbind en hulle daarmee trek. Die draadjie wat 
die mier weg van die mes trek, is baie swak. Voor die 
gewaarwording van gevaar en die daaropvolgende toestand 
breek die draadjie. Aan die terugkomende mier is twee 
sterk drade vas, wat selfs `n doodsgevaar nie kan breek nie. 

Op stuk van saak is die vraagstuk nie so 'n moeilike 
hie, mer 

Daar het jy nou wat bedoel word wanneer die siel- 
kundige sê dat die instinktiewe siel die erflike gedrag nie 
kan wysig nie, en g'n indiwiduele kousale herinnering kan 
opdoen nie. Hy kan mie deur eie ondervinding leer mie. 

Ons het ook gesê dat die siel van erflike herinneringe 
'n dwingeland is wat die dood self nie kan keer as dit 
gedrag vereis teenstrydig met enige rasherinnering nie. As 
voorbeeld hiervan neem ons die geval van die springbokke 
op die Springbokvlakte in Waterberg. Die vlakte is 'n 
eiland oop veld in die midde van die 'Transvaalse 
Bosveld. Die springbok is hoog gespesialiseer vir die lewe 
op die oop vlakte — met ander woorde, al sy erflike her- 

inneringe is omtrent die oop vlaktes. Hy weet hoe om die 
gevare wat hom daar bedreig, te vermy; hy weet watter 
die beste voedsel daar is, en hoe om dit te kry; hy weet 
hoe en wanneer verhuising moet geskied; hy kan agter die 
reent aan op oop vlaktes trek; hy kan vreeslik ver sien 
en ruik; ens., ens. Op die Springbokvlakte was daar dui- 
sende springbokke twintig jaar gelede. Nou is hulle uit- 
geroei. Stadigaan het die mens ingedring, plase opgeneem 
en afgekamp en terloops die springbokke verniel. 'Ten weste 
van. hulle was die berge en ten noorde die oneindige bos- 
veld, waar hulle absoluut veilig sou gewees het. Daar was 
een stap tussen die dood aan die een kant en absolute vei- 
ligheid aan die ander kant en bulle kon dit mie meem nie. 
Duisende ander groot wild (minder gespesialiseer) het die 
bosse ingevlug en hulle bestaan gered. Dit het gebeur dat 
groot troppe springbokke die bosse of berge deur jagters 
ingejaag is. Maar altyd onmiddellik — dieselfde dag nog 
— keer hulle terug en gaan die dood tegemoet op di Oop 
vlakte. 

Nou bly daar nog twee. soorte sielbewegings in die 
natuur oor, die rangskikking en eienaardighede waarvan 
die leser noodwendig moet ken as hy eendag hoop om 'n 
bietjie van die miere te verstaan. 

(3) Gemeenskaplike bewegings — d.w.s. 'n gedeelte 
van die bewegings of gedrag van enkelinge van 'n trop. 
wat gedetermineer word deur `n gemeenskaplike doel. Ons 
noem hierdie verskynsel die gemeenskaplike siel. Jy tref 
dit aan by die miere, die bye, die bobbejane en by alle . 
tropdiere in hoër of laer graad. 

En dan, ten laaste (4), kom die primêre siel, of die 
siel van indiwiduele herinnering — d.w.s. die siel van die 
primate: die mens en al die aapsoorte. 

As jy lank met ape omgaan, ontdek jy gou dat die 
onderskeid tussen die siel van die laagste aap en die hoog- 
ste soogdier (die hond bv.) baie, baie groter is as die 
onderskeid tussen die siel van die mens en die mensape. 
Waarin presies bestaan hierdie onderskeid? Ons weet dat 
dit bestaan (sê bv. die onderskeid tussen die bobbejaan 
en die otter), maar om die onderskeid in woorde te for- 
muleer gaan eers moeilik. Dit het baie geduldige werk 
gekos om die onderskeid in verstaanbare woorde te om- 
skrywe. Nege uit die tien wetenskaplike mense sal jou 
vertel: Die bobbejaan besit rede, verstand, of hoe hulle 
dit ook al mag noem en die otter nie. Hulle kan net so 


goed sê die bobbejaan is 'n bobbejaan, en die otter is `n 


otter. Die twee bring jou ewe ver op die pad. ËEen sal 
jou miskien sê dat die bobbejaan baie makliker nuwe ge- 
woontes kan aanwen.as die otter. Dit kom 'n bietjie nader, 
maar help nog nie veel nie. 


Laat ons nou eers die siel van rasherinneringe noukeu-. 
rig gadeslaan en sien wat die uitwerking daarvan in die 


natuur is. Ons neem 'n landvoël wat kan vlieg en wat 
in alle opsigte net soos alle ander landvoëls is. Stadigaan 
begin hy kos op die strand van die see te kry. Na miljoene 
jare leer hy om vissies in taamlike diep water te vang. 
Sodra dit 'n vaste gewoonte geword het, begin die natuur- 
like uitsoeking. te opereer. ËElke tree wat die voël dieper 
in die water gedwing word, so veel beter kans van bestaan 
het die enkeling wat die beste daarvoor liggaamlik en gees- 


telik ingerig is. En so gaan dit deur nog miljoene jare 
voort. Die voël verloor sy vlerke: hulle word roeirieme; 


verloor sy vere: dit word dons; verloor sy loopbene en 


pote: hulle verander in 'n swemtoestel — en die uiteinde 


is die pikkewyn. (Die leser sal sien dat ek nog vas staan 

by die eerste teorie van Darwin: van De Vries se sprong 
en die sogenaamde verandering deur strewe het ek nooit 
iets gesien nie.) 

As ons die pikkewyn of die otter (want alles wat ek 
gesê het, is op altwee toepaslik) neem soos hulle vandag 
is, dan merk ons een vername feit op. As daar enige skie- 
like verandering van omgewing plaasvind, dan is hulle 
verlore. Ons sal die otter neem, want hier kan ek na op 
die proeigestelde feite reiereer. Eenmaal in Waterberg, ge- 
durende 'n vierjarige droogte, toe die strome gaan staan en 
die watervoedsel opgeraak het, kon jy otters orals m die 
veld langs die groot lope aantref. Daar was nog poele 
genoeg, maar die vis en krappe was gedaan. Die otter is 
'n ratse dier, en jy kan hom leer om voëltjies en ander klein 
landdiertjies te vang byna nes 'n kat. Maar vanself kam 
by dit mie leer mie. Die wilde otters het by honderde van 
honger gesterwe in die midde van 'n oorvloed kos. Ons 
het gedurende dié tyd 'n paar pasgebore ottertjies in die 
hande gekry. Ëen daarvan het ons na die Springbokvlakte 
gestuur ongeveer dertig myl van die naaste lopende water. 
(Hy is net na sy geboorte uit die nes gegrawe en het nooit 
lopende water gesien nie.) Hy is deur 'n hondeteef saam 
met haar eie kleintjies groot gemaak. Hy het nooit ander 
kos gehad of gesien nie as rou vleis, voëltjies en ander 
klein landdiertjies en nooit het hy meer water gesien nie 
as net wat voldoende was (in 'n blikkie) om sy dors te les. 
Terselfdertyd het ons `n pasgebore bobbejaantjie uit die 
berge na die vlakte geneem en daar is hy aan 'n pypkan 
grootgemaak. Later het hy net onnatuurlike (vir 'n bob- 
bejaan) kos gekry. Hy het nooit 'n kans gekry om 'n 
lewendige goggatjie in die hande te kry nie. 'Toe die twee 
diere drie jaar oud was, is hulle vir die eerste maal na hulle 

respektiewe natuurlike omgewings teruggebring: die otter 
na Sterkrivier, vanwaar hy oorspronklik gekom het en 
die bobbejaan na die Dubbele Berge, waar sy moeder ge- 
skiet is. Altwee was eers uitgehonger. Hier had ons 
geleentheid om die groot onderskeid in gedrag te sien. Die 
otter het eers net 'n paar minute gehuiwer, toe is hy die 
water in en binne 'n halfuur het hy agtereenvolgens 'n 
krap en 'n groot kurper onder water gevang en op die 
klippe verslind. Die bobbejaan, aan die ander kant, was 
totaal verlore. Hy was in die midde van 'n oorvloed van 
natuurlike bobbejaanvoedsel, en ofskoon uitgehonger, wis 
hy glad niks van klippe-omkeer en die vang van lewende 
 goggatjies nie. Hy sou sonder twyfel van honger omge- 
kom het. Toe klippe vir hom omgekeer is, spring hy weg 
van die krioelende goggatjies, met alle tekens van angs en 
afgryse. Met die uiterste moeite is hy oorgehaal om 'n 
dooie skerpioen, van sy angel en gifklier ontdaan, te proe 
en uiteindelik oorgehaal om lewendiges te vang, met die 
`. gevolg dat hy dadelik in die vinger gesteek is. By voOT- 
keur probeer hy om 'n bergvrug wat 'n dodelike gif is, te 
eet en sy lewe moes met geweld gered word. By die wilde 
bobbejane gebeur ooit sulke ongelukke nie. #ulle bet ge- 
leer. Ons mak bobbejaan het ook uiteindelik alles verstaan, 
maar hy moes alles met moeite self leer. 

'n Mens sien dus dat die natuur twee dinge verrig 
het in die geval van die bobbejaan: hy is in besit van 
'n siel wat in staat is om indiwiduele kousale geheues op 
te doen, en, ten tweede, sy erflike geheue is vernietig. Die 
bobbejaan in ons land is werklik die oorgangspunt in die 
' dierewêreld. So ver is dit al by hom gevorder dat daar 
in vyftig persent van gevalle g'n erflike oriëntering van 
die sekusuele sin is nie — die mees erflike van al die siels- 

toestande. By die mens is daar glad g'n erflike oriënte- 
ring meer nie. Die oreksis mag ontwaak, maar die oriën- 
tering is 'n saak van leer by altwee geslagte. 

Hoe het hierdie eienaardige verandering in natuur- 
like gedrag dan tot stand gekom? In die eerste plaas moet 
daar een of ander groot rasvoordeel in opgeslote wees. Die 
leser sal dadelik insien dat die groot uitwerking van die 
siel van erflike geheue is om 'n ras tirannies vas te knoop 
aan een spesiale omgewing: die pikkewyn aan die see, 
die klipspringer aan die berge, die springbok aan die oop 
vlakte. Hoe meer volmaak die erflike herinneringe is, des 
te meer eng is die omgewing waaraan die organisme ver- 
bonde is. Dit is al wat die natuurlike uitsoeking teweeg- 
bring. Die bewering (of liewer, geloof) dat uitsoeking 
en ontwikkeling in die natuur tot een of ander ideale toe- 
stand van absolute volmaaktheid dring, is kinderagtig en 
vals. In alle gevalle is daar `n verlies van absolute vol- 
maakthede in hoog gespesialiseerde diere bespeurbaar. 'n 
Ruiling vind altyd plaas, en die resultaat is nie ideaal nie. 
Dit is gn volmaaktheid in die pikkewyn om sy vlerke vir 
rieme te verruil nie; die lang nek van die kameel is `n 
bepaalde nadeel wat vlug en onsigbaarheid betref. Die 
Natuur is g'n liefdadigheidsinrigting nie. Die Natuur is 
altyd vyandiggesind teen die lewe, anders kon daar g'n 
uitsoeking wees nie. Dit sal ook duidelik wees dat die 
ras wat die meeste aan 'n bepaalde omgewing verbonde is. 
aan een groot nadeel ly. By 'n skielike verandering van 
die omgewing is so 'n ras verlore. Na 'n nuwe omgewing 
kan hulle nie verhuis nie en nuwe herinneringe kan hulle nie 
opdoen, om hulle geskik te maak vir die veranderde om- 
standighede van hulle omgewing nie. In ons kontinent 
gebeur dit dikwels dat byna gehele rasse vernietig word 

deur dergelike natuursveranderinge: droogte, watersnood, 
sprinkane en die indring van ander onbekende vyande. 


Om 'n ras die magtige voordeel te verskaf dat hy sy 
natuurlike omgewing (beide plaaslik en eienskaplik) skielik 
kan verander, moet die natuurlike uitsoeking 'n sielsver- 
andering teweegbring. G'n enkele of vermenigvuldigde 
somatiese wysiginge kan dit teweegbring nie. Dit sal die 
leser natuurlik dadelik toegee. 

Die eerste en vernaamste stap is om die erflike herin- 
neringe te vernietig. Sonder dit kan daar g'n verandering 
van omgewing wees nie. ËEn nie alleen moet die herinne- 
ring vernietig word nie, maar die moomtlikbeid selfs van 
-erflike herinnering moet uit die siel verdwyn — anders sou 
die verandering nie help nie. En in plaas daarvan moet ʼn 
siel opgebou word wat elke indiwidu in staat stel om sy eie 
kousale omgewingsherinneringe op te doen. ln hierdie wen- 
ding het die ape 'n groot voordeel geniet wat elke kenner 
van ape sal insien. 


Die onmiddellike gevolg is gewees dat die aap `n wê- 
reldburger geword het. Hy kan enige omgewing verower 
— daarom is dit dat ons bobbejaan, van alle Afrikaanse 
diere, in die mees verskillende omgewings woon. Jy tref 
hom aan op die vrugbare gebergtes van die Kaap, in die 
groot houtbosse en rivierslope van dié binneland en in die 
uiterste dorsland van die Kalahari. ËEn in elke omgewing 
het hy nuwe herinneringe opgedaan. Hy het geleer om 
skaaplammertjies te vang en oop te skeur vir die melk 
in die pensie — deur die helfte van Suid-Afrika. In die 
` Noordelike Transvaal ken hy dit nog nie. In een deel van 
Waterberg het hy geleer om `n kremetartvrug op 'n rots 
te plaas en met `n klip stukkend te slaan — sy eerste ge- 

bruik van gereedskap. Nêrens anders in die wye natuur 
as by die ape alleen sal sulke dinge aangetref word nie. 

By die ondersoek van al hierdie dinge word twee groot 
feite so klaar en helder as die dag: ten eerste, dat daar 'n. 
wye psigologiese kloof bestaan tussen die siel van die aap 
en die siel van die hoogste soogdier benede die ras van 
primate; en, ten tweede, dat die siel van die bobbejaan 
en die siel van die mens presies dieselfde is wat kwaliteit 
betref. Die onderskeid lê in kwantiteit alleen. In die geval 
van die bobbejaan slaan ons die stroom gade naby sy bron 
in die berge. In die geval van die mens sien ons dieselfde 
rivier net voor hy in die see verdwyn. 

Die mens het in hierdie rigting die verste gevorder — 
daarom is dit dat die mens in die grootste en dorste woes- 
tyne (die Gobie en die Sahara), op die hoogste gebergtes, 
die diepste valleie, die trope en die Poolse ys ABO EE 
het — en lewe. 

Maar die Natuur gee niks present nie. Soos ons aan- 
gedui het, is dit altyd 'n ruiling. Die ape en die mens het 
'n ontsettende prys betaal vir hulle nuwe tipe van siel — 
'n prys wat stellig en gewis hulle natuurlike ondergang 
binnekort (d.w.s. kort as natuurtydvak beskou) moet te- 
weegbring. As ek eendag met die miere klaar is, sal ek 
miskien hieroor uitwei. 

Net een woord nog oor die siel. van ER kou- 
sale herinnering. Die ou diersiel van ras-herinneringe, by 
die hoër ape en die mens) word nie vernietig nie. Dit word 
deur 'n vorm van permanente inhibisie buite werking ge- 
stel. Maar dit is nog alles daar en kan kunsmatig weer 
gedeeltelik in werking geroep word. Dit, myns insiens, is 
die grootste ontdekking deur ons gedoen in. verband met 
'n driejarige waarneming van die gedrag van die wilde bob- 

bejaan. Daar is nie die minste twyfel aan nie en dit kan 
met onomstootlike feite bewys word dat die sogenaamde 
onderbewuste siel van die mens nie 'n wonderlike skepping 
van die natuurlike uitsoeking is wat tot 'n staat van ideale 
volmaaktheid lei nie, maar dat dit eenvoudig die ou diersiel 
in slapende toestand is; en dat dit onder sekere abnor- 
male toestande weer wakker word en tot vreeslike psigo- 
logiese wanorde lei. Die meeste menslike kranksinnig- 
heid (waar dit reine psigose en nie neurose is nie) is 
daaraan te wyte: die gedeeltelike ontwaking van die dier- 
siel. - ok 

Ek dink altyd dat as sulke sielkundiges soos Freud 
meer praktiese kennis opgedoen het van die siel in die na- 
tuur, hy nooit sy valse en kinderagtige teorieë wêreldkun- 
dig sou gemaak het nie; en as dié kennis meer populêr was, 
sou hy seker nooit so 'n leër van navolgers verwerf het nie. 
Vir iemand wat iets van die vergelykende sielkunde afweet, 
is die teorieë van die Oostenrykse sielkundige so klaar- 
blyklik vals dat dit oorbodig lyk om die falsiteit te bewys. 
Geeneen van sy volgelinge word afgeskrik deur die feit self 
dat Freud al die verbasende en gekompliseerde sielswerkings 
ontdek het, mie langs die gewone en moeilike pad van ge- 
duldige ondersoek, van oneindig meet en weeg nie, maar 
deur een of ander goddelike ingewing! As die gewone 
metode van ondersoek gevolg is om van besondere gevalle 
na algemene reëls te redeneer, sou dit 'n honderd mensge- 
 slagte vereis het om te ontdek wat Freud in een jaar ge- 
doen het, veronderstellende dat alles wat hy sê, waar is — 
wat dit nie is nie. 

Langs hierdie reuse-omweg het ons nou tot 'n punt 
geraak waar ons met 'n reine gewete die gemeenskaplike 
siel van die miere kan beetpak. 


HOOFSTUK V. 
Die LIGSTRAAL IN DIE DIEREWÊRELD. 


In die voorgaande oor die verskillende signale wat in 
die natuur aangetref word, is daar een wat vergeet gebly 
het. ln die nagaan van my aantekeningboeke het ek iets 
gekry oor die gebruik van lig as 'n signaal onder lewendige 
diere; en dit is miskien wenslik om 'n paar woorde daaroor 
te skrywe. 

Die gewone aanwending van lig deur die lig-wurmpie 
en die vuurvliegie sal aan alle Afrikaners goed bekend wees. 
Hier in Transvaal maak die vuurvliegies in sommige dele 
'n verbasende vertoning. Langs die afsak van die Hoëveld 
verskyn hulle somtyds in sulke getalle dat die rivierlope 
soos strome lig die nag deur strek so ver as die oog kan 
sien. Ek moet dadelik sê dat ek met g'n sekerheid die doel 
van die ligsignale kan verklaar nie. 'Trots langdurige en 
noukeurige waarneming het ek nooit met eie oë die gevolg 
van die signaal (as daar een is) gesien nie. Dit lyk asof 
die insek met opset die doel van haar signale wegsteek 
sodra sy gewaar word dat sy onder observasie is. Die vuur- 
vliegie het my in hierdie opsig baie herinner aan die be- 
vrugtiging van seker van ons grassoorte (aristida). As die 
leser oo1t `n wanhopige hartbrekende ondersoek wil instel, 
dan moet hy probeer om ooggetuie te wees van die bevrug- 
tiging. Ek herinner hoe ons die heeldag deur en tot lank 

na middernag die wag gehou het by onbevrugte plante. In 
die nag was `n sirkel van honderd tree deursnit om die 
bewaakte plant verlig deur aseteleen mynlampe so lig as die 
dag self. En dan, wanneer ons uiteindelik uitgeput en ver- 
moeid `n paar uur gaan slaap, dan word ons wakker om te 
ontdek dat die geheimsinnige wonder in ons afwesigheid 
plaasgevind het — want die bevrugtiging vind plaas net wan- 
neer jy dit nooit sou verwag nie: 'n uur of twee voor dag- 
breek! Die vuurvliegie het ek baiemaal deur slaaplose 
nagte opgepas en nooit kon ek my oortuig van die werk- 
like doel van die signaal nie. Ek dink dat dit `n seksuele 
signaal is. As daar 'n twyfel is, dan ontstaan dit uit die 
feit dat die ontmoeting van die geslagte seker nie alleen 
deur die lig bewerkstellig word nie. 

Daar is verskeie van ons landdiere wat periodiek lumt- 
neus word. Die wonderlikste, en seker die verruklikste, is 
die groot groen oorkruiper wat in die tropiese dele van ons 
land aangetref word. Hierdie reuse-honderdpoot veroor- 
saak meer skrik en afgryse by mense ongewoond aan die 
hantering van goggas as miskien enige ander insek. Om 
een of ander rede — my onbekend — word dié reuseinsek 
somtyds liggewend. Dié verskynsel is 'n seldsame. Ék het 
dit self slegs tweemaal gesien. Dit is iets wat die geluk- 
kige toeskouer nooit sal vergeet nie. As jy die insek in 
'n donker nag aantref, terwyl die illuminasie aan die gang 
is, is jou eerste indruk dat dit `n halssnoer van die prag- 
tigste juwele moet wees. Wat sou 'n skone vir so 'n hals- 
snoer nie gee nie! Dié dier is ongeveer twaalf duim lank 
— in altwee my gevalle was dit wyfies —, en solank die 
verligting duur, verkeer die gewoonlik ratse en sluwe dier 
in 'n toestand van kataleptiese verlamming. Dit skyn asof 
die gehele lewenskrag van die dier verbruik word in die 

vervaardiging van die reuseligstroom. So helder is dit dat 
die fynste druk maklik in 'n stikdonker kamer kan gelees 
word op `n afstand van ongeveer twee voet van die dier. 
Wat veroorsaak die jlluminasie? ËEk het geen gedagte nie. 
'n Skeikundige vriend het later die liggaam van een van 
die lumineuse oorkruipers ondersoek, maar kon geen spoor 
van enige bekende liggewende element onderskei nie. 

Onder 'n lae vergroting van die mikroskoop blyk dit 
dat die lig uitstraal van twee |umineuse vlekke naby die 
uiteindes van elke segment. Die lig is in gedurige bewe- 
ging — 'n onreëlmatige verheldering en verduistering wat 
in konsentriese sirkels uitstraal en inkrimp van 'n klein 
middelpunt van intensiewe wit lig. Die ligvlekke werk 
onafhanklik van mekaar. Gelyktydig met die intensiwi- 
teitsverandering vind daar 'n gedurige en verbasende kleur- 
verandering in die sirkels plaas. Van die wit-lig-middel- 
punt verskyn die kleure in die volgende orde: lig-geel, lig- 
groen, smarag-groen, donker-groen, blou, donker-blou, 
rooi, purper, violet. (So is die kleurverskynsels deur 'n 
dame aangeteken wat besonder kleurgevoelig was.) Die: 
bron van die lig lê binne die liggaam van die dier en straal 
uit deur die huid. ln die geval van die ligwurmpie skyn 
die oorsprong van die lig buite die vel te wees. 

Uit die vorige hoofstukke sal die leser seker die ge- 
waarwording opgedoen het dat daar nog 'n groot onge- 
eksploreerde veld is wat signale in die dierwêreld betref 
en elke stap is uiters interessant. Daarom het ek deur hier- 
die skrywe getrag om ons lysie van signale volledig te 
maak. En ek skryf graag van ons vuurvliegie, juis omdat 
dié diertjie in intrigerende geheimsinnigheid gesluier is. 

Wat is die doel van die lig Wat is die lig? My 
antwoord op die vraag bestaan ongelukkig net uit ontken- 

nings. Ek kan baie mooi vertel wat dit nie is nie, terwyl 
die positiewe kant van die balansstaat byna skoon papier 
is. Dit is die geval met al ons diere wat hulle bedien van 
bekende natuurkragte. Die Suid-Afrikaanse drilvis, by 
' voorbeeld, maak defensief gebruik van 'n skokstroom elek- 
trisiteit wat hy onder water deur die punt van aanraking 
in die lyf van 'n mens skiet. Ek. weet nie te veel van 
elektrisiteit nie, maar dit weet ek dat die hele liggaam van 
die drilvis met vloeistof gevul is; dat dit 'n volmaakte 
afleier is sonder enige isolering; dat dit omring is deur 
seewater wat 'n baie meer volmaakte afleier is as die mens- 
liggaam. Onder sulke omstandighede is dit 'n volstandige 
onmoontlikheid vir die dier om 'n lading elektrisiteit op te 
gaar en nog baie meer onmoontlik om dit deur die mensvel 
te dirigeer. Die dier kan dit eenvoudig nie doen nie! 

In verband met die vuurvliegie en ligwurmpie wil ek 
ook 'n negatief konstateer — met groot huiwering. Die 
.groot Fabre het gesterwe onder die vaste indruk dat hy 
die geheim van die lig ontdek het. Op die vel. van die dier 
is daar `n wit stof (wat baie na `n fosforsamestelling lyk 
— Wat dit nie is nie). (Op hierdie stof rig die dier — so 
lyk dit — twee ligstrale; ook blyk dit dat sonder suurstof 
die lig verdwyn. Daaruit het Fabre afgelei dat die ver- 
skynsel niks anders as oksidasie is nie. Geen verder twyfel 
het ooit weer by hom ontstaan nie en sy bewering is deur 
honderde skrywers herhaal. Ek wil graag net dit sê. As 
dit oksidasie is, dan is dit 'n soort oksidasie wat nêrens 
anders in die natuur aangetref word nie; wat die slimste 
skeikundige nie kan namaak nie en wat 'n hersiening van 
al ons begrippe omtrent die eienskappe van suurstof nood- 


wendig sou maak. Oksidasie veroorsaak altyd hitte. As 


dit baie stadig voortgaan — Soos die verroes van 'n metaal 

—, dan is die hitte so uitgesprei in duur dat dit nie waar- 
neembaar is nie — maar die hitte word losgelaat. As die 
oksidasie vinnig plaasvind, dan word die loslating van hitte 
eksplosief. As oksidasie vinnig genoeg plaasvind om lig te 
veroorsaak, dan moet daar 'n voorafgaande en voortdu- 
rende (terwyl die lig duur) verhoging van temperatuur 
wees. (Oksidasie sonder hierdie verskynsel is net so on- 
moontlik as `n houtvuur sozder hitte of lig. Dat suurstof 
nodig is vir die ontstaan van die lig, is nog glad geen be- 
wys dat dit 'n proses van oksidasie is nie — soos Fabre 
vermoed het. Neem 'n bondel vuurvliegies en toets hulle 
met 'n gevoelige termometer: daar word geen waarneem- 
bare temperatuurstyging deur die lig veroorsaak nie. Dit 
is meetbaar dat, om die lig van een vuurvliegie vir een uur 
deur oksidasie te verskaf, die liggaampies van meer as 
agtienhonderd vuurvliegies opgebrand sou moet word. Ek 
dink stellig dat Fabre se vermoeding ongegrond was. 

Nog een woord oor die lig. ËEnige jare gelede is wê- 
reldkundig gemaak dat 'n Japanse natuurkenner ontdek 
het dat die vuurvliegie strale afgee wat 'n fotografiese plaat 
deur die swart verpakking vlek. Die strale is natuurlik 
onsigbare strale en nie die sigbare lig wat die diertjie 
afgee nie. Ek moet erken dat ek self nog nooit geleent- 
heid gehad het om die bewering te toets of om uit te vind 
of die Afrikaanse vuurvliegie ook strale afgee nie. 


HOOFSTUK VI. 


s 


DiE WORDING VAN `N SAAMGESTELDE DIER. 


Die afdeling groepsiel in ons lys van doelbewegings 
in die natuur is ongetwyfeld die moeilikste vir die mense- 
verstand om 'n begrip van te vorm. Al hoe verder dat ons 
van ons eie sieleienskappe afwyk, des te geheimsinniger en 
onverklaarbaarder lyk die verskynsel; en die reine groep- 
siel is seker die verste verwyder van die siel van onerflike, 
indiwiduele, kousale omgewingsherinneringe ('n baie lang 
samestelling, maar moeilik om in minder woorde weer te 
geel) d.w.s. die primêre siel. 

Die volmaakste verskyning van die groepsiel is in ons 
eie liggame waarneembaar. Ons liggaam is saamgestel uit 
' 'n aantal groot organe, elkeen deur 'n sigbare of 'n onsig- 
bare draad aan die middelpunt — die brein — gekonnek- 
teer. Elkeen is in gedurige beweging, met 'n afsonderlike 
doel — ten minste die doel lyk afsonderlik en onafhank- 
lik; maar by nader ondersoek blyk altyd dat die beweging. 
na ʼn einddoel gerig is wat eg gemeenskaplik is. Die be- 
stierende, gemeenskaplike invloed straal uit van 'n enkel 
middelpunt. ln geeneen van die organe is daar 'n rein 
indiwiduele doel waarneembaar nie. 

Na die saamgestelde liggaam van 'n hoogontwikkelde 
dier is daar geen beter voorbeeld van die werking van die 
groepsiel as 'n termietnes nie. 


Go 


Die leser tree hier op grond wat sy goedgelowigheid 
ten hoogste sal toets — daarom is dit nodig om stappie 
vir stappie te neem en om seker te wees van een voor jy 'n 
tweede neem. Hen ding beloof ek vooraf: Geen bewering 
sal gemaak word wat nie eksperimenteel gestaaf kan word 
nie; en waar die feite baie moeilik en wonderlik lyk, sal 
die eksperimente self weergegee word om die leser in staat 
te stel om hulle te herhaal en miskien te verbeter. 


By elke mens wat die termiete noukeurig gadeslaan, 
moet vroeër of later een vraag opkom: Waarom werk 
hulle? Wat is die dryfveer van al die rustelose aktiwiteit? 
Rusteloos is geen oordrywing nie. Weet die leser dat van 
alle lewendige diere van hierdie graad van ontwikkeling 
die termiet waarskynlik die enigste is wat nooit rus of slaap 
nie? Die bewys hiervan is altyd negatief, maar uiteindelik 
oortuigend. Nooit sal die ondersoeker, hoe sorgvuldig hy 
te werk gaan, die miere in 'n toestand van rus of slaap 
verras nie. Ëk wonder of Salomo dit geweet het toe hy 
die luiaard ongenadiglik na die miere verwys het! 


Waartoe al dié oneindige werk en strewe? By ander 
enkel diere verskaf die natuur magtige, onweerstaanbare 
dryfvere: die seksuele en ouderlike kompleks, selfverde- 
diging, die moeilike stryd teen honger en dors. Dié dinge 
maak die siel van die enkeling uit en bestier al sy bewe- 
gings. By die termiet bestaan geeneen van hulle as `n 
dryfveer vir die indiwidu nie. 


Die antwoord op die gestelde vraag is in werklikheid 
die definisie en beskrywing van die reine groepsiel. Dit 
vereis ongelukkig omslagtigheid; en om dit duidelik te 
maak is dit wenslik om ons eerste lyn van ondersoek in 
die vorm van tbeses weer te gee. ËEn eers moet ek die leser 

waarsku dat wat ek nou gaan sê, geen beeldspraak is nie: 
dit is aktuele feite so duidelik bewysbaar as wat sulke 
dinge maar bewysbaar is: 

(1) Al die bewegings van die termiet word van buite 
bom bestier. Hy besit self geen spoor van eie wil, van 
keuse nie. Die enigste sielsvermoë wat hy besit, is outomo- 
biliteit — selfbeweging. Hy sit sy liggaamlike dele self 
in beweging; maar wanneer dié beweging moet plaasvind 
en wat hy daarmee moet doen, word van buite hom op tou 
gesit en bestier. Deur omstandighede mag sy werk nutte- 
loos en ydel wees; waar die eenvoudigste van enkeling- 
insekte vir die noodlot sou terugdeins, kan die termiet dit 
nie doen nie. Op die pad waarlangs die onsigbare beheer- 
ser van sy lot hom dwing, oet hy voort. 

(2) Die hele gedrag van die termiet word van buite 
bom gedetermineer deur 'n invloed — ons kan dit maar 'n 
draad noem wat hom vasknoop aan die paleisholte. Dié 
onsigbare invloed straal uit die organisme van die koningin 
alleen. Dit is natuurlik buite bereik van ons sintuie; dit 
kan alle gewone materiële voorwerpe penetreer; dit gaan 

maklik deur dun staal of ysterplate. 

(3) Dié invloed word deur afstand verminder. Dit 
werk net tussen bepaalde limiete. 


(4) Die somatiese dood van die koningin vernietig dié 
invloed dadelik. Letsels en verwonding van die koningin 
verswak dié invloed eweredig met die grootte van die 
letsel. | 


(5) Die miershoop is 'n afsonderlike, saamgestelde 
dier in 'n seker staat van ontwikkeling waar gebrek aan 
outomobiliteit die organisme alleen onderskei van ander 
diere (nie in alle gevalle nie). 

(6) Die termiet is afkomstig van 'n gewone vlieënde 
enkelinginsek. Die samestelling en ontwikkeling van ge- 
spesialiseerde groepe kom laat in die rasgeskiedenis voor. 

(7) Die termietnes is 'n voorbeeld van die samestel- 
ling en wording van hoog-ontwikkelde en kompleksdiere 
soos die soogdiere. 

(8) Die groot-orgaanstelsel van die soogdiere is `n 
samestelling van afsonderlike diere. Hoe groter die ont- 
wikkeling, des te hoër die spesialisasie. 

(90) Die daadwerklike samestelling van 'n dier en spe- 
slalisasie van groepe van enkelinge tot enkele EA kan 
nog in die natuur waargeneem word. 

Die groepsiel, seker die wonderlikste psigologiese ver- 
skynsel in die hele natuur, en een wat die sterkste bewys 
lewer dat dit moontlik mag wees vir psigologiese invloed 
om 'n uitwerking op 'n organisme op 'n afstand te hê, 
is die gevolg van hierdie samestelling; en daarom is dit 
van belang om die organiese samestelling gade te slaan en 
te probeer verstaan. 

Die spesiale termietsoort waaroor al hierdie skrywe 
meer bepaald gehandel het, is een van die mees ge- 
wone en waarmee elke leser in staat is om kennis te maak. 
As jy 'n wond in enige veldmiershoop maak, is die kanse 
dat dit van hierdie spesiale soort termiet sal wees. In die 
wond sal hy twee soorte insekte sien, so verskillend dar, 
as hy niks van termiete afweet nie, niemand hom ooit sou 

oortuig dat hulle van een en dieselfde moeder en vader 
afkomstig is nie. Die een is 'n witagtige, gewone insek 
met sterk kake, voelhorings en twee swart kolletjies wat 
vir oë sal deurgaan. Die ander, onder lae vergroting, lyk 
SOOS ʼn skrikgevaarte uit 'n nagmerrie. Die algemene kleur 
is rooi-geel; in massas is die rooi kleur oorheersend. Die 

lyf eindig in 'n massiewe, driekantige kop wat uitloop in 
'n lang, swart, horingagtige naald. Onder die keel is daar 
vier byna rudimentêre pote behalwe die gewone funksionele 
pote. Die groot kop is blink gepoleer soos 'n geel-rooi edel- 
gesteente. Binne is 'n groot reservoir-vloeistof waarmee die 
` genoemde naald in direkte verbinding is. Nooit, in jou 
verbeelding, kan jy `n dier skep wat oënskynlik meer 
totaal van die buitewêreld afgesny is nie. Buiten die twee 
voelhorings is daar geen spoor of teken van 'n sintuig nie. 
Hoe en wat die dier eet, is 'n raaisel. Die enigste moont- 
like voedsel moet `n dun vloeistof wees. Die gewone voed- 
sel wat die nes inkom, moet alreeds `n groot verandering. 
ondergaan het in die liggame van ander termiete voordat 
hierdie horingman daarvan gebruik kan maak. Vir ons 
doel is dit nie nodig om oor al die waarskynlike funksies 
van die insekte te teoriseer nie. Met 'n taamlike sterk 
vergrootglas sal die toeskouer dadelik opmerk dat die ge- 
drag van die twee soorte termiete in die wondopening ver- 
 skillend is. Die naalddraers verskyn in toenemende massa 

en vorm spoedig 'n ring om die opening, met die naalds 
| almal na buite gerig. As jy een met 'n skerp, stywe haar 
` tergend aanroer, raak hy in `n soort van stuipbeweging, 
terwyl met die naald vinnig vorentoe en agtertoe gesteek 
word. Uiteindelik maak 'n kristal-helder druppel klewerige 
vloeistof sy verskyning langs die naald af. Dié stof bevat ʼn 
hoeveelheid bytende suur. Daar kan min twyfel wees dat 
die spiesdraers verdedigend optree om die indring van 
vyande te verhinder, meestal deur skrikaanjaging. Anders 
doen hulle niks. 

Onder beskerming van hierdie kordon is die ander soort 
spoedig aan werk. Hulle herstel die wond. Uit die diepte 
kom elkeen met 'n klippie tussen die kake. Met behulp 

van die. rudimentêre pote (in die ander soort beskrywe) 
word die klippie 'n paar maal omgerol. Onder die mikro- 
skoop sien jy dat die doel is om dit met dieselfde soort 
klewerige vloeistof te bevogtig. rens in die wondrand: 
word die klippie vasgedruk. Val kan dit nie. As jy die - 
nuwe. werk aantas, word jou vingers klewerig asof jy aan 
stroop geraak het. Die vloeistof het die eienaardigheid dat 
dit gou verdamp, en met die verdamping verdwyn al die 
klewerigheid aan jou vingers. 

Een van ons #heses is dat die miershoop 'n afsonder- 
like en volmaakte dier is wat alleen ontbloot is van die 
beweging van plaasverandering. Ons moet die bewyse daar- 
voor stukkie vir stukkie aanvaar, en dit sal tegelyk dien om 
die wording en ontwikkeling van die groepsiel duidelik op 
die voorgrond te stel. 

So ver het die leser kennis gemaak met 'n verwonde 
miershoop. Laat ons nou 'n bietjie ons aandag by 'n baie 
meer ontwikkelde, saamgestelde organisme bepaal; dan sal 
ons terugkom na die miershoop. 

Ek veronderstel dat elke leser ten minste 'n algemene 
begrip het van hoe sy eie liggaam inmekaar sit en hoe die 
masjien werk. Hy weet dat sy liggaam uit miljoene selle 
bestaan waardeur `n vloeistof wat ons bloed noem, gedu- 
rig stroom. Dié vloeistof bestaan grotendeels uit twee 
afsonderlike soorte organismes, rooi en .wit liggaampies, 
waarvan elkeen lewendig is en 'n afsonderlike sowel as 
'n gemeenskaplike siel besit. Deur hierdie liggaampies 
word die groot liggaam opgebou, wonde gesond gemaak 
en ander indringende goggatjies beveg. Die waarne- 
minge van Metchnikoff in hierdie rigting, ofskoon nie 
van alle twyfel ontbloot nie, is seker waar wat die alge- 
mene strekking betref. Die. indringende mikrobe word 

gepak en verslind by die wond of natuurlike foramima, 
of, as hulle inkom, dan binne in die selle en passasies 
word die stryd voortgesit. ËElke wond word dadelik toe- 
gepak deur beskermende wit liggaampies. Beide groei en 
heling van die liggaam vind altyd plaas van die binne- 
kant buiten-toe. Buite-om is die vel, wat lig en lug gro- 
` tendeels uitsluit, taai, ondeurdringbaar. Die liggampies 
wat die bloedstroom uitmaak, is vreeslik lig- en lugsku. 

“Die groei van die liggaam (selfs geheel van buite be- 
skou) is baie wonderliker en geheimsinniger as wat dit 
lyk. Ons is baie geneig om gewone verskynsels in die 
natuur aan te neem as 'n soort aksiomatiese voorval wat 
geen uitleg nodig het nie — soos die val van die appel. 
Dink nou net 'n bietjie hoe die liggaam groei, meer be- 
paald met die oog op die vel. Die groei geskied altyd van 
binne na buite; maar daar word nie 'n stuk vel wegge- 
peem en dan 'n stuk liggaam gebou en `n nuwe vel 
weer oorgetrek nie; o nee, die groei geskied onder die ou 
vel. Jy sou dus geregtig wees om te verwag Of dat die vel 
rek, of dat die nuwe stuk liggaam bo-op die ou vel groei 
en dan 'n nuwe vel buite-om; sodat as jy in die liggaam 
insny, jy 'n reeks opmekaar gestapelde velle behoort deur 
te gaan. Geen van beide gebeur nie: die vel rek nie, en 
daar word geen nuwe vel oorgetrek nie. Nou ja, sê die 
leser, dan groei die vel saam met die inwendige groei van 
die selle wat die liggaam uitmaak. Baie maklik om te sê, 
maar die bewyse is alles daarteen. Ons weet verseker dat alle 
groei bewerkstellig word deur die stroom lewende liggaam- 
pies wat ons die bloedstroom noem. Maar ons weet ook dat 
hierdie lewende stroom diertjies een deel van die vel — die 
heel buitenste — nooit bereik nie: daarin sirkuleer hulle 
nie. . Hoe die buitenste vel saam met die inwendige lig- 

gaamsdeel groei, is onuitlegbaar. Elke leser weet ook dat 
die liggaam in sekere groot sentrums verdeel is wat elk- 
een afsonderlik werk. Volgens ons psigologiese rangskik- 
king is elke sulke deel van die liggaam `n afsonderlike dier 
met 'n afsonderlike psyche. ..Dan het jy een sentrum waar 
die gemeenskaplike siel gehuisves is — die brein — die 
middelpunt van die gemeenskaplike lewe van die liggaam. 

Die leser het by dié tyd al ingesien dat siel en lewe 
een en dieselfde ding is. ËEnige gegronde definisie van 
siel sal altyd toepaslik wees op lewe, en die teenoorgestel- 
de. Daar is geen enkele hoedanigheid deur ons waar- 
neembaar wat strek om te bewys dat daar twee afsonder- 
like dinge is: lewe en siel nie. Hulle is een en dieselfde 
ding. Al onderskeid is die twee mame wat ons die een. 
ding gee. 

'n Klein letseltjie aan hierdie middelpunt — die brein 
— jis voldoende om die onmiddellike dood van die hele 
liggaam te veroorsaak. Die groei en aan-lewe-bly van. 
die liggaam kan alleen geskied deur bemiddeling van die 
rooi en wit goggatjies van die bloedstroom. Voedsel word 
deur een foramen ingeneem en deur die liggaampies opge- 
neem na dit deur sekere groot organe verander is. 'n 
Klein deel daarvan gebruik hulle vir die voer van hul eie 
liggaampies. Neëntig persent word na verskillende dele 
gedra en gebruik om selle te maak en aanmekaar te las 
as vleis, sening en been. 'n Ander deel van die ingenome 
voedsel bestaan uit onbruikbare materiaal. Maar dit moet 
deur die liggaampies opgeneem word, omdat dit deel uit- 
maak van die saamgestelde stowwe wat ook die bruikbare 
elemente bevat. Deur die masjinerie van hulle eie lig- 
gaampies skei die liggaampies die bruikbare van die on- 

bruikbare dele en laasgenoemde word uitgewerp deur 
verskillende foramina en groot dele. f 

Ons het so-ewe gesê dat 'n klein letsel van die mid- 
delpunt — die brein — voldoende is om die dood van die 
liggaam teweeg te bring. laat ons nou 'n paar €ienaar- 
dige en geheimsinnige dinge opmerk omtrent die toestand 


wat ons liggaamlike dood noem. Dit is ook almal dinge 


wat 'die gewone uitwendige toeskouer waarneem, maar 
geen belang in stel en geen uitleg voor soek nie. 

Ons weet verseker dat 'n lewendige mens vir tien dae 
in die water kan lê sonder dat sy vel of enige deel daar- 
van opgelos word. Die Kanaalswemmers bly vier-en-twin- 
tig uur in die see en kom uit met hulle hele vel onbeskadig. 
Nie die dunste lagie sal die water ooit van 'n lewendige 
mens afspoel nie. Die vel van 'n lewendige mens is net 
so onoplosbaar in water as gomlastiek. En die hele lig- 
gaam van 'n lewendige mens is vol elastisiteit en besit 
groot weerstandsvermoë teen die indring van growwe voor- 
werpe — SOOS 'n piksteel. Onthou nou hierdie twee eien- 
aardighede: 

(1) Onoplosbaarheid van die vel; en 

(2) algemene weerstandbiedende taaiheid en elastisi- 
teit van die hele lewendige liggaam. 

Verbasend is die verandering in hierdie opsig wat in- 
tree met die dood. Het die leser al 'n verdrinkte mens 
gesien wat enige ure in die water gelê het? Hy sal hom 
die afsigtelike verandering herinner. Wat veroorsaak dit? 
Sodra die lewe ophou, word die buitenste vel in `n toe- 
nemende graad oplosbaar in water; en dadelik begin die 
liggaam sy weerstandbiedende elastisiteit te verloor, totdat 


 'n kind in staat is om 'n piksteel deur die liggaam te for- 


seer. Om dit grof uit te druk: Alles word voos en val in 

duie. Die fisioloog druk die ding in ander woorde — 
gewoonlik lang Griekse en Latynse — uit, maar die be- 
tekenis bly dieselfde. Hy sê: Sodra die dood intree, begin 
die meer gekompliseerde bestanddele op te breek in meer 
cenvoudiges. Kieme maak hulle verskyning om die proses 
te verhaas. Hierdie wetenskaplike uitleg help ons niks 
meer om tot 'n redelike uitleg te geraak nie as die een- 
voudiger wyse waarop ek die saak verklaar het, om die 
volgende redes: Die liggaam bestaan grotendeels uit dooie 
materiaal. Al die selmure en die hele buitenste vel is 
gewone, dooie aarde. Wat doen die liggaampies om die 
oplosbaarheid van die dooie materiaal te verhinder en die 
elastisiteit en instandblywing van die liggaam te bewaarr 
Geen mens weet nie! As ons 'n antwoord op dié vraag 
kon gee, sou ons meesters wees van die groot geheim van 
lewe en dood. Enkel hulle teenwoordigheid of afwesigheid 
maak die verbasende onderskeid wat ons reeds beskrywe. 
het. Die leser het miskien gehoor van 'n seker misterieuse 
werking in die skeikunde: hoedat slegs die teenwoordig- 
heid van een element die skeikundige hoedanighede van. 
'n ander element geheel verander. Net so is dit met die. 
teenwoordigheid van die lewendige liggaampies in die 
bloedstroom. Die geheimsinnige, onuitlegbare invloed wat 
hulle enkele bysyn uitoefen op die chemiese en fisiese hoe- 
danighede van dooie materie, is die geheim van die lewe. 
En die geheim raak hulle eie liggaampies ook. [n die 
eenvoudigste lewendige sel (wat `n bloedliggaampie uit-. 
maak) sien ons dat daar iets is wat nie alleen die doel- 
outomobiliteit veroorsaak nie, maar wat tegelyk die che- 
miese opbreek van die sel-materiaal verhinder. Die vyan-, 
dige natuurkragte staan altyd klaar om die sel op te breek. 
Hier begin die bestaanstryd van die lewe: om die aanval 

van die vyandige natuurkragte die hoof te bied. Die 
eerste doelbeweging is 'n stryd van die lewe of siel teen 
die swaartetrek van die aarde. 


Hierdie invloed-op-'n-afstand deur sekere stowwe wat 
die liggaam vir dié doel afsonder, is goed bekend as 'n 
algemene biologiese verskynsel. Orals in ons gestel is 
openinglose kliere wat klein hoeveelhede van sekere stow- 
we fabriseer. Die blote teenwoordigheid van So `n stof in 
die liggaam het 'n magtige uitwerking deur die hele gestel 
sonder dat dit ooit in direkte aanraking met die vloeistof- 
sirkulasie kom. Die sogenaamde klein niertjie, by voor- 
beeld, vergaar 'n stof, adrenaline, wat verantwoordelik is, 
o.a.m., vir die geheimsinnige bloeddruk. Die klier self is 
geheel afgesluit van die res van die liggaam. Die werking 
moet hier dieselfde invloed op 'n afstand wees. 


Na hierdie lessie in die fisiologie en die biologie kan 
ons die opgedane kennis toepas op die miershoop soos ons 
dit reeds min of meer leer ken het. ËEk verbeel my dat 
ek die leser ongelowig hoor sê: Hoe kan jy ooit van 'n 
dooie hoop grond as `n lewandige dier praat? Vergeet 
asseblief nie dat die miershoop niks dooier is as die dooie 
stof en selmure wat nege-tiendes van jou eie liggaam uit- 
maak nie. Ons is niks anders as dooie miershope waarin 
'n lewendige stof sirkuleer nie. 


As jy `n miershoop stukkend maak, vind jy eers 'n 
taai, ondeurdringbare vel buiteom. Onder hierdie vel be- 
staan alles uit selle waardeur `n lewendige stroom gedurig 
sirkuleer. As jy afsak, vind jy groot passasies en uitein- 
delik `n holte, geheel of gedeeltelik opgevul met meer sel- 
werke. maar van 'n ander soort stof as die miershoop self. 
Dit is nie meer grond nie en is oortrek binne en buite met 

'n soort skimmel. Hierdie koeke word dikwels in ons 
land gebruik om suurdeeg van te vervaardig. As die. 
ondersoeker diep genoeg en sorgvuldig te werk gaan, sal 
hy onder alles een passasie vind wat reg in die aarde af- 
gaan. As dit 'n ou miershoop bo op 'n droë kop is, gaan 
hierdie passasie tot op ongeloofiike dieptes. Dit is die 
grag waarlangs die miere hulle voorraad vogtigheid kry. 
Hulle sink altyd dieper tot hulle in standhoudende, klam 
aarde kom. Op die plaas Rietfontein (1638), Waterberg, 
had ons geleentheid om so 'n passasie in die wal van 'n 
myngrag tot op 'n diepte van vyf-en-sestig voet deur rots- 
harde aarde te volg. Die miere het natuurlik baie vogtig- 
heid nodig. Meer as neëntig persent van hulle liggaampies 
is skoon water en die hele nes is altyd klam en met water- 
wasem gevul. Dit sou 'n donker geheim wees waar hulle 
gedurig al die water vandaan kry in ons dor streke as ʼn 
mens met die bestaan van die vertikale dieptegrag onbe- 
kend was. 


HOOFSTUK VII. 
' SOMATIESE. DooD. 


In 'n vorige hoofstuk het ons sekere gevolge van die 
intree van somatiese dood op die menslike liggaam be- 
skrywe. 'Tot op die gesigseinder gevolg kan dit so uitge- 
druk word: Die chemiese samestellinge wat die selmuur 
uitmaak in organiese materie, is baie onstabiel. Onder 
gewone omstandighede breek hulle dadelik op in meer een- 
voudige elemente, of nuwe en meer standvastige verbin- 
dinge ontstaan. Die uiteinde is dat georganiseerde materie 
spoedig as sulks verdwyn. Die in-stand-bly van hierdie 
onstandvastige samestellings word teweeggebring deur die 
blote teenwoordigheid van lewendige, roerende materie in 
die nabyheid van die selmure. ËÉk het gebruik gemaak — 
met 'n seker oogmerk — van 'n meer algemene verskynsel 
wat die dood ten gevolge het, naamlik die oplosbaarheid 
in water van die buitenste mensvel onmiddellik na die 
liggaamlike dood intree, en nadruk is meer bepaald gelê 
op .die feit dat, ofskoon die jewendige elemente in die 
bloedstroom wat die sel herstel en nuwes maak, oënskyn- 
lik nooit direk `met die buitenste vel in aanraking kom 
nie, hulle blote teenwoordigheid in die nabyheid van die 
vel genoegsaam is om die onstabiele samestellinge stand- 


'. vastig te maak — met ander woorde, die teenwoordigheid 


van die lewendige elemente bewaar die vel teen die in- 

herente neiging tot opbreek. Dit is die allereerste waar- 
neembare funksie van wat ons siel of lewe noem. 


Me 


Hierby is `n foto van 'n dooie miershoop, in die vroeë 
reëntyd geneem, drie of vier weke na die vernietiging van 
die miere. Oppervlakkig en in die groot beskou, sal nie- 
mand ooit in twyfel wees of 'n miershoop lewendig of 
dood is nie. Die proses van ontbinding in die groot is in 
alle opsigte nie alleen analogies nie, maar ook gelyksoortig 
met die ontbinding van die mensliggaam n4 die dood. 
Daar is presies dieselfde algemene dood-lyk wat die toe- 
stand luidrugtig verkondig; daar is dieselfde veraudermg 
van reuk ( nie dieselfde reuk nie) aan dieselfde oorsake 
toe te skrywe, nl. die ontbinding van gemiese samestel- 
lings; daar is dieselfde onmiddellike verlies aan weer- 
standbiedende taaiheid van die vel. Die binneste selstruk- 
tuur val in duie; stof en as is al wat bly. 

Die gelyksoortige verskynsels word meer en meer 
oortuiend al hoe meer jy in besonderhede tree. Let maar 
op die vel van die miershoop. Die dekkende laag van ʼn 
Ou miershoop in die droë jaargety is dik, sement-hard, 
ondeurdringbaar. By aanhoudende reën word “dit taam- 
lik week — met soos die menisvel na lang immersie in 
water. Die lewendige mierstroom wat oneindiglik deur 
die selle sirkuleer, kom nooi! met die buitenste vel m aam- 
rakimg mie. Die miere werk mooit buite op die vel mie. 
(Jy sal by tye die aanbou van nuwe vlekke sien. Die 
groei of heling, soos die geval mag wees, geskied altyd 
van binnekant na buite toe, net soos by die mens. Maar 
die nuwe aanbou van vlekke is 'n besondere verskynsel 
met `n besondere doel.) Wat die vel in die algemeen be- 





Die Begin van die Dood: 'n Opname van 'n dooie miershoop, in 
die vroeë reëntyd geneem, drie of vier weke na die vernietiging 
van die miere. 





tref van `n ou volgroeide miershoop, sal jy mooit ontdek 
dat die miere iets daaraan doen — van binne of van buite 
— wat in die instandhouding kan bewerkstellig nie. En 
so 'n ou miershoop bly vir jare en jare blootgestel aan 
stortreëns, krakende droogtes en hitte, ryp, hael en wind — 
en die vel bly onbeskadig. ln geval van werklike ver- 


wonding — deur hael, bv. — vind herstel plaas deur die 
spesiaal-in-funksie-tree van die twee soorte liggaampies wat 
die bloedstroom uitmaak — ek bedoel die twee soorte. 


miere. Maar aan die vel in die algemeen word, sigbaar 
of waarneembaar, nooit iets gedaan wat na gedurige ver- 
 nuwing of instandhouding lyk nie. Die lewendige vel, in 
die algemeen, skyn ozoplosbaar in water te wees. Nooit, 
met die mees aanhoudende reën, sal jy 'n stukkie van die 
lewendige vel sien wegspoel nie. ËEk bedoel weer dat weg- 
spoeling seker nie 'n gewone verskynsel is wat in die reël 
voorkom nie. Uitsonderinge vind 'n mens gedurig op al 
` die. reëlmatige dinge wat ek beskrywe. Jy kry byvoorbeeld 
allerhande soorte abnormale groei — werklike siektes — 
wat die gehele struktuur aan uitwendige gevare blootlê. 
Die miere is m hierdie opsig net so dom en onnosel as die 
jewendige stroom in die gestel van die mens. Somtyds — 
in mens en miershoop — vind aanbou in 'n verkeerde rig- 
ting plaas. Somtyds is die oorsaak sigbaar. Jy kan sulke 
abnormale groei kunsmatig deur prikkeling en ander in- 
vloede veroorsaak in mens en miershoop. 'n (Gewone 
abnormaliteit is die groei van `n lang, dun torinkie wat 
- gedurig deur wind en weer vernietig word. Dit is 'n ab- 
normale afwyking van die normale tuit wat altyd in bosse 
i gebesig. word. Die basis van die toring is dikwels so nou 
dat dit onmoontlik die boonste gedeelte staande kan hou. 

En elke keer dat die torinkie omval, word dit van nuuts 
af aan opgebou. Daar is nie alleen groot verlies aan krag 
nie, maar die abnormaliteit is dikwels beskadigend vir die 
hele gestel. 

Wat maak die onderskeid in hoedanighede tussen die 
vel van 'n dooie en van 'n lewendige miershoop? Wat hou 
die buitenste laag heel en gesond so lank as die lewendige. 
mierstroom binne in beweging bly? Wat hou die dooie 
selmure stewig en vas, en waarom val alles in duie sodra 
die miere doodgaan: Jy kan nooit sien dat hulle iets aan 
bestaande werk doen enigsins gelykstaande met die weer- 
standsvermoë van die struktuur nie. Daarom is dit dat 
ons meer bepaald die aandag op die vel gevestig het. Daar 
kan die oppervlakkigste waarneming die ondersoeker van 
die aangehaalde feite oortuig. Die dikte van die vel ver- 
hinder gedurige en algemene reparasie van bimme, die 
ondersoeker kam sien dat die miere nooit van buite iets 
doen nie. Daar skyn net een teoretiese uitleg te wees 
wat met ons hedendaagse kennis stryk: Daar is een of 
ander invloed wat van lewendige materie uitstraal wat die 
chemiese hoedanighede van organiese samestellings wysig. 
Dieselfde invloed hou miershoop en mensliggaam in stand. 

Dit lyk of ons baie moet sukkel om te bewys dat die 
miershoop nie enkel `n dooie hoop grond is nie, maar dat 
dit `n afsonderlike dier is in 'n seker stadium van ontwik- 
keling. Die leser moet ons woord daarvoor aanneem dat 
dit alles van die uiterste belang is om uiteindelik tot `n 
dowwe besef te geraak van die volmaakte groepsiel en sy 
elenaardighede. 

Laat ons nou in kort die gelyksoortige liggaamlike 
ooreenkoms tussen ons eie liggaam cn die miershoop weer 
nagaan. j 


f 


ds 

(1) Met die gelyksoortige, geheimsinnige in-stand-hou 
van die gehele struktuur is ons net klaar. 

(2) Die mensliggaam en die miershoop bestaan uit 
dieselfde soort selwerk met 'n dik laag bedek. (`n Be- 
woner van Mars wat genoeg van ons wêreld geleer het om 
ons materie in organiese en nie organiese te verdeel, sal 
nie vir een oomblik aarsel om 'n stuk miershoop onder die 
Organiese te rargskik nie. Al onderskeid is dat vir 'n stuk 
mensvleis hy 'n mikroskoop nodig het om die struktuur 
te sien: in die miershoop kan hy dit met die blote oog 
sien.) 


(3) Deur die selwerk onder die vel in mens en miers- 
boop vloei 'n lewendige stroom bestaande uit twee verskil- 
lende soorte liggaampies met presies dieselfde funksies. As 
jy `n letsel deur die mensvel maak, kom die bloed te voor- 
skyn. Baie vinnig vorm die wit bloedliggaampies 'n be- 
skermende sirkel om die wond. Hulle is daar oënskynlik 
vir een doel alleen: om die indring van vreemde, vyandige 
organismes te verhinder. Die ander deel van die stroom 
raak spoedig besig met herstel van die gemaakte letsel. Uit 
die liggaam dra hulle stof aan om nuwe selle te maak wat 
uiteindelik met vel oortrek word. 


As jy `n wond in 'n miershoop maak, kom die lewen- 
dige stroom dadelik te voorskyn. Die rooi met naalde ge- 
wapende miere vorm 'n sirkel om die ingang van die wond. 
Hulle enigste funksie is om die indring van vreemde en 
vyandige organismes te verhinder deur skrikaanja of deur 
werklike teëstand. Vir die doeleindes van beskerming son- 
der hulle 'n druppel helder, klewerige, bytende suur af. (Die 
` werkers doen dit ook maar om mee te bou.) Die ander deel 
van die mierstroom raak dadelik besig met herstel van die 

gemaakte letsel. Uit die miershoop word stof aangedra om 
nuwe selwerk op te bou, wat uiteindelik met nuwe vel oor- 
getrek word. 


(4) Voedsel word deur een foramen in die mensliggaam 
ingevoer. Dit word verdeel onder sekere groot organe waar 
dit `n totale chemiese en hoedanigheidsverandering onder- 
gaan; daarna kom dit in die bloedstroom, en word deur die 
rooi liggaampies gebruik vir die opbou van selwerk. 


In die miernes word voedsel deur verskillende foramina 
ingevoer, eers grof gekou. Dit word na verskillende sen- 
trums gevoer waar dit deur een soort mier volstandig che- 
mies en hoedanigheidshalwe verander word; dan kom dit ip 
die lewendige stroom en word gebruik vir voeding van ver-. 
skillende afdelings van die gemenebes en vir die opbou van 
nuwe selwerk. Met 'n goeie vergrootglas sal die ondersoeker 
sien dat vir elke steentjie wat 'n mier neerlê, hy uit sy eie 
liggaam 'n druppel vloeistof gebruik wat die samestelling 
vasbind. 'n Enorme hoeveelheid water word elke dag deur 
die miere vir al die doeleindes van hulle werk en bestaan 
verbruik. Die meeste van die water word opgehaal van die 
ondergrondse klam laag deur 'n vertikale dieptegrag. By 
die mens verskil alleen die wyse van toevoer: die gebruik is 
dieselfde. 

Twee foto's gaan hierby. die een waarvan 'n miershoop 
is tussen drie of vier weke na die vernietiging .van die 
koningin en die verdwyn van die miere. Die leser sal hier- 
uit sien wat die verbasende en geheimsinnige onderskeid is 
wat die teenwoordigheid of afwesigheid van die lewendige 
miere teweegbring. U 

Die tweede foto toon `n poging aan. om 'n tuitmiershoop 
te bou op die Hoëveld soos dit in die Bosveld die. reël is. 

Dit is die enigste in 'n omtrek van myle. Die oorsaak is 
die teenwoordigheid van bome tweehonderd tree van die 
miershoop. Dit is `n eenvoudige refleks. Egter dien die 
een foto hier meer bepaald om verkeerde bou te illustreer. 
Die basis van hierdie tuit is te nou en die toring val gedurig 
in duie. (Die refleks is nie sterk genoeg nie, ten gevolge 
van die groot afstand van die bome.) '` Hoeveel maal dit al 
opgebou is, is onbekend. Vandat die foto geneem is, is die 
struktuur driemaal vernuwe. 


* kk 


Die leser sal my hier 'n afwyking veroorloof om die 
groei en die verkeerde bou van 'n ander gesigspunt gade te 
slaan. | 
| Liggaamlike groei is natuurlik die reinste verskyning 
in die natuur van die siel van erflike herinnering. Dit lyk 
vir die mens altyd baie wonderlik en onverklaarbaar. Hy 
gebruik onwillekeurig sy eie bewustheid as `n kriterium vir 
rangskikking. Al hoe meer sy kennis groei en al hoe meer 
vertroud hy raak met sielverskynsels in die natuur, des te 


`. minder word die wonder. Hy besef uiteindelik dat sy eie 


` bewustheid nooit 'n kriterium van omgelyksoortige siels-ver- 
skynsels kan wees nie. Hy is byvoorbeeld baie geneig om 
met die uiterste verbasing die werking (wanneer dit in ab- 
normale werking tree) van die sogenaamde onbewuste siel 
by die mens gade te slaan. Sodra hy realiseer dat die on- 
bewuste siel slegs die rudimentêre diersiel in sy eie samestel- 
ling is en dat al die wonders wat dit abnormaal uitrig, slegs 
die gewone, alledaagse, normale verskynsels is by die laer 
diere, dan verminder sy verbasing. So ook bewonder ons 
buite mate die groei van ons eie liggaam; maar wanneer 
ons lank en geduldig soortgelyke verskynsels in die natuur 

studeer het; wanneer ons tot 'n taamlik gegronde rangskik- 
kingsbesef geraak het, dan vermy ons ' onwillekeurig die 
valse kriterium. (Ons is byvoorbeeld maklik geneig om tot 
die oortuiging te geraak dat die siel wat liggaamlike groei 
dirigeer, iets onmeetbaar hoog bo ons eie siel verhewe is. 
Dit verrig wonders wat ons nooit kan namaak nie, en dit 
lyk of dit met `n doel besig is ver buite die horison van ons 
verstand. En dan begin ons stadigaan kennis te maak met 
teite wat vergelyking met ons eie verstand in 'n ander rig- 
ting teweegbring. Ons sien dat die siel. wat liggaamlike 
groei bewerkstellig, in baie opsigte dommer én meer onnosel 
is as die siel van 'n klein kindjie. Selfs die padmakermier, 
wat jare sou neem om te leer dat tweemaal een twee is, is 
'n wonder van genie met hierdie siel vergelyk. Die siel wat 
groei bewerkstellig, kom die laagste in die rangskikking 
waarvan leer-deur-eie-ondervimnding die maatstaf is. As jy 
van redeneer as 'n maatstaf dink, dan sak dit nog laer in 
die rangskikking. | 

Dit hang alles af van die kriterium wat jy besig. As 
jy gewaar word dat dieselfde siel wat nooit in der ewigheid 
uit eie ondervinding sal leer dat tweemaal twee vier is nie, 
met 'n enkel sel beginnende, 'n olifant, 'n mens of 'n eike- 
boom sel vir sel onderskeidelik opbou, dan begin hy in ver- 
warring raak. Dit is omdat jy gemengde maatstawwe besig. 
As jy uitvind dat daar in elke olifant, elke mens, elke eike- 
boom plekke verkeerd gebou word; en op so 'n wyse ver- 
keerd dat 'n klein menskindjie (as hy so kon bou) die foute 
sou kon herstel of vermy; as jy olifante met vyf bene kry, 
met mismaakte kake. met reëlmatige dog verkeerde selge- 
wasse wat 'n bron van gevaar vir die hele liggaam is; as jy 
dit in alle organismes kry; as jy sien dat in verkeerde lig- 

gaamlike bou dikwels dolsinnig volhard word waar deur 
inherente swakheid van struktuur die gewas vanself gedurig 
in duie val — presies nes die miere met hulle torinkie — 
as jy dit alles gewaar word, dan sien jy duidelik dat een 
maatstaf onmoontlik kan gebesig word. 


Ook ontvou 'n ander groot besef hom stadigaan binne 

jou veld van gewaarwording. Elke sielkundige wat die ge- 
meenskaplike siel in die natuur leer ken, soek vroeër of later 

'n antwoord op die vraag: Is daar een groot, gemeenskap- 

like siel buite en bo die natuur wat alle sielverskynsels in 

die natuur tot een of ander groot doel bestier? Dit skyn 

byna `n hopelose taak om 'n besliste antwoord in die natuur 

self te soek. Elke eerlike natuurondersoeker wat hom nooit 

deur sy eie hoop en verlange tot valse gevolgtrekking laat 
` mislei nie, sal altyd voor dié groot vraag in die diepste 
twyfel staan. Dit is natuurlik moontlik dat ons slegs `n 
klein bogie van die reusesirkel sien; dat beide doel en mid- 
dels van so `n algemene siel ver buite die moontlikheid van 
begrip deur ons verstand |ê. Aan die ander kant, die nega- 
tiewe antwoord kan oënskynlik deur baie bewyse uit die 
natuur 'self gestaaf word. Dikwels word luidrugtig en jui- 
gend verklaar dat die groot doel in natuurlike ontwikkeling 
te vinde is. Dit word aangeneem as 'n bewese feit dat die 
ontwikkeling van lewendige skepsels tot ʼn staat van abso- 
lute volmaaktheid lei: nie slegs relatiewe volmaaktheid nie 
Onnodig is dit om te sê dat dit alleen aangeneem en ver- 
klaar word deur mense wat niks van die saak af weet nie. 
Al wat ontwikkeling uitrig, is om die organisme in staat te 
stel om die natuurlike vyandighede in 'n spesiale omgewing 
op die beste wyse te ontkom. Maar vir elke nuwe wapen 
wat hy ontvang, moet hy 'n oue neerlê. Die mens wat siel- 

kundig — id sy eie oordeel! — die hoogste gestyg het, het 
die duurste betaal vir sy siel van indiwiduele, onerflike her-' 
innerings — soos ons later sal aantoon. Ons het reeds gesien 
dat daar van leer deur eie ondervinding, van redeneer, van 
sogenaamde verstand (soos ons verstand verstaan) in die 
sielbewegings wat groei dirigeer, g'n spoor of teken is nie. 
En bo alles kom 'n verbysterende gewaarwording wanneer 
ons die diepste gevoelens van ons eie siel die maatstaf van 
oordeel maak. 'Tevergeefs soek ons in die natuur. vir iets 
wat na algemene liefde lyk, jammerhartigheid, meedoë, haa; 
van onreg, onselfsugtigheid, altruisme, beskerming van on- 
skuld en swakheid. Die lewe van die begin af is begelei 
gewees deur 'n koor van jammer. Die kerm van sy folte- 
ring styg hemelwaarts onophoudelik. Dit is die eerste voor- 
waarde van sy voortbestaan: pyn; die ontvlugting van pyn 
die grootste doel van sy strewe. 


En die natuur? Meedoënlose wreedheid; gevoellose 
kwelling en vernietiging van swakheid en onskuld. Die 
dief, die sluipmoordenaar, die bloedbevlekte geweldenaar — 
dié is sy geliefkoosde troetelinge, dié is die sielkundige hoe 
danighede wat hy bevoordelend uitsoek en wat seëvierend 
uit die sogenaamde bestaanstryd opkom. Die siel wat ver- 
eers, dof en skaars erkenbaar, in die hoë soogdiere te voor- 
skyn kom en wat in die mens sy hoogste staat bereik het, 
skyn oppervlakkig 'n uitsondering te wees op, of iets teen- 
strydig met, die groot grondbeginsels wat ons heelal bestier. 
Daaruit ontstaan die hoop dat daar 'n algemene groot doe! 
in die natuur is en dat dit bestier word deur 'n siel gelyk- 
soortig, maar oneindig meer ontwikkeld as die primêre siel. 
As dit so is, dan soek ons tevergeefs vir spore daarvan in 
ons natuurlike omgewing. Ons kan so 'n verhewe wese net so 

min gewaar as die mier 'n mens kan gewaar wat vir sy eie 
doeleindes deur inmenging die lewensloop kunsmatig regeer 
en wysig. Maar een ding bly seker: as die Natuur in die 
algemeen 'n primêre siel besit, dan nietemin is hy ver ver- 
hewe bo die gewoonste en mees gebiedende dryfvere van die 
 menssiel. Nooit nog was sy meedoënlose oë mistig van op- 
wellende trane; nooit nog het hy 'n hand beskermend of 
liefkosend uitgestrek oor die skoonste en onskuldigste van 
sy skepsels nie. 

HOOFSTUK VIII. 
ONTWIKKELING VAN SAAMGESTELDE DIERE. 


Ons het baie moeite gedoen en baie omslagtig gewees 
om te bewys dat die miershoop in werklikheid `n afsonder- 
like en selfstandige dier is in presies dieselfde sin dat ek 
myself 'n afsonderlike en selfstandige dier noem. Al wat 
in die miershoop makeer, is outomotiliteit; maar daar is 
baie diere by wie selfbeweging ontbreek. | 

Die leser mag dink dat hierdie storie — dat die miers- 
hoop 'n dier is — 'n voorbeeld is van die klassieke berg in 
barensnood, en dat die resultaat 'n baie klein muisie is. In 
werklikheid is dit nie so nie. ln die eerste plaas is dit 'n 
feit net so seker, net so absoluut seker as enige feit wat nog 
Ooit in die biologie vasgestel is; in die tweede plaas is hier- 
die voorafgaande begrip nodig om die termiet, sy lewensloop 
en sy werk, enigsins te verstaan. Die leser gaan baie won- 
derlike dinge hoor en sien — wonderlik as hy hulle met on- 
voorbereide gemoed vir die eerste keer gadeslaan. Ons wil 
hierdie gevoel van wonder en verbasing vernietig, of altans 
verminder, omdat dit in werklikheid ongegrond is en tot . 
allerhande valse gevolgtrekkings en begrippe aanleiding gee. 
Die termiete verrig geen groter wonderwerk as die boumees- 
ters wat uit ʼn enkele sel die ingewikkelde liggaam van ʼn 
werweldier ontvou nie. En ofskoon hulle verrigte werk al 
ons verstand en vermoë te buite gaan, is hulle baie dommer 
as die domste mens waar dit op redeneer of leer aankom. 

As jy `n wond — 'n klein ronde gaatjie — diep in `n 
sekere soort ro1de miershoop, Eutermes later Trimervitermes 
genoem, loodreg af maak (met 'n wandelstok byvoorbeeld), 
en as jy dan nog die foramen van die wond isoleer deur 'n 
skerp sirkel-sny net deur die vel, dan, soos gewoonlik, gaan 
die termiete aan werk om die wond te herstel. Maar wat 
jy gedaan het, veroorsaak in baie gevalle 'n eienaardige 
refleks: Die termiete begin verkeerd te bou. ln plaas van 
die verbreekte selle en are te herstel en 'n nuwe vel daar- 
oor te trek, maak hulle 'n torinkie. (Ek dink die prikkeling 
wat die refleks veroorsaak, is die inskyn van sonlig.) 
En as die basis te klein is, dan val die torinkie keer op 
keer net soos dit 'n sekere hoogte bereik het — en net so 
dikwels bou die termiete dit weer op. Vir die doeleinde 
van die ronde tipe miershoop is die torinkie nie alleen nut- 
teloos nie, dit is beslis nadelig. Dit het 'n storende uit- 
werking wat die hele gereelde lewensloop van die organisme 
uit koppeling gooi — (die groei van 'n kanker?). 

Vang nou `n paar van ons gewone huisakkedissies. 
(Moet jou nie die dwase storie laat wysmaak dat hulle 
vreeslik giftig is nie!) As jy hulle eers mak maak, sal dit 
soveel beter wees vir die proefnemings. Maak nou met 'n 
dun skeerskerp opereermes 'n sny in die stert van die dier- 
tjies. Maak die snye langs die kant van die sterte skuins 
vorentoe. Die snye moet op verskillende afstande wees, 
van 3& tot MV duim van bo. Die dieptes moet ook ver- 
skillend wees. Beskadig selfs in sommige gevalle lig die 
werwelkolom van die stert. Deur hierdie operasie veroor- 
saak jy in enkele gevalle 'n eienaardige refleks. Die bloed- 
stroom van die dier begin verkeerd te bou: in plaas van 'n 
enkel herstel van die wond, word `n nuwe stert gebou. Ge- 
' deeltelike amputasie van die nuwe stert veroorsaak som- 


84 
tyds 'n verdubbeling by die amputasiesny. So kan jy — 
as alles goed gaan — 'n akkedissie fabriseer met sewe sterte, 
tot. vreeslike ongemak van die diertjie. Op dieselfde wyse 
kan jy 'n miershoop fabriseer met sewe torinkies, tot vrees- 
like ongemak van die hele gemenebes. 


Ons kan nie 'n akkedisstert maak nie; ons kan ook 
nie 'n termiettorinkie met dieselfde materiaal en op die- 
selfde wyse as die termiete maak nie; maar ons sou veel te 
slim wees om so verkeerd te werk! 

Van nou af aan sal ek nie meer bewyse, as sodanig, 
aanhaal om die dierlikheid van die miershoop te bewys 
nie. 'Ten minste, ek sal daar nie meer nadruk op lê nie. 
Maar as die leser net die groot feit in sy geheue hou, dan 
sal hy self in alles wat die termiete is of doen, ʼn bewys 
vind. Dink altyd aan hulle as die bloedstroom en as groep- 
organe van 'n saamgestelde dier. 


Om hierdie groot waarheid op te helder. moet ons nog 
net haastig die daadwerklike samestelling van 'n dier in 
die natuur gadeslaan—'n samestelling waar die hele proses 
van a tot z sigbaar is, en waar jy proefondervindelik die 
samestelling kan opbreek en weer kan teweegbring na 
keuse! 

As die hoog-ontwikkelde, hoog-gespesialiseerde kom- 
pleksdiere almal oorspronklik uit samestellings van hierdie 
aard ontstaan het, dan sou 'n mens na dergelike simboses 
(wat meer is as blote vennootskappe) laag af in die geor- 
ganiseerde materie soek. Daar kom baie gevalle VOOr —. 
gevalle selfs wat die veronderstelling regverdig dat orga- 
nismes van verskillende soorte 'n suksesvolle samestelling 
kan teweegbring. Van dié aard is die eienaardige en alom- 
bekende vereniging tussen fungus en alga om 'n plant te 

vorm wat hemelsbreed van die twee konstituente verskil. 
Maar die doel en werklike gevolge van die proses is baie 
duideliker wanneer ons dit taamlik hoog in die diereryk 
aantref. 


In die see om al ons kuste is daar honderde soorte van 
'n seker geslag seedier te vind. Hulle wetenskaplike naam 
is Hydromedusae, en daar is 'n verwante geslag siphemo- 
pborae. Ons sal die aandag meer bepaald op sipbenopbora 
vestig. ËEk dink een soort het 'n Afrikaanse naam, maar 
ek het dit vergeet. Ëk het met hulle hoog tussen die keer- 
kringe kennis gemaak. 

Daar is geen diertjie van gelyke grootte in die wye 
oseaan waaroor daar so 'n groot bibliografie bestaan nie. 
Ernst Hackel en verskillende ander wêreldberoemde na- 
tuurkenners het jare aan hulle rangskikking, studie en 
beskrywing gewy. 


Die groot eienaardigheid van hierdie diertjies (ck be- 
doel meer bepaald sipbenophbora) is dat elke volwasse 7udi- 


 widu 'n saamgestelde dier is wat uit honderde verskillende 


persone bestaan. (Die benamings indiwidu en persoon is 
van Hickel.) Die enkelinge word gebore deur uitbot van 
die geslagsgroep van die saamgestelde dier. Hulle swem 
vry in die see rond en kan as enkeling lewe en aanteel. 
Elkeen is 'n volmaakte seedier met mond, maag, swemtoe- 
`stel en geslagsontwikkeling. Sy kan haar lewe desnoods so 
slyt. By toeval kom 'n klompie sipbenopborae bymekaar 
Hulle klou aanmekaar vas. In sommige soorte vind dade- 
lik organiese verbinding plaas; in ander soorte is daar iets 
minder as organiese saamsmelting. Buiten hierdie onder- | 
skeid is -die eindresultaat dieselfde in alle soorte. Onmid- 
dellik na samekoms ondergaan die enkelinge van die kolo- 

nie eienaardige wysigings. ËEen groep vorm 'n ingewik- 
kelde swemorgaan; 'n ander groep word die maag en spys- 
verteringstoestel, en nog 'n groep die seksuele organe van 
die. saamgestelde dier. Een groep neem selfs hepatiese funk- 
sies waar — met ander woorde, hulle word die lewer van 
die saamgestelde dier. Elke enkeling van So 'n groep ver- 
loor al sy ander afsonderlike organiese funksies. Die maag- 
groep, byvoorbeeld, weet niks verder van kos-soek of swem 
of geslagslewe nie. Die nuwe organisme is 'n volmaakte 
afsonderlike dier. As jy haar in volmaakte volwasse sta- 
dium 'sien, sou jy nooit droom dat sy 'n saamgestelde dier 
is nie. Maar jy kan haar weer uitmekaar haal! Jy kam 
elke enkeling losruk tot die hele dier in stukkies opgebreek 
is. Wat is die gevolg? Die dood, sou jy dink. Moenie 
glo nie! Elkeen begin weer afsonderlik in die water te roer. 
Stadigaan herstel haar verlore organe en funksies totdat 
sy weer 'n volmaakte afsonderlike diertjie is, so verskil 
lend van die saamgestelde sipbemopbora as `n Kameel van 
'n walvis. En jy kan die proses ontelbare kere herhaal 
sonder oëskynlik die enkelinge of die saamgestelde dier 
onherstelbaar te beskadig. 

Net soos die sipbenopborae is die miershoop saamge- 
stel. Net so het die enkelinge die wonderlikste wysigings 
ondergaan om groeporgane te vorm. Daar is in elke miers- 
hoop 'n brein, 'n maag, 'n lewer en seksuele organe wat 
die voortteel van die ras verseker.- Ook arms en bene vir 
die soek en versamel van kos; en 'n mond. As die natuur- 
like uitsoeking in dieselfde rigting aanhou, sal die uiteinde 
van die miershoop 'n volmaakte dier wees wat stadig oor 
die veld verskuif! Me 

Daar is honderde bewyse in die natuur -— biologiese 
en sielkundige bewyse — dat alle hoogontwikkelde soog- 

diere sê saamgestel is uit afsonderlike organismes. Skrywer 
het eenmaal al die bewyse — onweerlegbaar en byna ontel- 
baar! — vergaar en mooi gerangskik om die wetenskaplike 
wêreld eendag daarmee te verras. (Ongelukkig het sy torin- 
kie in duie geval — nie omdat die werk verkeerd was nie, 
maar omdat hy ontdek het dat die ding lank reeds deur 
ander natuurondersoekers gesien is. (Claude Bernard, in 
sy openingsrede voor die Franse Akademie, 1869, dr. Du- 
rand (de Gros) in sy Electro-dymamigue Vitale (1855) en 
Variëtés Pbilosopbigues (1857) het probeer om te bewys 
dat die groot organe van die mens elk 'n afsonderlike dier 
is. Meer in ons tyd skryf Jean Finot in sy optimistiese 
betoog oor Lewe en Dood: ,,Die leer dat die menslike orga- 
msme 'n versamelimg is van afsonderlike dierlike wesent 
elkeen met 'n afsonderlike senustelsel, sal meer en meer 
bewys vind — se boop oms — in die wetenskap van ons 
tyd.) 


Daar is nog een feit wat die leser gedurig in sy geheue 
moet hou, behalwe die saamgestelde dierlikheid en dit is 
dat, as daar die kleinste greintjie waarheid in die ont- 
wikkelingsteorie is, dan, net so seker, was die termiet oor- 
spronklik 'n volmaakte vlieënde enkeling-insek, waarvan 
. die koning en koningin vandag nog die prototipe is. Die 
samesmelting en die wonderlike wysigings wat dit teweeg- 

gebring het, is 'n veel later ontwikkeling in die geskiedenis 
van die ras. | 

As die eienaardige afwykings, die blinde, vlerklose, ge- 
slaglose soldate en werkers, nie 'n degenerasie is van die 
volmaakte koning- en koningintipe nie, dan moet die teen- 
stelling .waar wees: die perfekte koning en koningin moet 
'n ontwikkeling wees van een of ander van genoemde ge- 

slaglose tipes, en dit kan natuurlik nie die geval wees nie. 
Daar is ook baie ander biologiese bewyse dat die onvol- 
maakte tipes 'n ontwikkeling deur degenerasie van die vol- 
maakte tipes is. Die rudimentêre vlerkknoppe en geslags- 
dele in al die geslaglose tipes waarvan reeds melding ge- 
maak is, toon duidelik die koers van ontwikkeling aan. 


HOOFSTUK IX. 
GEBOORTE VAN DIE TERMIETSAMESTELLING. 


Tot hiertoe het ons die termiete en die miershoop wat 
hulle bewoon, altyd van buite die miershoop self aanskou. 
Ons sal nou vir die eerste maal die miershoop, die termiete, 
hulle groei en lewensloop van binne die miershoop so ver 
dit moontlik is, gadeslaan. 

Elke tree wat ons hier gaan neem, sal” n verrassing wees: 
ons sal baie dinge van naby sien wat ongelooflik is. Ons 
termiet verskil in alle opsigte van alle aan ons bekende 
insekte. Morfologies is daar weinig in die natuur wat aan 
haar herinner. In ontologiese ontwikkeling verskaf sy 'n 
` gedurige verrassing; wat filetiese ontwikkeling betref, moet 
jy n die see soek (soos die leser reeds gesien het) na 'n 
' analoge sirkel. Die entomoloog wat vir die eerste maal 
met ons termiet kennis maak, sou geregtig wees om te ver- 
onderstel dat sy 'n immigrant van 'n ander planeet is. 

Om slegs een ding te noem — die vlerke: Waar in die 
` “natuur sal jy 'n organisme kry wat vrywillig, so-te-sê, die 
magtigste van alle wapens in die bestaanstryd — vlerke — 


| prysgee gedurende die indiwiduele lewensloop? Die verlies 


van vlerke is 'n tipe, 'n beeld van die verrassings wat die 
' termiet ons gedurig verskaf. | 

Ons gee hier enige afbeeldings van die klasse inwoners 
van 'n Transvaalse termietnes. Wie sou ooit kan dink dat 

A.—(Trinervitermes vergroot.) Etioleerde, pas uitgebroeide kleintjie: 
Kleur: melkwit. Alle klasse en altwee geslagte teenwoordig. (Ge- 
slagsdele rudimentêr; verdwyn met ontwikkeling. Volstandig blind. 
In sommige indiwidue is daar baie rudimentêre, atavistiese kleur- 
kolle in plaas van oë, wat later verdwyn. ln ander, weer, kom 
rudimentêre vlerkknoppe te voorskyn, wat nooit verder ontwikkel 





D.—(Trinervitermes vergroot.) Koning en koningin. Volmaakte 
gewone insekte, met volmaakte oë, vlerke en geslagsdele. 
Kleur: Bruin-swart, met rooi vlekke; hoog gepigmenteerd. 
Funksies: (Geslagselemente in die miershoop. Gewaarwordings- en 
bewegingsentrum van die brein, 

hulle die kinders van een vader en een moeder is? Som- 


mige van die afgebeelde vorms het reeds in vorige artikels, 
terloops, vir een of ander doel hulle verskyning gemaak. 


Die leser weet reeds hoe die konings en koninginne in 
swerms die nes uitkom; hoedat hulle oet vlieg om die 
seksuele lewe te ontsluit; hoe die koningin 'n sein uitstuur 
en hille altwee hulle vlerke afbreek sodra hulle n4 hulle 
eerste en enigste vlug weer die aarde bereik. Die ontwik- 





F.—(Bellicosus vergroot.) Koningin. Eerste stadium van tweede 
lyn van;ontwikkeling. Funksies: Vroulike element van die geslags- 
dele. .Gewaarwordings- en dirigerende sentrum van die brein. Soos 


by hoër ontwikkelde diere ondergaan die vroulike element van die 
miershoop alleen periodieke metamorfose, en veel groter ontogene- 


tiese ontwikkeling as die manlike. 


02 

keling van die vlerke is baie eienaardig. Vroeg in hulle 
lewe kan jy in die seksuele klas van 'n nes die vlerkknopps 
sien. Na die insek vir die laaste keer vervel het en vol- 
wasse is, begin uit die vlerkknoppe die deurskynende vler- 
kies te groei. Hulle groei aan die knop in 'n soort bal- 
gewrig wat die wydste boog van beweging toelaat onder die 
omstandighede. Dit is uit hierdie skarnier dat die insek 
die vlerke met `n blitssnelle beweging breek. Sy vang die 
vlerkknoppe met die naaste paar bene, wat vir hierdie doel 
gewapen skyn, skuif hulle op langs die knop totdat hulle 
die skarnier bereik — en daar lê die vlerke! 

As hulle afgebreek is, kan jy gn wond van vasgroeiing 
vind nie; daar is g'n bloeiende oppervlakte of punte nie, 
SOOS jy sou verwag by so 'n groot en belangrike orgaan. 
Daar moet natuurlik organiese verbinding wees; daar moet 
natuurlik 'n sening deurloop van die sentrale stelsel om. 
beweging van die vlerk te bewerkstellig. Dit kan nie 
anders wees nie! Maar ek kry daar g'n spoor van nie 
en dit onmiddellik na die vlerk afgebreek is. Dit is nog 
altyd `n onuitlegbare geheim hoe 'n orgaan so ingewikkeld, 
wat so 'n krag uitoefen en wat so volstandig onder beheer 
van die insek is, so min tekens gee van organiese verbinding 
met die lyf. Ëen sekonde vlieg die insek; een sekonde later 
vind jy g'n spoor van die afgebreekte gevoelspier wat die. 
krag na die skarnier gevoer het nie. | 

Nog iets omtrent die afbreek van die vlerke — 'n inte- 
ressante veldjie van ondersoek: Dit lyk baie of die insek 
in staat is om die vlerke kwyt te raak deur een of ander 
vrywillige beweging van die vlerk self. VoOr die insek 
gevlieg het, sal sy worstel om vry te kom as jy haar aan 
die vlerke hou, sonder om die vlerke af te breek. As sy die 
indruk van vlieg alreeds weg het (ek dink een beweging 

van die vlerke is voldoende om die instink tevrede te stel). 
dan breek sy die vlerke in jou hand af. Die ondersoeker 
sal goed verstaan dat dit vir haar hele toekomstige lewens- 
loop absoluut modig is dat sy tenminste die udruk van 
. vlieg moet opdoen. As sy dit mie doen mie, dan sterf sy. 
Sy kan nooit koningin word nie: die liefdelewe is vir haar 
vir ewig gesluit. Maar dit het baie min nodig om hierdie 
indruk te veroorsaak. Somtyds is die worsteling om te 
ontvlug as sy aan die vlerke vasgehou word, genoeg om 
die instink tevrede te stel. Vinnige en langdurige bewe- 
ging van die vlerke terwyl die insek aan 'n takkie geanker 
bly sonder werklike vervoer deur die lug, skyn ook somtyds 
genoeg te wees. Maar hierdie gevalle is meer in die aard 
van uitsonderinge; in die reël vind volstandige uitskake- 
ling van die seksuele sin plaas as die insek nie gevlieg en 
haar vlerke nie verloor het nie. 
Die koningin en koning is presies eners en kan met 
die blote oog nie onderskei word nie. Hulle is ook die 
enigste volmaakte insekte in die mes. Hulle het twee vol- 
maakte oë en ofskoon hulle in stikdonker gebore is en 
` grootgeword het, is hulle hoog gepigmenteer. Swart, bruin 
en tekens van rooi verenig in kleurmengsels wat nooit weer 
in hulle kinders verskyn nie. Die seksuele organe is vol- 
maak. Al wat onverwag swak is, is natuurlike beskerming. 
Daar is waarskynlik g'n insekte in ons land wat so baie 

natuurlike vyande het nie. Die leser het waarskynlik al 
, opgemerk dat al ons regte miersoorte manhaftig in helder 
dag rondswerwe. Alleen die reptiele (paddas, akkedisse, 
.'koggelmander, wat almal smaak-blind is) vang hulle. 
Hulle beskerming bestaan uit wrange suurstowwe wat vir 
dié. doel alleen afgesonder word en, ek dink, ook 'n onver- 
teerbare pantsering. 

So effektief is hierdie beskerming dat verskeie kewers 
(wat anders onbeskermd is) groot, swart miere na-aap, So 
volmaak dat die meeste diere bedrieg word. Die ongeluk- 
kige termiet daarenteen word gretig geëet deur alles wat 
lewe. Dit is 'n wonderlike natuurstudie om in onbewoonde 
Middel-Afrika die vlieg van die miere te aanskou. Binne 


E.—(Bellicosus vergroot.) Substituut-koningintipe. (Gelyksoortig 
met laaste vorm, behalwe dat die vlerke nooit ontwikkel nie. 
Funksies: Word in sommige gevalle tydelik gebruik in plaas van 
koning en koningin. Altwee geslagte teenwoordig. 

'n paar minute krioel die oppervlakte van die aarde met. 
lewe; insekte en diere storm op die fees toe. Diep uit die 
aarde kruip paddas, slange, koggelmanders, akkedisse en 
ander reptilia. Hoe hulle almal tyding kry, weet ek nie. 
Die skilpad selfs word wakker en kom jaend te voorskyn. 
Insekte van alle soorte — reuse-krieke, kewers, oorkruipers,. 
spinnekoppe, skerpioene — wemel deur die gras. Almal het 
'n uitnodiging gekry na die groot maaltyd. In die water, 
net onder die oppervlakte, loer en wag duisende visse en 

waterskilpaaie. Uit die bosse sluip jakkalse, katte, meer- 
Katte, ape, bobbejane; selfs die vorstelike tier kom gapend 
maar geinteresseerd te voorskyn. Daar is tydelike stilstand 
van wapens — behalwe teen die diep ongelukkig vlieënde 
termiete. Dit lyk op hulle moet vlieg net om te sterwe. 
Die toeskouer verstaan waarom die natuur hulle in sulke 
ontelbare miljoene produseer, nieteenstaande elke paar die 
bron van nog tallose miljoene gaan wees. Hy het elkeen 
nodig, want die slagting is ontsettend. Ook verstaan die 
toeskouer die jaende haas wat die koninklike paar besiel 
sodra hulle gevlieg het en die vlerke kwytgeraak het. Die 
enigste beskerming wat hulle aanvaar, is om na skemer te 
vlieg. So ontkom hulle ten minste die dagvoëls. Maar dit 
gebeur nie altyd nie. Baiemaal vlieg hulle te vroeg en 
selfs in die 'duister vergaar die valke by duisende. Die nag- 
valkies, uile en ander nagvoëls sit die fees voort tot in die 
donkerste ure van die nag. | 
. Die leser sal dadelik insien dat daar slegs `n  verskui- 
wing van natuurlike beskerming piaasgevind het. Al wat 
die enkeling-koning en -koningin in beskerming verloor het, 
' word meer as vergoed deur die natuurlike beskerming van 
die saamgestelde dier — die miershoop. Sodra hulle die 
Samestelling gevorm het, verskyn hulle nooit weer in die 
sonlig nie (behalwe waar wonde, ens., dit noodsaaklik maak, 
sen dan selfs nooit in getalle nie). Hoe ver hulle ook van 
die nes moet gaan om kos te haal — en dit is soms hon- 
' derde treë — word na alle rigtings loopgrawe onderaards 
as en die kos self, waar hulle mee besig is, word tyde- 
' lik met sel- en aardwerk bedek, sodat dit selde iodig is vir 
'n enkele een om sy kop uit te steek. 

En soos dit met natuurlike beskerming is, so is dit met 
alle ander psigologiese eienskappe en dryfvere: alles word 

van die indiwidu op die gemeenskap verskuiwe. Die enkele 
termiet is gevoelloos. Daar is vir hom nie meer pyn nie. 
Die leser sal later sien hoe ons dit bewys. Die besering aan 
'n groep enkelinge word deur die gemeenskap as pyn ge- 
waar. Bietjie moeilik om te verstaan? — Maar dit sal alles 
duidelik gemaak word. Dit is net so met ons. Die lewer 
voel g'n afsonderlike pyn nie. Dit is die samestelling wat 
die wond aan die lewer as pyn gewaar. 

Honger en dors ook gevoel die enkele termiet nooit nie. 
As die kos skaars word en die water opdroog, word die 
lyding, as sodanig, alleen in die paleisholte gevoel. 

Die magtigste dryfveer van almal, die seksuele, bestaan 
vir die enkeling nie. Van dié ontsettende natuurlike las is hy 
vry. Die enigste iets in die hele lewensloop van die termiet 
wat na eiebestier lyk, is die kos- en wond- of gevaarseine 
wat deur die soldate gemaak en deur die werkers beant- 
woord word. (Hieroor later.) Maar dit sal later duidelik 
word dat selfs dit hoegenaamd g'n bewys lewer dat die ter- 
miet `n afsonderlike siel besit nie. Buiten outomotliteit is 
daar g'n skyn van 'n afsonderlike siel mie. Alle werklike 
sielbeweging straal uit van die paleisbolte. Die seime, selfs 
op die uitboeke van die mes, eindig onmiddellik ma skielike 
vernietiging van die paleisbolte, selfs waar daar volslae en 
langdurige afsluiting van 30 'n umitboek deur metaalplate 
was. Dit is voldoende bewys, myns insiens, dat selfs die 
groepseine uit die paleisholte (die brein van die miershoop) 
gedirigeer word; maar in die loop van ons ondersoek sal 
baie ander bewyse van hierdie algemene beginsel opkom. 
Hulle sal in vervolg raakgesien word sonder dat hulle as 
sodanig juis aangestip word. 

Die koning en koningin, diep i in hulle stikdonker holte, 
verenig in hulle gesamentlike personae twee wyd verskillen- 

de funksies — die mentale en die geslagtelike. Die paleis- 
holte is 'n analoog van die skedelholte in hoër diere. Die 
materiaal self herinner aan die brein van Soogdiere. Al 
wat geheel-en-al ontbreek, is die gevoelspiere wat so `n groot 
rol speel in die liggaamlike ekonomie van meer ontwikkelde 
diere. Na gewaarvording van die feit dat die miershoop 'n 
afsonderlike dier is, sou die ondersoeker stellig verwag om 
ten minste iets te kry wat na gevoelspiere lyk. 'n Weinig 
nadink sal spoedig die feit opklaar waarom niks van dié 
aard'in die miershoop ontwikkel het nie. Die groot funksie 
van gevoelspiere in die mens, byvoorbeeld, is om beweging 
(plaasverandering) te bewerkstellig en om gewaarwordings 
van die uitwendige sinorgane na die sensorium aan te voer. 
Aan die ander kant is daar tallose bewegings en werkinge in 
die menslike liggaam wat sonder stoflike verbinding deur 
die brein gedirigeer en beinvloed word. (Ons het tevore 
reeds gewag gemaak van hierdie invloed-op-'n-afstand wat 
orals in die liggaam sy verskyning maak. Die werking en 
beweging van die bloedliggaampies, byvoorbeeld, word deur 
ED 'n onstoflike invloed bewerkstellig, asook die spesiale 
funksies van al die groot organe. Die invloed wat uitstraal 
van die koningin is iets geheel-en-al onstofliks en presies 


` gelyksoortig met die invloed-op-'n-afstand wat so baie funk- 
sies in hoog ontwikkelde organismes bewerkstellig. Later 


sal. duidelik word — wanneer ons eksperimente begin be- 
skrywe — dat die geheimsinnige invloed van die koningin 


alle gewoné materie penetreer. Dit gaan in elk geval ge- 
maklik deur gegalwaniseerde ysterplate van die dikste maat. 


Afstand verminder oënskynlik die krag van die invloed. 


kk 


B 
di 


08 

Dit is asof die natuur, net na haar kortstondige vlug, 
die koningin toespreek: ,,Beminde, jy gaan baie verloor. In 
plaas van hierdie gloed van sonlig, gaan jy jou verdere lewe 
in stikdonker slyt. Tn plaas van die burgerskap van die 
wye veld; in plaas van die vryheid van die hoë lug, van 
berge, bosse en vlaktes, gaan jy in vervolg in die nouste 
kerker opgesluit word, en selfs in dié enge noute sal jy g'n 
haarbreedte kan verroer nie. Die jaarlikse terugkeer van 
die liefdetyd; die soek en kry van jou beminde, die bou 
van jou huis en al die heerlikhede aan die periodieke siet- 
storm verbonde, gaan ek jou ontneem. Maar in plaas van 
dit alles, gaan jy 'n baie groter en wonderliker ding word. 
Ofskoon jy 'n roerlose gevaarte gaan word, in `n lewende 
graf verborge, gaan jy die sensitiewe middelpunt wees — 
die voel, die dink, die sien van 'n lewe duisende en nogmaals 
duisende keer groter en grootser as jy ooit sou gewees het. 
En, bo alles, ek gaan jou beskerm. Al die duisende gevare, 
die miljoene vyande wat jou vorige vrye lewe van alle kante 
bedreig het, sal, sodra jy in jou nuwe lewe aangeland het, 
tevergeefs aanvallend teen jou pantsering opkom.” 

Dit was die noodsaaklikheid van beskerming wat die 
samestelling van die miershoop ontwikkel het. As enkelinge 
is die koningin en al haar onderdane die swakste, die 
mees bedreigde van alle insekte. As enkelinge in 'n 
onbeskermde omgewing, sou die ras nooit verduur het 
nie. As 'n saamgestelde dier, is die beskerming van die 
miershoop byna volmaak. Wonde van buite; verpletterende 
aanvalle wat die hele sigbare liggaam vernietig, raak haar 
lewe nie in die minste nie. Alles gaan maar weer voort 
asof niks gebeur het nie. Die wonde word herstel. Die 
paleisholte, die koningin self in haar gedaante as brein van. 
die samestelling, is net so goed beskerm as die skedelbedekte 

brein van die mens. Daar is weinig vyande wat die lewe 
van die koningin ooit ernstig bedreig. Een van die grootste 


is die erdvark; onder die gevaarlikste is groepe kewers wat 


somtyds 'n verswakte miernes uitroei. ln die laaste geval 


' 1s die oorsaak en gevolge in alle opsigte gelyksoortig met 


die inval van patologiese organismes by die mens. Die 
miershoop word siek en gaan dood. 


Het die koningin te duur betaal vir die beskerming? 
Die natuur beantwoord die vraag anders as ons — of as 
miskien die koningin — dit self sou beantwoord. ,,Hoe veel 
of hoe min sy betaal vir die voorreg van my genadige be- 


 skerming,” sê die natuur, ,,hoeveel vreugde sy verloor, met 


hoeveel ellende sy bedeel word in haar nuwe lewe, is nie van 


die minste belang nie. Wat traak dit my met die enkeling? 


Die ras is veilig, seëvierend, onuitdelgbaar! Daarvoor is 
g'n prys (wat die enkeling altyd moet betaal) te hoog nie.” 


Sien die leser waarom die ontwikkeling dié eienaardige 


. koers geneem het om ten alle koste die onbeweeglikheid van 


die koningin te verseker, om haar in 'n sel op te sluit en 


haar liggaam uiteindelik alle selfbeweging te ontneem? Al 


hoe meer gewis sy die brein van die samestelling word, al 


hoe meer nodig is dit om plaasverandering binne die same- 
stelling te verhinder. (Is dit nodig om die sielkundige en 
` fisiese redes aan te dui? ËEk dink nie. Die verdubbeling 


van funksies — mentaal en seksueel — maak die posisie 'n 
weinig ingewikkeld. Beweging skyn byna 'n integrale deel 


te wees van alle seksuele funksies in die natuur. Daar is 
'n bepaalde konflik. Wonderlik hoe die ontwikkeling dit 


oplos! Ek sal hieroor nie uitwei nie. Die natuurkundige 


leser sal dit insien en selfs die oningewyde sal op die spoor 
kom as hy hierdie verdubbeling van funksies in die termiet- 


100 


koningin vergelyk met dieselfde baie minder ontwikkelde. 
kompleks in die by-koningin. Tn haar bied die seksuele 
funksies nog sterk kop teen die orige psigologiese ontwikke- 
ling en die gevolg is dat die gevaar van die by-koningin op 
haar huweliksreis die gevaar is van die hele nes. Aan soiets 
word die termiet-koningin nooit weer blootgestel nie na die 
samestelling gevorm is en na sy onbeweegbaar gemaak is. 

Die menslike toeskouer wat die vlieg van die koningin 
nagaan, wat die blye samekoms van die twee sekse aanskou 
het — er miskien opgetree het as gebieder van die Noodlot 
en ʼn bietjie gehelp het waar dit gelyk het of dinge ver- 
keerd loop! — die toeskouer gee 'n sug van verligting as 
hy die bedreigde paar uiteindelik sien wegsak in die be- 
skermende skoot van Moeder Aarde. Nou, ten minste, is 


huile veilig? ... Helaas, nog nie! Daar is nog een groot 
gevaar wat as 'n fronsende Skikgodin die wording — die 
barensnood — van die nuwe saamgestelde dier gadeslaan. 


In ons land voer hy `n genadelose uitsoeking. (Ons noem 
dit Droogte. Die termiete moet water hê, en weer water, 
cn nogmaals water: negentig persent van hulle liggaampies 
bestaan uit water en die grootste deel van hulle arbeid is 
die verkry en verskaf van water, waarvan die miershoop net 
so afhanklik is as 'n warmbloed-dier. Die koning en 
koningin moet dadelik water kry. Hulle kry dit altyd van 
klam aarde. Daarom vlieg hulle net na swaar reëns — 
dit, ten minste, word van hulle deur die natuur verwag. 
Maar hulle maak partymaal fout. Hulle eerste sorg is om 
'n orgaan te fabriseer vir die uitbroei en voeding van die 
eerste werkers en soldate. Daarvoor het hulle 'n groot en 
gedurige voorraad water nodig. As die water in hierdie 
eerste tyd opraak, dan is dit klaar met alles — `n einde aan 
hulle en aan die saamgestelde dier. Hulle werk altwee vurig 

aan die maak van loopgrawe, altyd in die rigting van klam 
grond, van water. Meestal gaan hulle regaf: die begin van 
wat later die wonderlike dieptegrag word (in droeë streke 
naamlik). Hier en daar in die eerste loopgrawe maak hulle 
(of kry hulle natuurlike) holtes in die aarde en daarin maak 
hulle die eerste termiettuine. ,,Iuine” noem geesdriftige 
waarnemers dit in die geval van die regte miere. Die ter- 
miet gaan op dieselfde wyse te werk, en daarom sal ons die 
term #uin maar behou. En dit lyk baie na ons eie landbou. 
ers word die grond sorgvuldig voorberei. Dit bestaan uit 
fyngekoude en half verteerde plantstof, meestal droë hout 
cn grasstingels. ËEn dan word water aangedra, baie water, 
totdat die tuingrond met klammigheid deurtrek is. Beide 
koning en koningin werk onophoudelik. Hulle rus nie vir 
een sekonde nie. Hulle slaap nooit — dag of nag. Maar 
dit'is die laaste keer dat dit nodig sal wees om hulle hande 
in koue water te steek. Nooit weer gaan hulle werk nie, 


want die funksies wat hulle van nou af gaan uitvoer, kan 


nouliks werk genoem word. Uiteindelik is die eerste tuin- 

tjie klaar, diep in 'n holte van een van die loopgrawe. Daar 
moet g'n dunste ligstraal ooit die tuin bereik nie. Alles ge- 
beur in pikdonker. Die eerste tuin bestaan uit 'n koekie sel- 
en aarwerk, en as dit alles klaar en goed klam is, dan 
beplant die twee termiete die grond. Hulle plant die saad 
van 'n eienaardige paddastoel wat `n enorme rol in die toe- 
komstige lewe van die miershoop speel en wat derhalwe die 
noukeurige aandag van elke ondersoeker verdien. Ek sê 
hulle plant die saad. Ék kan dit egter nie as `n feit kon- 


.” stateer nie. Maar dit lyk baie so. Hulle loop rond op die 


klam koekie en net binne wat vir ontwikkeling nodig is, 
verskyn die paddastoel oor die hele oppervlakte, binne en 
buite, in die vorm van 'n wit skimmel. ËEk het self in die 

monddele en aan die pote van vlieënde miere stukkies hylae 
en spore (saad) van die paddastoel gekry net n4 hulle die 
geboortenes verlaat het. Dit lyk of hulle met opset die saad 
saamdra om in hulle nuwe nes te plant. Aan die ander 
kant is dit lig moontlik dat die beplanting blote toeval is. 
Jy kry ook spore aan termiete wat niks met die tuine te 
maak het nie. In die nabyheid van groot termietversame- 
lings kry jy spore van die paddastoel in alle onderaardse 
holtes en gange. Dit word deur water, deur lug, deur wurms 
en insekte vervoer. Dit is dus moontlik dat die paddastoel 
mettertyd vanself op die geprepareerde koek sou verskyn 
sonder tussenkoms van die termiete. Maar die termiete 
verrig met opset baie meer wonderlike dinge as die beplan- 
ting van 'n tuin sou wees. Derhalwe sal ons maar aanneem 
dat die spore met opset oorgedra word en dat die beplanting 
met opset gedoen word. Of hulle plant of nie — van die 
besproeiing en bemesting is daar geen twyfel nie. Die loop- 
graaf wat na die water lei, word gedurig verdiep. 'Tegelyk 
met die uitgrawing van die nat grond, word die water in die 
liggaam van die twee diere vergaar. Die tuin word benat 
en bemes met druppels helder, blink vloeistof, wat al die 
klasse later vir die mees verskillende doeleindes gebruik. 


In hierdie eerste tuin lê die koningin haar eerste eiers. 
Sy kan nou nog vinnig loop en werk. 


Intussen gebeur daar wonderlike dinge met die padda- 
stoelplantasie. Die twee diertjies doen iets aan die mycelium 
van die plant wat die groei en ontwikkeling teëhou, en 
tegelyk begin die temperatuur van die tuin op 'n verbasende 
wyse te styg. Die oorsprong van hierdie hitte is in die 
begin een van die mees verbysterende geheimsinnighede van 
die miernes. Van die diertjies self kan dit nie kom nie. 

Hulle liggaampies behou altyd die temperatuur van hulle 
omgewing. Dit straal uit van die tuin, want die tuin moet 
as broeikas dien en moet later die hitte van die saamgestelde 
dier verskaf. Die normale warmtegraad van 'n miernes in 
die paleisholte is van vier tot ses grade Fahr. hoër as die 
bloedhitte van die mens. Daar is min twyfel dat `n groot 
deel — die grootste deel miskien — van hierdie hitte deur 
die sogenaamde tuine verskaf word. Dit is bekend dat daar 
in alle paddastoele 'n temperatuurverhoging plaasvind by 
rypwording van wat die saad kan genoem word. In die 
termiettuin word die temperatuur op sy hoogste en staande 
gehou deur — so lyk dit — iets wat die termiete aan dié 
` plant doen wat die groei en ontwikkeling teëhou juis waar 
die meeste bitte afgegee word. Die tuin is iets baie meer as 
broeikas en kinderkamer. Die verskaf van warmte is na- 
tuurlik `n baie groot funksie, maar dit word die maag em 
lewer van die saamgestelde dier. 

Deur die gedurige en vinnige metabolisme word nie 
alleen voedingstowwe nie, maar ook spysvertermgstowwe 
in die plant vergaar.- Onder die mikroskoop en skeikundig 


kan die volgende onder ander onderskei word: Olie, proto- 


plasme, glycogeen, koolhidrate, proteide-kristalle, gom, alko- 
loide en verskeie enzyme (net soos in die menseliggaam) 
wat gekompliseerde suikers opbreek in dekstrose en lewulose, 
en wat gewone suikers in alkohol en koolstof omsit. Al wat 
daar geen spoor van is nie, en wat natuurlik in die dierlike 
liggaam baie voorkom, is stysel. Dadelik sal ingesien word 
dat die tuin in werklikheid een of ander spysverteringsor- 
gaan is, en later word hierdie funksies heeltemal duidelik. 
``Die sirkel van spysvertering in die termietnes werk so: 

Die koning 'en koningin, en later die werkers, is die 
enigste klas in die nes wat hout en grasstingels en ander 

ruwe plantstof kan opkou en tot 'n sekere graad verteer. 
(Geen ander klas in die termietnes kan iets anders as vloei- 
stof inneem of verteer nie. As die werkers (in die eerste 
stadium verrig die koninklike paar die funksies van wer- 
kers) die kos tot 'n seker stadium verteer het, dan gaan 
dit na die maag en lewer (die sogenaamde tuine). Hier 
word dit verder verteer en verander deur die paddastoel 
en die vergaarde spysverteringstowwe hierbo genoem. Dit 
is alles net soos in die menslike liggaam. As die maag en 
lewer met die voedsel klaar is, dan word dit weer deur 
werkers en soldate opgeneem in die vorm van vloeistof, 
en daarna word dit deel van die sirkulasie. Meer as die 
helfte van hierdie verteerde voedsel word in bouwerk opge- 
bruik. As 'n nuwe torinkie gehanteer word, word die 
nande dadelik net so klewerig asof hulle met stywe stroop 
in aanraking was. (Anders as met stroop verdwyn die 
klewerigheid later vanself.) Onder vergroting kan gesien 
word hoe die werker elke klippie in sy kake omrol net 
voor hy dit neerlê. en met klewerige vloeistof aan alle 
kante smeer. Dit is vloeistof wat die tuine hom verskaf. 
Die waterdeel daarvan word onophoudelik na die tuine aan- 
gedra deur 'n stroom werkers wat oënskynlik net daarmee 
en met die beplanting belas is. As daar 'n dieptegrag teen- 
woordig is, word op elke paar voet `n holte gemaak en 
daarin word 'n klein tuinkoekie geplaas. In geval van 
groot droogtes word die water gedurig na die diepste koe- 
kies gedra en daar word die paddastoele aan lewe gehou. 
Die groot voordeel —besparing van arbeid — om hierdie 
plantbedekkinkies so na aan die water te hê as moontlik, 
is klaarblyklik. Van hieruit word die saad aangedra na 
nuwe tuine of om opgedroogde tuine te herplant. Die bed- 
dinkies word nooit vir enige ander waarneembare doel ge- 

bruik nie. Jy sal nooit babetjies op hulle kry nie, soos die 
geval is met die ander groot tuine. 

'n Ander funksie van die paddastoeltuin skyn die 
afsondering van kleur te wees. 'n Donkerrooi kleurstof is 
uit die paddastoel verkrygbaar. Dit lyk dus asof die ter- 
miete die donkerrooi verf van hulle liggaampies uit die 
tuine klaargemaak kry. Die babetjies is almal geheel kleur” 
loos, soos 'n mens sou verwag van diere in stikdonker ge- 
bore. `n Mens sou ook verwag dat hulle nooit kleur son- 
der lig sou kry nie, en daar hulle in donker voortlewe, is 
“dit moeilik om die verskyn van al die briljante tinte te 
verstaan. Dit kom van die tuine. Die babetjies bly melk- 
wit totdat hulle paddastoelstof begin inkry. Dan eers ver- 
skyn in hulle lyfies die bloedrooi van die volwasse diertjie 


HOOFSTUK X. 
PYN EN GEBOORTEPYN IN DIE NATUUR. 


Ons gaan van. nou af die eerste gesamentlike gedrag 
van die koning en die koningin meer in besonderhede aan- 
skou en ons gaan die drie wonderlikste dinge sien wat mis- 
kien in die hele natuur te vind is. Die woord wonderlik 
word in hierdie verband met voorbedagte rade gebruik. 
Gewoonlik is dergelike woorde ontuis in die wetenskap, 
want enige gebeurtenis in die natuur is — uit een oogpunt 
— net so wonderlik as enige ander. Maar dié woord is 
geregverdig wanneer jy: 'n gebeurtenis teëkom wat so `n 
groot uitsondering is op die natuurreëls wat jy gewoond 
aan is, dat dit na 'n mirakel lyk; en so `n gebeurtenis ver- 
skaf die eerste gesamentlike gedrag van die termietkoning 
en -koningin. Dit het een waarnemer herinner aan die heks 
in die storie. Jy sien hoe sy een kruisslag maak met haar 
towerstokkie en voor jou oë verander die pampoen in `n 
rytuig, en die muise word spogperde. | 

En net so wonderlik as die gebeurtenisse self is wat ons 
gaan beskrywe, is die feit dat die werklike betekenis baie 
maklik vir selfs geoefende toeskouers verborge bly. Ons 
weet byvoorbeeld dat die waarnemer Grassie dieselfde dinge 
onder baie gunstige omstandighede gesien het en die werk- 
like betekenis — en derhalwe ook die wonder — het hom 
ontwyk. Dit hang natuurlik af waarin die toeskouer meer 

bepaald geinteresseerd is. Ons wat maar let op gedrag en 
'n bietjie daarin geoefend is, sien natuurlik dinge wat die 
entomoloog ontgaan. Sy opmerkingsgawe is geskerp vir 
vorm; hy dink meeste van benaming en rangskikking; vir 
hom is die dooie dier dikwels van meer waarde en belang 
as die lewendige. Maar ons wil nie vir een oomblik aan 
die hand gee dat sy werk daarom minderwaardig is nie. 
Dit is van groter belang, miskien, as rein sielkundige onder- 
soek: en baie moeiliker, dermate dat dit veel minder inte- 
ressant is. Maar, ewewel, as die geoefende entomoloog die 
dinge missien, watter kans het die leser wat ongeoelend is 
me alle natuurkundige ondersoek 


Die leser volg dus noukeurig wat nou kom, stappie vir 
stappie. Ons sal probeer om dit baie duidelik te maak en 
ook probeer om duidelik te maak hoe die dinge in die groot 
natuurskema pas, en — die laaste en Ie — hoe 
dit alles die mens raak. 


Ons keer nou terug na die gedrag van die koning en 
die koningin in hulle nuwe, onderaardse omgewing. 


Die leser moet goed verstaan dat tot op die mo- 
ment. dat die eerste tuin gemaak en beplant is en die eerste 
eiers gelê word, is twee goggatjies, gewone viervleuel- 
` neuroptiese insekte, besig met huisbou en eiers lê net soos 
duisende ander om hulle heen. Dit is waar, hulle het hulle 
vlerke kwytgeraak; maar hulle gedrag bly nog dié van 
rein gevleuelde insekte. Maar van nou af aan gebeur dinge 
* so sonderling, so verbasend, dat die natuurkenner homself 


gedurig hoor sê: Dit kan nie wees nie, dit kan nie wees nie! 


Maar dit is! 
Daar is drie afsonderlike vorms van gedrag wat van 
die ondersoeker die noukeurigste studie vereis, want die 


OS 


belang daarvan vir die algemene vergelykende sielkunde 
kan nooit vergroot word nie. 

Die eerste is die gedrag van die konmgin terwyl sy 
besig is om haar eiers te lê; die tweede is die versorg em 
voer van die eerste babetjies; en die derde is die fimale 
metamorfose van die komingim. 

Ons sal die drie in die gegewe volgorde behandel. 

Terwyl die koningin besig is om haar eiers te lê, 
stoor die soekliggie haar minder as onder enige ander om- 
standighede. (Ons sal later metodes van waarneming 
beskrywe.) Dit is duidelik dat die vername werk voorhande 
haar aandag so volkome in beslag neem dat selfs so `n 
kataklisme as die skielike inslaan van 'n elektriese ligstraal . 
haar nie langer verskrik nie. 


Sy maak snaakse voorbereidings. Sy staan op die 
plekke waar die eerste eiers moet gelê word, lank voor die 
oroses begin. Haar liggaam is in gedurige beweging. Die 
voelhorings swaai in sirkels, en die kake roer onophoudelik. 
Telkens lig sy die agtergedeelte van haar lyf net soos sy 
gedaan het toe sy haar eerste signaal aan haar toekomstige 
gemaal uitgestuur het. 'Twee- of driemaal voordat die eiers 
werklik gelê word, draai sy om en visenteer die grond asof 
sy verwag het om iets te sien. Met die werklike lê van 
die eiers verdubbel al die liggaamlike bewegings. As dit 
klaar is — die eerste klompie —, draai sy weer om en 
ondersoek hulle lank en noukeurig. Sy raak hulle saggies 
met die kake en voorpote aan en dan Iê sy vir `n tyd bv 
hulle bewegingloos. 

Wat beteken dit alles? Die toeskouer sien in werk- 
likheid een van die beloofde wonderlikste dinge wat hy 
ooit in die natuur sal raakloop. Die weerga daarvan sal 

hy nooit weer in 'n gevleuelde insek sien nie — nooit weer 
in enige insek van soortgelyke ontwikkeling nie. En hy 
sal nooit op die spoor daarvan kom nie, tensy hy die kans 
gehad het om dieselfde gedrag gade te slaan in 'n dier wat 
` 'n bietjie hoër die trap op is. Hy sien buitendien die eerste, 
vroegste uitwerking van 'n kompleks wat `n magtige rol 
speel in die diep-ontaarde en onnatuurlike toestand van 
die mens. /ly sien die eerste verskynimg van geboortepym 
in die matuur. Geboortepyn in 'n gevleuelde insek? Dit 
kan nie wees nie! Maar dit is! Hoe weet ons dat die 
gedrag die gevolg is van pyn? — Ons sal netnou sien. 
Dit, ten minste, is buite alle twyfel bewysbaar. 


Die leser is bekend met die gewone reël van eiers-lê 

in die natuur — vernaamlik onder gevleuelde enkeling- 
insekte. Die moeder maak gewoonlik 'n huisie, prop dit 
vol kos en Iê haar eiers daarin, net so maklik, net so on- 
“besorg as wat sy eet of drink of haar voelhorings skoon- 
maak. Die gelukkige vader maak nooit sy verskyning nie. 
Na dic witbroodsdae is sy aandeel van die gesamentlike 
“arbeid gedaan — wie praat van werk? En met die maak. 

van die huisie en die verskaf van kos is die arbeid van 
die moeder ook gedaan. Daarna laat sy Gods water oor 

Gods akker loop. Sy sien haar babetjies nooit nie. Sy 
sou hulle nooit ken nie as sy hulle by toeval sou kon 
sien, want hoe kan Madam, so hoog-geskilderd en so fyn- 
gepoets, ooit geboorte gegee het aan dié snaakse papies, 
of dié vormlose wurmpies? ËEk wonder of die leser nog 
'n ander wonderlike ding opgemerk het. Val dit hom nie 
by dat hy nog nooit 'n insektebabietjie gesien of van ge- 


hoor het nie? Hy weet hulle is wurms, dan papies, en uit 
die papie kom die imago, die volmaakte. volwasse insek 

wat nie van die ouers te onderskei is nie. Maar 'n klein, 
wit insektebabetjie, net soos 'n mensbabetjie, wat nooit 
enige metomorfose ondergaan nie; wat swak en hulploos 
gebore word en stadig groei en sterk word, presies net soos 
'n mensbabetjie? — Dit, natuurlik, het die leser nog nooit 
tevore gesien nie. 


Daar kom, egter, soortgelyke gevalle voor, maar nooit 
in 'n insek van dieselfde natuurrang as die termietko- 
ningin nie. Ons sal die gedrag van 'n ander dier beskrywe 
wat ook — in die entomologie — as 'n insek gerangskik 
word, maar wat sielkundig onder die soogdiere kom: die 
Suid-Afrikaanse skerpioen. Dit sal help om hierdie dinge 
te verstaan en die afwyking sal die leser gedoë, want ons 
is in werklikheid in die nabyheid van die brandende 
braambos van die vergelykende sielkunde. Dit is betaam- 
lik om geestelik blootsvoets en sorgvuldig te loop. 


Onder my mak skerpioene was een reuse-dame wat 'n 
groot vermaardheid verwerf het. Sy was vyf en 'n half 
duim lank. Sy het haar oorspronklik aan mnr. Charlie 
Pienaar (ons gewese handelskommissaris in Europa) voor- 
gestel deur, in sy bysyn, 'n volveerde hoenderkuiken 
dood te steek. Sy het die kuiken aan die poot beetgepak 
en vasgehou en haar dodelike lans net eenmaal gebruik. 
Die deurboring was kort bo die beengewrig. Die kuiken 
was binne 'n paar sekondes totaal verlam en binne tien 
minute het die dood ingetree. later het sy so mak ge- 
word en my so goed geken dat ek my pinkie skielik voor 
haar kon stoot en haar kon toelaat om dit met altwee 
knypers beet te pak. Sy bring haar naald oor totdat die 
punt teen die vel druk, en dan eers word sy my gewaar. 
Dadelik verslap die lyf en die gevaarlike wapen kom weer 

tot rus. ËEk kon haar op alle maniere hanteer. Sy was 
lief om saggies gekrap te word. | 
Kort na ons haar gekry het, het dit ons duidelik ge- 
word dat 'n belangrike voorval ver op weg was. ËEk het 
haar goed opgepas, want ek wou elke stadium van die 
. proses sien. Ek moet erken dat my entomologie dié dae 
so swak was dat ek al die tyd verwag het om haar te sien 
eiers lê; selfs maatreëls daarvoor geneem! Groot was my 
verbasing om haar te sien geboorte gee aan sestien lewem- 
dige babetjies! (Geharnas en gespoor het hulle die wêreld 
ingekom — twee-twee gelyk! — klein, wit, hulplose babe- 
tjies, maar volmaakte skerpioentjies. Dat die proses vir 
die moeder baie pynlik was, was nie aan te twyfel nie. Ek 
herinner my hoe een mensmoeder met jammerende be- 
sorgdheid verneem het of die kleintjies met angels en 
knypers hulle verskyning maak en 'n dankgebedjie opgesê 
het dat die mens sulke dinge ten minste nie besit nie. 
En wat ook baie eienaardig is, was dat die skerpioen- 
moeder haar snaakse ou kleintjies liefhad. Sorgvuldig het 
sy hulle op haar rug gehelp. Daar sit hulle in twee sol- 
 daatrye met die koppies en knypers na buite gerig en die 
stertjies op die middellyn inmekaar gevleg. Ek het haar 
' goed genoeg geken om te kon sien dat sy geen aanraking 
' van haar babetjies sou verdra nie. Ëk kon dit nie waag 
voor hulle heeltemal groot was nie. Sy skeur hulle kos 
sorgvuldig stukkend en voer hulle; en bo-oor hulle swaai 
altyd beskermend die dodelike angel. 'n Meer liefdevolle 
moeder sal jy nouliks in die natuur vind. Onthou dit goed. 
Dadelik het geblyk dat ons hier te doen had met een 
van die diepste geheime van die natuur; ook, dat ons op 
die grens van 'n geweste was nog nooit tevore betrap deur 
 meris van vrou gebore nie, of, as daar een voor ons was, 

dan het hy sorgvuldig alle melding daarvan vermy. Van 
die verskyning van pyn in die algemeen in die natuur 
self kon ons geen suiwer uitleg vind nie. Daar is baie 
wat geraai het en taamlik naby die waarheid gekom het, 
maar ek weet van geen natuurondersoeker wat voor ons 
tyd deur uiterste ontleding tot 'n gegronde en suiwer besef 
van pyn geraak het nie. Diegene wat deur oorspronklike 
ondersoek naby die geheim van geboortepyn gekom het. 
kan jy op die vingers van een hand tel. 


Die leser sal dadelik insien dat geboortepyn by die 
eerste oogopslag 'n baie donker saak is. Een ding weet 
ons almal: dat pyn in die algemeen die brandwag op die 
voorposte van die lewe is (buiten in die ontaarde mens 
en net So ontaarde, mak diere — waarom, sal ons later 
sien). As pyn vandag van die aarde verdwyn, sou die 
lewe binne 'n baie kort tyd ophou om te bestaan. Sonder 
pyn kan georganiseerde materie nooit voortbestaan nie. 
Orals in die natuur tree pyn beskermend op; orals — 
bebalwe in die geval van geboorte. Waarom dan dié ont- 
settende las by die geboorte van die hoog-ontwikkelde 
diere? Ons weet dat so 'n belangrike en so 'n algemene 
kompleks 'n eweredig belangrike doel moet hê — wat is 
die doel waarheen die uitsoeking gerig was om so 'n verba- 
sende uitsondering op 'n algemene natuurbeginsel te weeg 
te bring? Want geboortepyn is klaarblyklik nie alleen mie 
beskermend nie: dit is die teenoorgestelde. Soos dikwels 
die geval is, kan ons die beste in abnormale en ontaarde 
manifestasies die normale strekking van 'n kompleks leer 
ken. Ons weet dat by die bobbejane, by mak diere en 
by die mens die meganisme wat geboortepyn bewerkstel- 
lis, dikwels die lewe van moeder en kind in onmiddellike 

gevaar bring. Verbeel jou dan geboorte, die groot doel 
van die hele bestaanstryd, die voorval wat die natuur self, 
so-te-sê, die hoogste en belangrikste beskou, wat hy met 
al sy vernuf, met al sy kragte beskerm en veilig maak vir 
moeder en kleintjie (die natuurlike beskerming van die 
- mosder is meestal terwille van. die voortbestaan van die 
ras). ËEn dat dit gepaard moet gaan met ontsettende en 
nie-beskermende pyn, wat al hoër styg hoe hoër jy die 
leer van ontwikkeling opklim! Wat beteken dit? 


Luister dan: Ons sal die donker paadjie weer loop 
soos ons dit oorspronklik geloop het. ËEers moes ons 'n 
suiwer begrip kry van pyn — beskermende pyn — in die 
algemeen. Ons het laag-af begin. Met 'n gewone immer- 
sielens in 'n druppel kraalmiswater gedoop (jy kam met 
'n dooplens lewe sien, sonder vlek of olie) en die water 
met 'n rafel gedurig aangelei, het ons die bewegings van 
volvox, die pylstert, en amoeba urelank bestudeer. Jy 
kan baie soorte onnatuurlike toestande van die omgewing 
` veroorsaak. Met 'n rooiwarm naaldpunt teen die glas ge- 
, druk, kan jy 'n skielike temperatuurstyging in een deel 
van jou watersmeersel veroorsaak — warm genoeg om 
die een-sel-diere dadelik te dood. Jy kan strignien, kar- 
bolsuur, arsenikum en vergiftigde vlekstowwe oor die grens 
van die smeersel invoer. Jy kan 'n sterk rooi ligstraal 
(skerper as die punt van die skerpste naald) oor die veld 
van bo laat beweeg — wat ook die dood ten gevolge het. 
En hier alreeds begin die ding duidelik te word. Jy sien 
die enkel-sel-diere skrik en wegruk van die gevaarlike toe- 
stande wat jy veroorsaak. As jy soortgelyke gedrag in 
hoër diere studeer, dan sien jy dat die matuur alle weë wat 
na die dood lei, versper — deur pyn. Aan die ander 

kant sien jy die een-seldiere uitbot, verdeel en voortteel. 

Dit is alles so eenvoudig, so duidelik dat, as jy dit 
alles vir die eerste keer raaksien, jy verwonderd staan dat 
geen sielkundige dit nog ooit tevore in duidelike bewoor- 
ding beskrywe het nie. 


lemand het eenmaal gesê dat alle gedrag in die natuur 
teruggebring kan word op honger — alles was een of ander 
soort honger, ook die liefde. Wie dit eers gesê het, weet 
ek nie, maar dié gesegde is duisende male herhaal, meestal 
met al die misterieuse nadruk wat op 'n nuwe en verba- 
sende ontdekking gelê word. Die verklaring is absoluut 
vals. Honger self is pyn — die hewigste pyn — jn die 
laaste stadiums — wat die liggaam aan kan ly; dors nog 
erger. Liefde mag in een opsig 'n honger genoem word, 
maar dit is seker geen pyn nie. 


Is dit nou nie so duidelik as die lig self nie? Wat 
beskerm diere, wat hou hulle aan lewe, wat verseker die 
voortteel van die ras? Dit is 'n seker eienskap van ge- 
Organiseerde materie. Net sodra jy lewe sien, vind jy 
tegelyk dié eienskap. Dit is iets inherents in die lewe; 
SOOS meeste natuurverskynsels is dit gepolariseer: 'n nega- 

tiewe en 'n positiewe pool. Die negatiewe pool is pyn, 
die positiewe is die seksuele sin. Dit kan genoem word 
die fondamentele behoudende eienskap van die lewe; en 
dit is waar die ondersoeker die naaste kom aan iets wat 
na 'n algemene doel lyk wat van buite die natuur inwerk. 


Alle diere, die grootste en die kleinste, besit 'n seker 
meganisme om verskillende soorte pyn te voel — en die 
pyn beskerm hom altyd teen die dood. 'n Dier spartel 
om uit diep water te kom, nie omdat hy bang is vir die 
dood nie (daarvan weet hy niks nie), maar omdat die 

eerste stadiums van verdrink vir hom uiters pynlik gemaak 
word. By die pynpool kom vrees as 'n ondergeskikte 
dryfveer van gedrag. 


Die. ander pool, die seksuele sin, is baie meer ingewik- 
keld. Die uiteinde daarvan is moederliefde. 


By die bobbejane (in 'n minder graad) en by die 
mens (in die hoogste graad) is daar diepe ontaarding van 
beide beskermende pole. By die mens bestaan daar geen 
uitsoeking meer teen die inval van patologiese organismes 
of teen duisende organiese kwale nie. Die gevolg is dat 
die meganisme wat ontwikkel het om alleen beskermende 
Pyn in die natuur te bewerkstellig, zmutteloos gevoelig 
word as 'n gevolg van die duisende siektes en kwale waar- 
aan menslike vlees en bloed onderhewig is, en waar die 
natuurdiere van vry is. Ons kan van kopseer nooit weg- 
hardloop nie. 


| Net so diep ontaard in die mens is die seksuele drang. 
In die natuur het die seksuele drang — soos alle rasher- 
 innerings — 'n uitwendige prikkel nodig om gevoelig te 
word. Soos ons tevore aangetoon het, is dit reuk alleen 
by meeste soogdiere. Somtyds gaan reuk en gesig saam 
om die sleutel of prikkeling te verskaf. ln sulke gevalle 
is daar altyd tesame met geur in die wyfie ook briljanté, 
seksuele kleure. As jy by 'n soogdier wat van geur alleen 
afhanklik is, by die mannetjie die reuksintuig vernietig, 
dan eindig die seksuele lewe dan en daar en kan nooit 
weer, so lank hy lewe, gevoelig gemaak word nie. 


, Wat gebeur nou by die mens en die bobbejaan? Hier 
.- vind jy vir die eerste keer diere (ons sluit altyd mak diere 
uit — waarom, sal later duidelik word) waarvan die sek- 
suele sin gevoelig kan word sonder enige uitwendige prik- 

keling. Onder wilde diere is die bobbejaan die enigste in 
Suid-Afrika waarby jy ooit soiets sal vind. Hoe kom 
dit? As die leser hom ons vorige uitleg herinner, sal dit 
alles dadelik duidelik wees. By die mens en die aapsoorte 
word alle gewaarwordings, alle ondervindinge as indiwi- 
duele kousale herinnerings geregistreer. Die breinkors is 
ongetwyfeld daarvan die orgaan. Die eerste gevoeligwor- 
ding van die seksuele sin moet as 'n gewone kousale omge- 
wingsherinnering deur die groot skakelbord gaan waar dit 
dadelik opgeneem word as 'n afsonderlinge herinnering. 
Die bobbejaan en die mens onthou dit as 'n genotvolle 
ondervinding en op hierdie geheue kan hy altyd daarna 
na keuse reageer. Die eerste gevolg is dat die grootste 
van die natuurwette, periodisiteit, by die mens totaal ver- 
lore is. Die periodieke organiese toestand wat die gevoe- 
ligwording van die seksuele sin behoort te bewerkstellig, 
het 'n absoluut nuttelose, ontaarde, rein patologiese toe- 
stand geword. Die uiteinde van die saak, geboorte, wat 
vir alle diere veilig en seker is, het by die, mens 'n genees- 
kundige operasie van die eerste rang geword waarby die 
lewe van moeder en kind altyd in gevaar kom. Sonder 
kunsmatige hulp by geboorte sou die beskaafde rasse binne 
drie geslagte van die aarde verdwyn, het 'n beroemde 
Duitse verloskundige verklaar. 'Twee-derdes van alle 
menslike organiese en sielkrankhede is om die ontaarde 
seksuele sin geskaar, verklaar `n ander groot deskundige. 
'n Hele entjie agteraan kom die bobbejaan, met dieselfde 
ontaarding en dieselfde gevolge — alles egter in veel min- 
der graad. 

Ons het nou `n algemene en vlugtige oorsig geneem 
van die twee pole van die behoudende eienskap van geor- 
ganiseerde materie: pyn en die seksuele sin. 

Nog bly die geheimsinnige uitsondering geboortepyn. 
Die leser sien dadelik dat dit niks te maak het met besker- 
mende pyn nie. Dit versper geen weg wat na die dood 
lei nie; geen dier kan dit ontvlug nie. Ek wonder of die 
leser van hierdie werk alreeds geraai het, met soos ons 
geraai het, en reggeraai het. Die algemene reël het hy 
alreeds mee kennis gemaak: Elke instinktiewe kompleks 
moet deur een sleutel — net een — ontsluit word. Hy 
weet hoe die seksuele sin in die mier deur die vlieg deur 
die lug gevoelig gemaak word; hoe dit in die koedoe deur 
geur ontsluit word; hoe die hele waterlewe van die otter 
, deur die aanraak van water gaande word — net so: Die 
moederliefde in alle diere, van die termietkoningin tot die 
walvis, word deur geboortepyn ontsluit. Waar die pyn 
dof is, is die moederliefde en moedersorg swak. Waar daar 
geen pyn is nie, is daar hoegenaamd geen moederliefde nie. 
Op hierdie reël het ons geen enkele uitsondering gedurende 
'n tienjarige ondersoek gekry nie. Ëen of ander natuur- 
kenner het eenmaal geraai dat die doel van geboortepyn 
is om die aandag van die moeder op die kleintjié te vestig. 
Dit is natuurlik verkeerd. Daar is nie soiets as ,aandag- 
vestig” in die instinktiewe siel nie. Die ontsluit van die 
moederliefdekompleks deur pyn is geheel buite bewust- 
heid, buite kennis van die moeder, en het niks te maak 
met ,aandag-vestig” nie. 


Dit was natuurlik nie voldoende om die verhouding 
tussen geboortepyn en moederliefde vas te stel om te be- 
wys dat die een die gevolg van die ander is nie. 'n Lang 
* reeks eksperimente het dit buite alle kwessie gestel. Die 
volgende aantekeninge sal dien om die algemene beginsel 
duidelik te maak :— 

Proefneming op 'n klomn van sestig ,,half-wilde” kaf- 
ferbokkies. Volgens aanneembare getuienis was daar ge- 
durende vyftien jare geen enkele geval van weiering van 
'n lam deur die moeder onder normale omstandighede nie. 


ta) Ses gevalle van geboorte gedurende volle bewus- 
teloosheid en ongevoeligheid van die moeder onder kloro- 
form en eter. Bewusteloosheid het nooit langer as vyf- 
en-twintig minute na die geboorte geduur nie. (In al ses 
gevalle het die moeder absoluut geweier om haar lamme- 
tjie uit eie beweging aan te neem. 


(b) Vier gevalle van geboorte gedurende verlamming; 
bewustheid en gevoel belemmer maar nie vernietig nie, 
onder die Amerikaanse pylgif kurare. In al vier gevalle 
het die moeder vir (semiddeld) meer as 'n uur in die 
duidelikste twyfel verkeer. Daarna het drie van die moe- 
ders hulle lammertjies aangeneem; een het geweier. 

Dit kon natuurlik wees dat die weiering die gevolg 
was van die algemene sielstoring deur die verskillende 
soorte vergiftiging veroorsaak. 

Die volgende proefnemings bewys die teenoorgestelde: 


(c) In ses gevalle van geboorte is die moeder onder 
kloroform gesit onmiddellik ma die geboorte gebeel afge- 
loop bet, maar voor sy met haar lammetjie kennis ge- 
maak het. Bewusteloosheid het gemiddeld 'n halfuur 
geduur. [n al ses gevalle het die moeder sonder enige 
twyfel haar lammetjie aangeneem onmiddellik na terug- 
keer van bewustheid. Die toediening van kurare md die 
geboorte het dieselfde gevolg gehad. 

Sonder. pyn, derhalwe, kan daar geen moederliefde in 
die natuur wees nie, en die pyn moet `n werklik psigolo- 
giese gewaarwording wees: dit is, nie genoeg dat dit 

so-te-sê, enkel liggaamlik geskicd nie. Moederliefde is 'n 
psigologiese kompleks; die sleutel wat dit gevoelig maak, 
moet ook psigologies wees — net soos die gewaarwording 
van vlieg by die mier. 

Die Jeser het alreeds gesien wat die gevolg van ge- 
boortepyn in geval van die skerpioenmoeder is. In 'n 
volgende hoofstuk sal ons sien hoe die verhouding (op 
diep interessante wyse) in geval van ons mierkoningin vol- 
hou. 

- Soos die geval is met alle komplekse van die instink- 
tiewe siel, het die verhouding lank reeds by die mens opge- 
hou om te bestaan. (Geboortepyn het lank reeds psigologies 
'n nuttelose rudimentêre oorblyfsel geword wat nou net 'n 
bron van gevaar is — Soos meeste rudimentêre oorblyfsels. 
Een deskundige skrywe: ,Waar die natuur besluit het 
om 'n ras uit te delg, is die eerste rigting van aanval die 
seksuele sin.” Dit is verkeerdom gesê en ek weet ook nie 
of dit juis waar is nie. Maar een ding bly waar: dat die ont- 
aarding van die seksuele sin verantwoordelik is vir die 
grootste aandeel van menslike lyding; en tog het een deel 
daarvan, die moederliefde, 'n wending aan sy sielsont- 
wikkeling teweeggebring wat grotendeels verantwoordelik 
was vir sy heerskappy van die aarde. 


HOOFSTUK XI. 
ONGEËRFDE INSTINKTE. 


Tn die deel van hierdie uiteensetting wat gehandel het 
oor die enkeling-arbeid van die koning en koningin is 
beweer dat die lê van die eerste eiers gepaard gaan met. 
pyn. 
Dit is dikwels 'n moeilike ding om seker te wees van 
pyn in die dierewêreld, omdat die uitwendige simptome 
hemelsbreed in differente rasse en by verskillende geleent- 
hede verskil. In algemeen kan egter gesê word dat die 
uitwendige bewyse van pyn in alle hoër rasse min of meer 
gelyksoortig is. As `n dier deur allerhande stuiptrekkings 
gewring word; ,doellose bewegings met ledemate maak; 
die kop agteroor ruk; en tegelyk ,,steun en kreun,” dan 
sal 'n mens sonder dat hy die oorsaak weet, dadelik die 
teenwoordigheid van pyn herken. Hierdie uiting van pyn 
is 'n internasionale taal onder die diere, wat die mens 
ook, helaas, van sy kindsgebeente af moet leer. Die 
meeste insekte praat ook dié gemene taal — sonder, egter, 
die hoorbare geluide. Daarom sal byna elke menslike 
toeskouer seker wees dat die liggaamlike bewegings van 
die koningin, deur ons reeds beskrywe, die gevolg is van 
pyn. As daar die minste twyfel is, kan 'n mens dit laat 
verdwyn deur pyn aan 'n koningin te veroorsaak en haar 
bewegings dan te vergelyk met die bewegings wat die eer- 

ste. eier-lê vergesel. Raak sekere dele van haar liggaam 


aan met 'n glashaar in swawelsuur gedoop en dadelik sien 


jy dieselfde sirkelswaai van die voelhorings, die agteroor- 
buig van die liggaam, ens. — presies net soos sy by die 
eier-lê gedoen het. 


Maar vir ons was die grootste bewys van alles haar 
gedrag na sy die eiers gelê het. Dit is natuurlik nie weten- 
skaplike bewys nie. Ons wil die verband van oorsaak en 
gevolg vasstel en dan neem ons die gevolg as bewys van 
die oorsaak! Die leser sal egter insien dat algemene kennis 
van dierlike gedrag op sigself bewyse kam lewer. Wan- 
neer ons vertel dat ons by die eerste gewaarwording dade-| 
lik seker was dat die liggaamlike bewegings van die 
koningin 'n gevolg van pyn was en dat ons toe dadelik 
kon voorspel dat sy jn alle waarskynlikheid haar eerste 
kleintjies sou versorg, ofskoon beide dinge so onwaarskyn- 


“lik was as maar iets in die natuur ooit kan wees, dan 


' beteken dit dat ons ʼn -klein bietjie spesiale kennis besit 


wat desnoods 'n bewys kan lewer. Ons het voor die tyd 
alreeds vermoed dat geboortepyn die sleutel in die natuur 


was om die moederliefdekompleks gevoelig te maak. 


Laat ons nou sien wat haar volgende gedrag was. (Ons 
veronderstel dat die leser die geleentheid het vir waarne- 
ming, wat ons onmiddellik hiéërna sal beskrywe.) 


Op die klein tuinkoekie waar die eerste eiers gelê 
word, sien jy die koning of koningin gedurig ronddwaal. 
Hulle is meestal besig met besproeiing en bemesting van 
die paddastoelplantjies. Spoedig verskyn die eerste larwes. 
Jy sien hulle in die tuin beweeg. Klein, spierwit, hulpelose 
babetjies, maar alreeds kan jy die soorte onderskei: die 


sogenaamde soldaat en die gemandibuleerde werker, Die 

koningin verskyn tussen hulle: Jy sien iets blink in haar 
monddele. In die ligstraal skitter dit helder soos 'n deur- 
skynende en vleklose diamantjie. Onder vergroting sien jy 
dat dit 'n druppeltjie vloeistof is. Sy raak een babetjie 
na die ander aan; hulle lig hulle koppies en jy sien die 
druppel in hulle monddele verdwyn. Die konimgim is besig 
om baar klemtjies te voer. 


Soos ek tevore gesê het, is iets dergeliks by 'n insek 
van dieselfde rang van ontwikkeling onbekend. Die naaste 
daaraan deur enige waarnemer vermeld is die verklaring 
van Von Buttel-Reepen dat sekere enkeling-Halictus-by 
haar eiers so stadig 1ê dat die eerstes uitgebroei is voor sy 
met die laastes klaar is, sodat sy met baar eie lewendige 
kleintjies in aanraking kom. Ek dink dit is blote toeval: 
maar selfs dit is so `n uitsondering op die natuurreël dat 
dit spesiaal en met nadruk vermeld word. Van versor- 
ging en voeding is daar g'n sprake nie. 


En met hierdie voeding en voorbereiding van die eer- 
ste soldate en werkers kom die enkeling-arbeid van die 
koning en koningin tot 'n einde en ook die kans van ver- 
der aanhoudende waarneming. Daarna word die gemeen- 
skap so ligsku dat die gewone metodes van waarneming 
onmoontlik is. 


En hier wil ek die leser op iets attent maak wat in 
sigself net so geheimsinnig is as die vervoer van die 
koningin van een kamer na die ander — geheimsinnig as 
'n mens die oplossing van mieregedrag nog nie ontdek het 
nie: Die konimg en konimgim besit mie die ligsku instink 
nie. Hulle is gewone, gevleuelde insekte, en kort tevore 
het ons hulle nog buite in die oop lug en lig sien rond- 
vlieg. Die soldate en werkers, inteendeel, is totaal blind 

en uiters ligsku. Hoe kan hulle 'n erflike berinmering erf 
wat die ouers nie besit mie? Maar dit is nie al nie. Die 
soldate en werkers erf 'n hele reeks instinkte wat die ouers 
nie besit nie. Hulle begin dadelik met wonderlik ingewik- 
kelde bouwerk. Hulle maak selwerk, gange, dieptegragte 
en 'n kors, van allerhande mate van boog. Jy kan een ge- 
deelte van `n miershoop afsny met staalplate, sodat daar 
hoegenaamd geen aanraking tussen die werkers in die twee 


dele kan wees nie. Nietemin word dieselfde mate van boog 


(of `n tormg — soos die geval mag wees) aan altwee kante 
van die plaat gebou. Hulle kan die teenwoordigheid en 
afwesigheid van lig op die oppervlakte deur twaalf-duim- 
lig-digte grond gewaar word. Hulle vervaardig karton 
van grasstoppels en hout. Hulle dra die eiërs van 'n ander 
termiet weg na die broeituine en versorg hulle. Hulle pas 
die larwes op en .voed hulle. (Die laaste is natuurlik ook 
gedeeltelik `n instink van die koningin.) Hulle maak tuine 


en beplant weer verdroogde tuine. Maar van waar erf 
hulle al die ,,erflike” instinkter Alle werkers en soldate 


besit dieselfde instinkte. Deur die bele matuur word ge- 


beues van dié aard alleen deur 'n orgamisme ge-erf van 


ouers wat dieselfde instinkte besit. Hierop is daar geen 


` uitsondering nie. Van waar dan die spesiale instinkte van 


geslaglose vorms onder die gemeenskaplike insekte? Die 
koning en koningin (hulle vader en moeder) kan dit nie 
aan hulle oordra nie; want hulleself weet niks van hom 
af nie; neem daar nooit deel aan nie en kom nooit met 
enige van die gemeenskaplike werke van hulle burgervolk 
in aanraking nie. Die werkers en soldate kan hulle 
instinkte nooit aan ander werkers en soldate oordra nie, 
want hulle het hoegenaamd g'n deel aan die voortteel van 
die ras. nie. | 

Ek moet erken dat hierdie geheimsinnigheid van die 
termiete hom nooit by my as sodanig vertoon het nie, 
want ons het die groot geheim lank reeds ontdek. As jy 
die antwoord weet, kan sulke dinge nooit as onoplosbare 
raaisels hulle verskyning maak nie. 


Ek het tevore nadruk gelê op die feit dat daar 
so baie verrassende feite is in verband met die studie van 
termiete — een wonder op die ander; by elke tree stuit 
die ondersoeker op een of ander raaisel wat sy vernuf baie- 
keer ten strengste toets. Hierdie saak van die instinkte 
van termietwerkers en -soldate is 'n raaisel van dié aard. 
Uit een oogpunt beskou, is dit die mees geheimsinnige ding 
in verband met die lewensgeskiedenis van die termiet. Dit 
verdien derhalwe ons noukeurige aandag. Dit is 'n eien- 
aardige en interessante feit dat ongeoefende waarnemers 
hierdie wonders selde gewaar word — sonder om €ens van 
'n oplossing te praat. 


In verband met hierdie kopbrekende raaisel, wil ek 
graag die leser 'n kans gee om te verneem hoedat heden- 
daagse Europese geleerdheid sake van hierdie aard behan- 
del en die oplossings wat hulle aan die hand gee. Selfs 
die ongeoefende leser — hoop ek — sal dan in staat wees 
om ons Suid-Afrikaanse kennis op dié gebied met dié van 
Europa te vergelyk en `n oordeel te vel oor die waarde 
van die verskillende teoretiese oplossings. 


Lk word hiertoe in staat gestel deur die goeie guns 
van 'n aan my persoonlik onbekende korrespondent wat 
my 'n monografie van professor dr. Bugnion, van die Uni- 
versiteit van |ausanne, toegestuur het. Dr. Bugnion is 
al verskeie jare in Ceylon besig met die studie van ter- 
miete en sy werk sal Deel TV uitmaak van 'n ,monumen- 

tale” werk van die beroemde sielkundige prof. dr. Auguste 
Forel. . Die titel is Die gemeenskaplike wêreld van dié 
Miere. Dr. Bugnion behandel spesiaal die oorloë tussen 
miere en termiete, met die oog op die oorsprong van 
instink.” Soos in enige tropiese land die geval sou gewees 
het, het dr. Bugnion baie gesien van aanvalle deur regte 
miere op termiete. Hy skryf al die instinkte en die lig- 
gaamlike afwykings van die termiete aan hierdie ewigdu- 
rende staat van oorlog toe. ËEk mag hier dadelik byvoeg 
dat ons van die ,Ameisen-Krieg,” of mieroorlog, niks 
` so-te-sê, in Waterberg gesien het nie. lnteendeel, ons weet 
dat die ratste en gevaarlikste van ons vleisetende miere by 
voorkeur in een miershoop woon tesame met die mees 
hulpelose van ons termietsoorte, wat g'n spesiaal-ontwik- 
kelde soldateklas besit nie. As jy so 'n miershoop oop- 
breek, is dit lig moontlik om 'n denkbeeld van oorlog te 
kry, wat egter op verkeerde waarneming berus. Dit is nie 
oorlog nie. Meer waarskynlik is dit vriendskap en be- 
skerming. laat die leser dit self toets. As hy 'n klomp 
van die kleiner soort miershopies oopbreek, sal hy vroeër 
of later op een afkom deur termiete en miere saam be- 
woon. Die termiet is 'n klein, vaal soort waarvan slegs 
een vorm — die werker — teenwoordig is. Bekyk hulle 
onder vergroting. Hulle manier van bou is geheel anders 
as dié van die soort wat ons spesiaal tot dusver behandel 
het. Die werkers verskyn dadelik op die rand van die 
breuk. Maar hulle dra g'n klippies aan wat hulle met lym 
Op die rand vasplak nie. Hierdie vaal termiete messel 
met skoon klei. ËElke werker wat op die rand van die 
breekplek verskyn, visenteer 'n plekkie met sy monddele, 


126 


draai skielik om en met 'n eienaardige swaai van die lyf 
lê hy 'n lagie skoon, sagte modder neer. Somtyds Iê hy 
net 'n kolletjie neer; meestal is dit 'n strepie. (Dr. Bug- 
nion het geleentheid gehad om die insameling van modder 
gade te slaan, maar hy kon nie werklik sien wat die ter- 
miete mee besig was nie.) Wat ek nou vertel het, sal die 
leser in staat stel om hierdie termietsoort dadelik te her- 
ken. Onder die miershope van hierdie soort wat hy gedu- 
rende een dag oopbreek, sal hy seker enkele kry waarvan 
'n deel bewoon is deur 'n donker-vaal mier, vreeslik rats, 
wreed en opgewonde. By die eerste waarneming lyk dit 
bate asof die miere op 'n moordtog uit is. Hulle hard- 
loop vinnig tussen en oor die termiete, klaarblyklik deur 
skrik en woede besiel. Af en toe pak een van hulle 'n 
termiet en dra hom 'n entjie weg. Somtyds pak 'n termiet 
'n mier aan die been en dit word dan vir `n tydjie rond- 
gesleep sonder blykbare ongemak van die mier. Die ge- 
wondes word ook beetgepak en entjies gesleep. Intussen 
gaan die termiete rustig voort met die herstel van hulle 
fortifikasies. Gedurig word die herstelwerk deur die miere 
aangetas en ondersoek, maar hulle probeer nooit om die 
gangetjies in te dring of om die werkers te hinder nie. Dit 
skyn asof hulle spesiale deure het om die binneste van die 
miershoop te bereik. Spoedig sal die ondersoeker gewaar 
word dat dit in alle waarskynlikheid glad nie moord of 
oorlog is nie. Wat dit presies is, had ek nooit geleentheid 
om te ondersoek nie. Dit vereis baie tyd om selfs een 
enkele termietverskynsel van hierdie aard in ons dor streke 
grondig te bestudeer. Miskien sal een of ander leser lus 
en geleentheid hê om dié werk te aanvaar en sy resultate 
bekend te stel. Dit kom my voor dat hierdie samelewing 
van miere en termiete -— wat ook al die basis mag wees —.. 

allerhande wetenskaplike verrassings sal verskaf. Die leser 
sal dus insien dat ons hier in Suid-Afrika min van die 
tropiese stryd het wat professor Bugnion van praat. . Ook 
sal hy miskien deur eie ondervinding te wete kom hoe 
maklik dit is om te haastig te wees en om verkeerde ge- 
volgtrekkings te maak. 


Om nou terug te keer na die grootste geheimsinnig- 
heid in die lewe van ozs termietsoort. Ons sal in 'n vol- 
gende hoofstuk beskrywe hoe hierdie eerste werk van die 
koning en koningin kan gadegeslaan word. (Genoeg vir 
ons teenswoordige doel is dit om te vertel dat met die vol- 
groeiing van die eerste soldate en werkers stelselmatige 
waarneming onmoontlik word. Hulle is in die eerste en 
vernaamste plek vreeslik ligsku. Al hulle eerste arbeid 
word gerig op die toemaak van ons lig- en loergaatjies en 
as die menslike toeskouer aanhou, dan verdwyn hulle een- 
voudig, en daar is 'n einde aan jou proefnes wat so baie 
tyd en geduld vereis het om tot stand te bring. Maar 
dit bly moontlik om deur oopmaak van baie neste 'n 
suiwer denkbeeld te vorm van die verdere verloop van 
sake in die gemenebes:——n Sementkamertjie word deur 
die nuwe werkers vir die koningin gemaak en sy word 
daarin opgesluit. Dan word loopgrawe in alle rigtings 
gemaak vir die aanvoer van growwe kos na die verskil- 
lende spysverterende centra; tuine word op groot skaal 
aangelê en met paddastoele beplant; met die oppervlakte- 
verdedigingstelsel gaan hulle onophoudelik voort. Met `n 
boorgat word 'n begin gemaak om water te verskaf; die 
eiers van die koningin word uit haar kerker gehaal en 
na die broeikaste aangedra; die kleintjies word versorg en 
gevoed en elke wond in die miershoop word dadelik herstel 

deur die werkers N Ee die soldate 'n beskermende kor- 
don vorm, soos reeds beskrywe. 


Ek wonder of die leser die verbysterende geheimsin- 
nigheid gewaar word wat in al hierdie werk van die wer- 
kers en soldate opgesluit is. (Ons het verskeie male onder- 
vind dat selfs geoefende entomologiese outoriteite dit nie 
raaksien nie. luister dan: Elke organisme (behalwe die 
aapsoorte, waaronder die mens) erf van sy ouers al die 
instinkte (erflike omgewingsherinneringe) wat hy nodig 
het vir sy spesiale bestaanstryd. Hy weet dadelik watter 
soort kos hy nodig het; waar en hoe om dit te kry; hy 
ken al sy natuurlike vyande en weet hoe hy hom teen 
hulle moet beskerm; hy weet hoe om sy spesiale soort 
nes te maak; hoe om sy kleintjies te voer en groot te 
maak. Hy ken dit alles sonder om te leer; sonder dat hy 
Ooit met sy ras in aanraking was. (Ons geelvinke, by- 
voorbeeld, het ons vier geslagte onder kanaries laat uit- 
broei. (Daar is 'n manier om hulle te laat eiers lê sonder 
om 'n nessie te vleg.) Vir vier geslagte het hulle mooit 
een van hulle eie pragtig-gevlegte nessies gesien nie. Die 
kleintjies is deur die kanariemoeders op (vir hulle) onna- 
tuurlike kos grootgemaak — want die vink, ofskoon 'n 
saadeter, voer sy kleintjies grotendeels met wurmpies 


Aan die vyfde geslag van ons vinke is alles gegee wat 
hulle in hulle natuurlike omgewing sou vind. Dadelik 
(ontbou ma vier geslagte!) vleg hulle die skone mandjie- 
nessies wat ons altyd bewonder het; en toe die kleintjies 
uitgebroei was, is hulle deur die moeders op verskafde 
wurmpies gevoer. Niemand het hulle vertel nie; vier ge- 
slagte van hulle voorouers het nooit 'n gevlegte nessie 
gesien nie en nooit 'n wurmpie geproe nie — maar die 





B.—Eutermes of 'Trinervitermes. Gemandibuleerde werker; water- 
draer, messelaar, waarskynlik ook tuinier, kinderversorger, voeder. 
Een van die vernaamste funksies is om aile growwe voedsel in ver- 
skillende dele van die nes in die algemene metabolisme te voer. 
Sodanig verskyn hierdie vorm as `n element in wat gelykstaan 
met die bloedstroom in hoër diere. Kleur: Ietwat geëtioleerd met 
ligrooi vlekke. Blind, geen hoor-organe nie, geslagloos. 


p. 





s - 
@ va! ' 
id 


.—Kop von Eutermes-werker van onder om meer volmaakte mond- 
dele aan te toon. Meer bepaald ontwikkel vir messelwerk en 
voeding. 

vinkies onthou. Dit is instink, of erflike omgewingsher- 
innering. (Elke organisme erf natuurlik baie ander ook, 
wat alle lewendige diere deelagtig is.) En die termiete— 
sien die leser waar dit natoe gaan? Hier sien ons drie 
soorte diere (koninginne, werkers en soldate) voortsprui- 
tende uit een vader en een moeder wat liggaamlik hemels- 
breed van mekaar verskil en (wat twee van die soorte 
betref) net so ver van hulle vader en moeder. Geen mens 
sou ooit kon dink, sonder direkte waarneming, dat hulle 
een en dieselfde insek is nie. Tesame met die liggaamlike 
afwyking gaan spesiale erflike geheues of instinkte ge- 
paard. Die soldaat is gewapen met die eerste hipoder- 
miese spuit wat die natuur vervaardig het en wat uit- 
eindelik tot volmaaktheid geraak het in die slagtand van 
die pofadder. ln sy gepolyste kop dra die termietsoldaat 
` ʼn botteltjie ,,gif” en op sy voorkop 'n naaldpypie waar- 
deur die klewerige gif gespuit word. Hy gebruik sy 
wapen teen alle indringende vyande of vreemdelinge. 
Die werker besit sterk, volmaakte kake en 'n lymklier 
waarmee hy die mees ingewikkelde messelwerk verrig. So- 
dra hy volwasse is, begin hy tuine te maak en te beplant, 
versorg en voed die koning en koningin, sorg vir die 
uitbroei van die eiers; dra kos aan en help om dit te 
verteer ten bate van die hele republiek. Altwee soorte 
is stok-blind — besit geen oë of ander sintuie nie; des- 
nieteenstaande word hulle die teenwoordigheid of afwesig- 
heid van lig deur vier-en-twintig-duim-lig-digte grond 
gewaar. 


HOOFSTUK XIT. 
DIE GEHEIMSINNIGE BESTIER VAN BUITE. 


Hulle boor diep vir water en dra dit aan vir algemene 
doeleindes. As 'n gat in die miershoop gebreek word, ver- 
skyn eerste die nasikorniese soldate. Stadig en ,,bedag- 
saam” visenteer hulle die breuk van alle kante. As daar 
glad geen werkers teenwoordig is nie, of te min, dan begin 
enkele soldate te signaleer. Deur die vinnige beweging 
op mekaar van die keelplate van hulle pantsering uit hulle 
'n vinnige tjek-tjek-tjek. In huise deur termiete ingeval 
kan `n mens gedurende die nag die geluid duidelik van 
alle rigtings hoor. Met hierdie geluid roep die soldate die 
werkers na die plek van inbraak. Dit word ook ge- 
besig om die werkers na kos te roep. So gebiedend is die 
geluid dat selfs die werkers wat met spesiale werk belas 
is (soos water en larwes dra, tuinmaak, voeding van die 
koninklike paar, ens., alles laat staan en toestroom na die 
plek vanwaar die alarm uitgaan. Soos tevore aangetoon 
is, aap die gedrag van die twee soorte termiete jn alle 
opsigte die funksies van die bloedstroom in hoër diere na. 
Presies soos die wit bloedliggaampies 'n kordon om die 
wond maak onderwyl die rooi bloedliggaampies met her- 
stel besig is, so vorm die soldate `n beskermende kordon 


Ai onderwyl die werkers die wond herstel. As jy die soldate 


indiwidueel met `n naald terg, raak hulle in `n soort stuip- 


er # 





C.—Eutermes nasikorniese soldaat, met gifspuit. Blind, geen hoor- 

organe nie, geslagloos. Kleur: kop: roo-geel; lyf: bloedrooi. Al- 

gemeen hoë pigmentasie. Monddele rudimentêr. Element in 
bloedstroom; verdedigend by uitwendige wonde. 





D.—Eutermes-soldaat van bo. 

beweging. Die liggaampies word vinnig heen en weer ge- 
ruk en deur die voorkoppypie spuit hulle in die rigting 
van die gevaar `n druppeltjie helder, klewerige vloeistof 
wat lyk of dit geweldige pyn kan veroorsaak aan ander 
klein insekte. Ook lym dit hulle kake en pote aan mekaai 
vas en maak hulle dus hulpeloos. So kan ek vir nog 'n 
bladsy voortgaan om die spesiale instinkte van die ter- 
miete op te noem. 

E.—Kop van Eutermes-soldaat van onder om rudimentêre kake 
aan te toon. ln die middel is die ampulla in die kop waarin die 
slymerige vloeistof opvergaar word. 


Nou kom die groot vraag: Waar kry bulle dit alles 
vandaan? Dat hierdie gedrag bepaald erflik is, is nie aan 
te twyfel nie, want alle werkers en soldate deur die hele 
wêreld besit presies dieselfde instinkte. Om te herhaal: 
Van hulle vader en moeder kan hulle dit onmoontlik erwe, 
want nog koning ng koningin besit 'n enkele van hierdie 
instinkte. Die vorstelike paar, inteendeel, besit volmaakte 
Oë en is glad nie so ligsku as die werkers en soldate nie. 
Hulle besit g'n sposiale (en onbekende!) sintuig vir die 
gewaarwording van die dofste straal wat lig kan genoem 

word nie — soos. hulle kinders. .Van gesamentlike bou, 
miershope maak, gif spuit en kos en water aandra, weet 
hulle niks. Hulle kom met dié werk nooit in aanraking 
nie. Dit kom hierop neer: die werkers en soldate erf `n 
lang reeks omgewingsberimeringe wat geen enkele van bulle 
voorouers ooit besit bet mie. Aan die ander kant erf hulle 
geen enkele van die spesiale instinkte van hulle vader en 
moeder nie. Hulle weet niks van vlieg nie, paar nooit en 
lê nooit eiers nie. Dit klink alles na 'n gekke paradoks, 
nie waar nie? 


Hulle self kan dit nie aan ander soldate en werkers 
oordra nie, want uit hulle word nooit kleintjies gebore nie. 

Laat ons nou die gewaarwording en oplossing van pro- 
fessor dr. Bugnion uit Ceylon hoor. Ons sal eers die moei- 
likhede wat hy raak sien, weergee, en daarna sy teoretiese 
oplossing en ons eie beskouinge. 


Hy sê: As hy bom eers tevredegestel het dat (1) die 
soldate wat met die verdediging belas is, totaal blind is, 
n (2) dat die werkers wat met die herstel belas 
jis, . klein miksbeduidende imsekte is, mie meer as vyf 
millimeters lank mie, dan staan die bioloog wat die ge- 
samentlike bedrywigheid van die termiete gadeslaan, verslae 
en verbouereerd. Sy bewonderig meem toe as by probeer 
om die besturende mag wat die termiet gebied, te ontdek, 
asook die morele band wat bulle ae knoop — en 
by miks boegenaamd kan vind mie.” 


Dit is moeilik om te verstaan wat dr. Bugnion juis be- 
doel. Ek dink wat by wou gesê bet, is dit: Die bioloog sien 
duidelik genoeg. die gevolge van 'n ,,Besturende Mag” en 
van 'n ,,Morele Band.” Wat hy nie so maklik vind nie, is 
die bron van die besturende mag en die morele band. 

Dr. Bugnion gaan voort: ,Uitemdelik is by (nl. die 
bioloog) tot die gevolgtrekking gedwonge dat die werk- 
saamheid van die klein diertjies (wat so verstandig en 
bedagsaam by eerste aamskouing skyn) boogs waarskynlik 
gebeelenal mstimktief 1s.” | 


Ek moet verklaar dat selfs die gedagte van verstand en 
bedagsaamheid (in die menslike sin). by ons nooit bo die 
kim geraak het nie. Daarvoor het ons gelukkig die groot 
geheim van termietgedrag te gou ontdek; en ons het net ge- 
noeg van dierlixe gedrag in die algemeen geweet om ons 
vir die skyn selfs van sulke donkere dwaalspore te behoed. 
Lk sê dit in alle ootmoed. Dies leser sal netnou sien hoe 
maklik 'n mens in die sogenaamde vergelykende sielkunde 
kan verdwaal, as hy te min kans gehad het om diere in al- 
gemeen in die natuurstaat te leer ken en as hy altyd onwil- 
lekeurig die menslike verstand as maatstaf van beoordeling 
besig. | 

Dr. Bugnion beskrywe die wonderlike gesamentlike 
arbeid van werkers en soldate met `n uitroeping: Om dit te 
kan uitvoer sonder ooit `n misslag! (O mee, Dokter, hulle 
slaan baie-, baiekeer ver mis. Hulle gaan baiemaal onnosel-.. 
dom te werk en volhard in hulle onnoselheid. Die leser sal 
ons voorbeelde herinner. Net so verbasend slim as hulle in 
een rigting is, net so ongelooflik dom is hulle in 'n ander 
. rigting.) 

En- professor Bugnion het die werklike wonder van die 
bouwerk van die termiete nog nie heeltemal raakgesien nie, 
anders sou hy nooit met sulke beslistheid en gerustheid `n 
uitleg gewaag het nie, soos hy later doen. Sy bowestaande 
uiteensetting is natuurlik nie te danig sterk as 'n oplossing 
nie. Om te sê dat hulle werk instinktief is, staan gelyk met 

die poging om wind uit te lê deur te verklaar — dat dit net 
wind is. Die werklike probleem is nie of die werk redelik 
of instinktief :s nie (wat ook al 'n mens met dié woorde wil 
te kenne gee), maar watter siel die bouplan beraam wat die 
werkers tot uitvoer bring. Beskou die klein werkertjies nou- 
keurig onder vergroting. Jy sien een vir een opdoem uit 
die donker diepte met 'n klippie in sy bek. Sonder die min- 
ste bedagsaaamheid, sonder die minste sorg rol hy die 
klippie in sy kake om en om. Hy smeer dit vol lym en dan 
plak hy dit op die rand van die opening, en weg verdwyn 
hv weer in die diepte. Geen redelike mens sal vir een oom- 
blik veronderstel dat elke klein werker bewus is van die doel 
van sy werk nie; dat hy die plan of `n deel van die plan van 
die boustuk in sy verstand het nie. Die toring, of verwulf 
mag miljoene male groter wees as hyself. Hulle bou aan 
alle kante tegelyk. (Onthou hulle is totaal blind.) Jy kan 
jouself oortuig dat die termiete aan een kant van die gat 
nooit in aanraking kom met die termiete aan die ander kant 
nie. Hulle haal hulle klippies miskien uit die teenoorge- 
stelde uithoeke van die nes. As jy twyfel omtrent hierdie 
waarskynlikheid het, kan jy dit maklik 'n sekerheid maak. 
Neem 'n staalplaat 'n paar voet hoër en wyer as die miers- 
hoop. Dryf die plaat dwarsdeur die middel van die opening 
wat jy gemaak het, sodat jy beide die wond em die hele 
miernes in twee afsonderlike geweste verdeel het. Een seksie 
van die bevolking kan nooit met die ander seksie in aan- 
raking kom nie, en een van die twee seksies is geheelenal van 
die paleisholte en die koningin afgesluit. Die boumeesters 
aan een kant van die gat weet niks van die messelaars aan 
die ander kant nie. Nieteenstaande dit (luister nou. moor!) 
bou die termiete aan altwee kante van die staalplaat. een en 

dieselfde boog — as dit `n boog is — of elkeen help bou die 
helfte van 'n toring as hulle so besluit het. As jy die plaat 
uiteindelik uittrek, voeg die twee helftes van die werk son- 
der 'n sigbare lasplek hulle bymekaar as hulle die sny ook 
herstel het. Nou ja. hier kan jy nie verbykom nie: reus 
bestaan `n beraamde plan wat die termiete ten u:tvoer brimg. 
In watter siel bestaan bierdie beramimg? Dat is die probleem 
waarteen ons stuit. Instink sê die geleerde professor. Goed 
en wel — maar wie se instink? Wil hy beweer dat elke 
klein werkertjie `n deel van die algemene plan in sy klein 
sieltjie dra? Die eksperiment met die staalplaat sluit m.i. 
so 'n begrip geheelenal uit. En selfs as dit so was, as ons 
sou kon bewys dat elke werker `n deel van die algemene plan 
in sy siel het, dan bly die werklike probleem nog onopgelos! 
Vanwaar kry elke werker sy aandeel van die algemene plan”? 
Jy kan eers jou metaalplaat indrywe en dan aan altwee 
kante wegbreek en nog bou die termiete aan altwee kamte 
dieselfde boog of toring, soos die geval mag wees. lngebore 
kan dit nie wees nie, want die miere bou nie altyd dieselfde 
mate van boog nie. Jy kan `n dosyn verskillende wydtes 
van boog op die oppervlakts van een en dieselfde groot 
miershoop meet. Dis die werklike wonder van die termiete 
se bouwerk. Dit kan dus nie die instinktiewe kennis van 
elke indiwiduele termiet wees nie. Indien die termiet altyd 
net een soort vorm, ecn soort toring of een soort verwulf 
bou, dan sou ons miskien tot die gevolgtrekking kon geraak 
het dat hy volgens instinktiewe of ingebore kennis te werk 
gaan. Maar dit is ook maar net miskien. Ons gewone, mens- 
like verstand sou daarteen opkom. (Ons wil altyd hê (soos 
dr. Bugnion) dat die miere net soos ons dink cn redeneer. 
Ons weet dat hulle gewaarwordingsorgane besit miljoene 

male fyner as oms sintuie. Hulle word, byvoorbeeld, deur 
vlugtige aanraking van 'n makker, gewaar dat hy tuis be- 
hoort onder die miljoene onderdane wat hulle eie nes uit- 
maak. Hulle word gewaar dat 'n makker 'n hele tyd tevore 
by voedsel was. Daarna kan hulle sy spoor terugvolg na 
die kos, of selfs die algemene rigting van sy spoor, met on- 
feilbare sekerheid. (Vandaar die ou legende van ,,intelligent 
communication,” waar dr. Bugnion en die wonderlike ver- 
samelaar van alle menslike kennis, prof. Forel, nog vas in 
skyn te glo.) Deur aanraking word hulle skrik en vrees in 
'n makker gewaar en kan meestal — so skyn dit — die rig- 
ting van die gevaar leer ken. Oor ongelooflike afstande 
word hulle die signale van 'n soldaat gewaar — en dit alles 
sonder 'n enkele van ons sintuie sigbaar aan hulle. Hoe kan 
Ons SO `n siel met ons siel vergelyk? En met hulle bouwerk 
is dit net dieselfde. As jy 'n klein werker 'n enkele klippie 
haastig sien neerlê op die muur van `n boustuk wat uiteinde- 
lik `n massiewe toring gaan word, twaalf of vyftien voet 
hoog, miljoene en nogmaals miljoene male groter as hyself, 
kan ons vir een oomblik veronderstel dat die werkertjie in 
die menslike sin weet wat die uiteinde van sy werk gaan 
weesP As dit so is, dan is sy verstand die verstand van die 
gode — met ons verstand vergelyk. Dit is natuurlik ,,ge- 
heelenal instinktief,” soos professor Bugnion verklaar, maar 
dit is mie imstink van die werkers mie: dit is die ,,instink” 
en plan van 'n afsonderlike siel buite die indiwiduele termiet 
geleë. Voer nou ons vroeër eksperiment 'n weinig verder en 
dadelik gaan daar 'n lig vir jou op: Terwyl die termiete aan. 
altwee kante van die plaat besig is, grawe jy 'n sloot van 
een kant in om die paleisholte te bereik, met die mins moont- 
like algemene storing van die nes. Maak die paleisholte oop 

en vernietig die koningin. Byna onmiddellik staak alle ge- 
samentlike werk aan altwee kante van die staalplaat. Jy 
kan die termiete aan een kant van die plaat vir maande van 
die paleisholte afgesluit hou. Desnieteenstaande hou hulle 
aan met sistematiese werk so lank sy in die paleisbolte bly, 
terwyl alles ophou sodra jy haar verwyder. 


Hier is nog 'n paar belangrike feite wat almal na die- 
selfde ding wys: 

As die miernes wat jy ondersoek, in die nabyheid van 
ander neste is, dan kan jy die volgende dinge eksperimenteel 
vasstel:—As daar 'n ander nes binne 'n paar tree is, dan kan 
jy vasstel dat die miere van altwee neste in aanraking kom 
sonder om te veg. Plaas 'n stukkie droë hout op die grond 
ewe ver van beide neste en giet die grond goed nat. Binne 
'n baie kort tyd sal jy miere onder die hout kry besig om 
dit te verslind. As jy nou die loopgange ooplê, sal jy vind 
dat miere van altwee neste in vrede hulle werk van vernieling 
voortsit. As jy altwee miershope oopbreek en werkers en sol- 
date van een nes in die ander plaas, dan sien jy dat hulle nie 
aangeval word nie. As jy dieselfde doen met neste twintig of 
dertig tree van mekaar, dan word die vreemdelinge dadelik 
aangeval deur beide werkers en soldate. As jy die koningin 
van een van die naas mekaar geleë neste vernietig, dan staak 
hulle alle werk, maar die koninginlose termiete (of die 
meeste van hulle) trek oor na die ander nes, waar hulle 
waarskynlik getrouheid sweer aan die nuwe vorstin. Aan die 
ander kant, as jy die koningin van 'n nes, ver van ander 
verwyder, vernietig, dan maak die miere geen poging om na 
'n ander nes te trek nie. Hulle sterf almal. in hulle ou nes. 
Waarom die verskil Ek dink dit is die rede: Die geheim- 
sinnige nvloed wat van die koningin uitstraal, is werksaam 

binne 'n bepaalde afstand. ÉFlike termiet word deur dié mag 
beinvloed. As nou twee neste naby mekaar geleë is, dan 
slaan die invloed van die twee koninginne oor altwee neste. 
Dit is deur hierdie psigologiese mag van die koningin dat die 
termiete van een nes in staat is om hulle medeburgers te her- 
ken en vreemde indringers te ontdek. 


Die volgende gekontroleerde eksperiment bewys dit: — 


Neem soldate en werkers van een nes en Dlaas 
hulle in 'n ver-afgeleë nes en maak seker dat hulle 
aangeval word. (Jy moet altyd wag totdat die ge- 
volge van die storing bedaar het.) Vernietig dan die. 
koningin van nes No. 1. As jy onmiddellik na die 
vernietiging miere oorplaas, dan word hulle nog aangeval. 
Maar as jy 'n dag of twee wag en die koninginlose termiete 
dan oorplaas, word hulle nie meer aangeval nie. Hulle 
word aangeneem as burgers van die nuwe staat. Dit lyk 
dus asof elke werker en soldaat iets van sy eie koningin 
met hom meéeedra. Ons sal veronderstel dat dit iets analoog 
met geur is. (Ek dink self dat dit mie reuk is nie. Dit is 
iets geheelenal onstofliks. Maar as ons aan reuk dink, ver- 
gemaklik ons die begrip, want ons handel hier oor iets 
geheelenal buite bereik van alle menslike sintuie.) Die 
vorstelike invloed bereik net seker bepaalde limiete. Dit 
kan aarde, rots en selfs metaalplate deurboor. Dit ver- 
damp binne een of twee dae. Dit is die enige dryfveer 
van al die gesamentlike werksaamhede van soldate en wer- 
kers. Soos ons voorheen probeer duidelik maak het: die 
koningin is die psigologiese middelpunt van die gemeen- 
skap; sy is die brein van die organisme wat ons 'n miernes 
noem. Van die vormlose, beweginglose gevaarte, in haar 
nou kerker opgesluit, straal 'n mag wat al die werksaam- 

hede van haar staat dirigeer, net soos ons eie brein die 
werksaamhede van die bloedliggaampies beheer en die 
samestelling wat ons ons liggaam noem, reël en in orde hou. 
Die koningin is die middelpunt van die breim van die mier- 
nes. 

Professor Bugnion het die psigologiese funksies van die 
paleisholte nooit ontdek nie. Hy veronderstel dat die 
koning en koningin alleen seksueie funksies besit. Gevolg- 
lik stuit hy teen allerhande onuitlegbare moeilikhede wat 
by ons nooit ontstaan het nie; en die oplossing wat hy aan 
die hand gee, is soms eenvoudig .... snaaks. As hy die 
kans gehad het om 'n professionele Afrikaner-miervanger 
vir''n week of twee te vergesel, sou hy sonder twyfel die 
groot geheim ontdek het. Ons het gelukkig die kans gehad. 

Sy grootste moeilikheid is die erflike geheue van Wwer- 
kers en soldate; die probleem: Waar kry hulle dit vandaan? 


Dr. Bugnion het twee oplossings. Sy eerste is gegrond 
op die feit dat sommige waarnemers enkele van die geslag- 
lose vorms ontdek het met volmaakte geslagsorgane. Hy 
veronderstel dus dat die geslaglose vorms een tyd vrugbaar 
was. ËÉn dan sê hy: 


,Glven these facts, we have only to conceive of 
the period during which the defence measures were 
perfected as coinciding with the period during which 
the workers and soldiers were fertile in order to 
render more plausible the hereditary transmission of 
the improvements in guestion-and of the instincts 
(neoform) related to them.” 


As dit so is, dan moet hy ook aanneem dat die teens- 
woordige koninklike tipe afkomstig is van die teenswoor- 
dige geslaglose tipes. Klaarblyklik kan dit nooit waar 


142 


wees nie. Wie kan vir een oomblik twyfel dat die teenoor- 
gestelde waar is? Ek dink nie dat enige redelike mens: kan 
twyfel dat die termiet oorspronklik 'n enkeling-vlieënde 
insek was en dat die tipe die teenswoordige tipe was nie. 
Die stigting van gemeenskaplike lewe het die liggaamlike 
wysiging van soldaat en werker bewerkstellig. Met die 
wysigings het die nuwe instinkte ontstaan. Die eiers-lê 
deur werkers is 'n uiters seldsame gebeurtenis. Jy kry ook 
rudimentêre oë en vlerkknoppe by enkele soldate. Dit is 
almal atavismes en bewys dar die oorspronklike termiet `n 
vrugbare, vlieënde insek was. En een ding bly seker: 
beide die gewysigde liggame en die nuwe instinkte word 
deur die koningin oorgedra, ofskoon sy geen van beide be- 
sit en nooit besit het nie. | 


Nog 'n feit laat prof. Bugnion onaangeroerd. Hoe. 
kom dit dat die soldate en werkers nie alleen instinkte erwe 
wat hulle vader en moeder mie besit nie, maar waarum 
erf hulle ook nie die SAAG instinkte van ulle 
vader en moeder nie? 


Die tweede voorgestelde oplossing van dr. Bugmon laat 
'n mens skrik. Hy kon dit alleen gewaag het toe hy diep 
onder die indruk van die wonderlike geheimsinnigheid ver- 
keer het. Hy skryf: 


As tbe workers amd soldiers live in tbe interior 
of tbe apartments in tbe company of the sexual 
jorms (until tbe moment of swarmimg) it is mot 
enbrely incredible, judging by tbe above suggestiom 
(dat die miere en termiete 'n redelike gesprek met 
hulle makkers voer), #hat wbile they are livimg 

 togetber, tbey sbould exwchamge a few ideas. AS a. 
result of tbese ,commumications mew 'imstimcts 

acguired by 1be workers and soldiers would become 
be property of tbe commuuity as a whole. 


As professor Bugnion beweer het dat hy 'n termiet- 
soldaat gesien geboorte gee het aan 'n walvis, sou sy be- 
wering nie meer ,,entirely incredible” klink as hierdie voor- 
gestelde oplossing nie. Verbeel jou die werkers en soldate 
vertel die koningin van hulle werk en planne. Sy onthou 
dit en dra die opgegaarde kennis oor aan die werkers en 
soldate wat later uit haar gebore word. ,,Not mcredible,” 
sê dr. Bugnion! Hy glo nog vas in die ,,redelike gesprek” 
van miere en termiete. Hy noem dit ,,gevoel-horing-taal.” 
Ek het altyd onder die indruk verkeer dat dié storietjie 
lank reeds tot die kinderkamers — waar dit tuis hoort — 
beperk was. 

Die leser van hierdie werk sal — so hoop ek — oortuig 
wees dat daar net een uitleg is wat met al ons kennis van 
termietgedrag stryk: Die enkele termiet en soldaat besit 
geen afsonderlike instinkte nie. Hulle maak deel uit van 
`n afsonderlike organisme waarvan die koningin die psigo- 
jogiese middelpunt is. Die koningin besit die mag (noem 
dit maar instink”) om soldate en werkers op 'n sekere 
manier te beinvloed en gesamentlike werk te laat uitvoer. 
Hierdie mag, of instink, dra sy weer oor aan alle koninginne 
later uit haar gebore. Sodra die koningin vernietig word, 
eindig al die ,,instinkte” van werkers en soldate onmid- 
dellik. Sy dra die psigologiese mag oor aan volgende 
koninginne net soos sy die hoedanigheid oordra om ge- 
boorte te gee aan drie hemelbreed verskillende vorms van 
insekte: die koningin, die werker en die soldaat, 

Dr. Bugnion kom dikwels baie naby die ontdekking 
van die geheim. Hy sê: 


144. 


T be multiarious duties which are carried out 
under our eyes by the soldiers on the one hand and 
ibe workers on the otber, give us tbe 1lusion of a 
bigber directiou, whereas mm realty this directiom 
does mot exvst, or if at does exist, it resides solely ja 
the community as a whole. 


By 'n ander geleentheid: 


The male aud female individuals wbicb are 
described in tbe higher termites as kimg and gueen, 
bave no autbority and possess no power of any kimd. 
The king and gueen termite sbut vu their closed cell 
do mot even know what is bappening outside. It would 
be impossible for tbem to give orders from tbe depth 
of tbeir prison. 


let op hoe hy gedurig van die termiete praat asof hulle 
mense is: 0 know en to give orders. 


Hy dink natuurlik altyd antropomorfisties. Die ter- 
miete kan natuurlik ,,praat”; maar om dit te kan doen, 
moet daar aanraking wees. Aan 'n onstoflike invloed wat 
op 'n afstand werk, dink hy nooit nie. As hy net aan hom- 
self die vraag gestel het: Hoe hou die koningin die gemeen- 
skap tesame van uit haar kerker in die diepte? Daar is 
miljoene van haar onderdane wat nooit met haar in aan- 
taking kom nie, wat haar nooit gesien het nie. Maar sodra 
jy haar vernietig, is daar onmiddellik 'n einde aan die ge- 
meenskap. Ons ,,miervangers” hier in Transvaal probeer 
nooit om die miljoene werkers en soldate van 'n nes direk 
te vernietig nie: hulle haal net die koningin uit. Vir elke 
koningin ontvang hulle een of twee pond. Dit altans was 
vroeër die gemiddelde fooi. Dr. Bugnion — ën enige on- 

dersoeker — moet ten minste die aaneenhoudende mag van 
die koningin gewaar word; en as hy dit gewaar word, moet 
hy besef dat sy wel deeglik ander funksies as seksuele besit; 
dat sy ten minste in dié rigting 'n psigologiese invloed uit- 
oefen wat nog diepte nog kerker kan versper. Daarvan- 
daan is dit maar net een tree tot die ontdekking van al haar 
psigologiese funksies. Met ewe veel rede as sy bowestaande 
objeksie kan hy vra: Hoe kan 'n orgaan soos die brein van 
'n mens in `n donker kerker opgesluit die werk van die 
bloedliggaampies ken en in die tone dirigeer? 

Net een woord nog oor professor Bugnion se verklaring 
van die oorsprong van termietinstink: 


sl be origim of most of tbese instimcts is a reasoned 
and comscious achion.” 


d 


Ek kon nooit dink dat so 'n verklaring in Europa in 
ons tyd nog ernstig sou kon gemaak word nie. Dit gaan 
regtig alle perke te buite. Wat sal dr. Bugnion sê van 
honderde van ons woestynplante wat 'n reeks van verafge- 
leë doeleindes bereik deur aanwending van die slimste 
planne? Het die plante ook eenmaal soos mense geredeneer 
en gedink en op dié wyse een moeilikheid na die ander 
opgelos en die kennis aan hulle nakomelinge oorgedra? 


N ok 


Wat ek hier geskrywe het, was ter oorsake van die 
towefverandering wat in die termietnes plaasvind tussen die 
moment dat ons die koningin laaste gesien het met haar 
kleintjies besig en 'n paar maande later as ons die nuwe 
paleisholte weer oopmaak en bekyk. ËEk begryp dat dit 
moeilik sal wees om die leser te laat verstaan hoe regtig 
verbasend die verandering is vir iemand wat 'n weinig van 

sielkunde afweet. laas was ons besig met twee gewone 
gevleuelde insekte, besig met gewone, gevleuelde-insekte- 
werk en met die gewone gedrag waar ons aan gewoond is 
(geboortepyn en moederliefde natuurlik uitgesluit). Nou 
het 'n nuwe siel en nuwe liggame hulle verskyning gemaak. 
Die koningin is nie langer 'n insek nie — dit begryp die 
leser. Sy het intussen 'n ander siel ontvang. Haar insekte- 
siel het verdwyn. Wat is sy? Hoe sal 'n mens haar na 
waarheid in die georganiseerde materie rangskik? As die 
bioloog die ding goed oorweeg, sal hy moeite hê om 'n 
plekkie vir haar in sy rangskikkingslys te vind. En die 
soldate en werkers? (Ook nie insekte nie, sal die sielkundige 
moet verklaar. Ons rangskik alles wat lewe, volgens ge- 
drag. Die werkers en soldate (met slegs die skyn van 'n 
onafhanklike siel) val buite al ons klasse. 

Dit is werklik soos `n vriend eenmaal verklaar het: 
Die towerheks het haar stokkie geswaai; die pampoen het 
`'n rytuig geword en die muise vier spogperde. 

Dit lyk my baie maklik (miskien te maklik) om 'n 
beeld te vorm van die algemene loop van ontwikkeling in 
die geval van die termiete. Dit skyn my in enige geval 
heeltemal onnodig om ver te soek na ,,wonderlike” toe- 
stande om oorsake te formuleer vir die teenswoordige ont- 
wikkeling van die termiete. Dit is onnodig — wat Dr. 
Bugnion doen — om die termiete te laat handel, praat, 
dink en onthou presies soos mense. (Waarom nie lees en 
skrywe nie?) ËEk sou dink dat die eenvoudigste teorie die 
eerste sou wees om 'n ondersoeker te binne te val. Die 
betoog van professor Bugnion laat ons sien dat dit nie 
altyd so is nie. Sy twee teorieë is gebaseer op: 

Die veronderstelling dat die termiete eenvoudig klein 
mensies is tussen wie 'n ,,exchange of ideas” moontlik is. 

Die koningin, voor haar lugvaart, wandel in die geboorte- 
nes om; kom in aanraking met die werkers en soldate. Sy 
bestudeer hulle gesamentlike arbeid: ,there is an exchange 
of ideas” — en van hier af word dr. Bugnion baie vaag en 
onduideiik. Wat hy wil te kenne gee, skyn die volgende 
te wees:—Die koningin onthou die lessies wat sy van die 
werkers en soldate geleer het in haar geboortenes; en, of- 
skoon syself nooit deel neem aan dergelike arbeid nie, 
ofskoon sy self nooit 'n enkele van" die gespesialiseerde in- 
stinkte toon wat die werkers en soldate besiel nie — nie- 
teenstaande dit, dra sy die geleerde lessies oor aan haar 
nakomelinge. Sy dink soos 'n mens en onthou soos 'n 
mens. 

Dié teorie is werklik te ,mirchenhaft” om ernstige 
kritiek te verdien. Dr. Bugnion het hier waarlik in ver- 
skriklike ondieptes geraak. Ek wil sy verklaring nie 
ernstig weerlê nie — ofskoon dit maklik genoeg sou wees. 
Daar is geen enkele feit of toestand in die natuur of in die 
lewensgeskiedenis van die termiet wat sy sienswyse reg- 
verdig nie. Dit moet 'n rein inspirasie gewees het. Daar 
is een groot moeilikheid wat dr. Bugnion of nooit raaksien 
nie, of opsetlik onaangeroerd laat staan. Veronderstel nou 
dat hy reg is; dat die koningin op dié wyse die spesiale 
instinkte (wat syself nooit gebruik van maak nie) oordra 
aan haar nakomelinge, dan nog bly daar die reusevraag- 
stuk: Wat van die liggaamlike afwykinge van werker en 
soldaatr /doe kom dit dat sy gereeld geboorte gee aan twee 
soorte imsekte wat met so mim ma baar lyk .as 'n skerpioem 
na 'n skoenlapper? Dit kan tog nie ten gevolge van die 
lessies wees wat sy van werkers en soldate in die geboorte- 
nes geleer het nie. En hoekom dra sy dié spesiale instinkte 

net oor aan twee soorte van haar kinders (wat nie een van 
haar eie instinkte erf nie), terwyl sy geen enkele van die 
verwerfde instinkte aan haar derde soort kinders. die 
koningintipes, oordra nie? Die laaste tipe erf, tesame met 
haar liggaamlike vorm, al haar spesiale instinkte en geen 
enkel een van soldaat of werker nie. Die leser sal insien 
in watter doolhof van onoorkoomliike moeilikhede dr. Bug- 
nion te lande gekom het. Sonder twyfel — sonder die 
minste twyfel — kan die teorie nimmer die ware wees nie. 


Sy ander teorie is: dat soldate en werkers eenmaal 
vrugbaar gewees het, en dat al die teenswoordige tipes van 
termiete afkomstig is van soldaat- en werkervoorouers toe 
hulle nog vrugbaar was. Ons het reeds aangetoon dat 'n 
agterstevoor toestand veronderstel wat geen die minste ont- 
leding sal verdra nie. En boonop bly nog dieselfde moei- 
likheid alreeds aangehaal: Hoe verdeel die koningin haar 
erflike instinkte (sommige latent in haar) onder haar drie 
tipes van kinders? 


Vergelyk dit alles nou met ons teorie en laat die leser 
self oordeel oor die respektiwe aanneemlikheid van die drie 
voorgestelde oplossings. Ons beweer dat die termiet oor- 
spronklik 'n enkeling-vlieënde 'nsek was aan allerhande 
gevare blootgestel. Om haar eiers en kroos veilig te hou, 
het sy haar toevlug tot `n onderaardse herberg geneem. 
Hier — net soos in die geval van die Halictus-by — het sy 
in aanraking gekom met haar eie uitgebroeide kleintjies. 
Dit was die begin van die gemeenskaplike lewe. Uiteinde- 
lik, om die samelewing te bewerkstellig, moes 'n verdeling 
van arbeid plaasvind. Sommige moes bou en kos soek, 
terwyl ander vir beskerming moes sorg (die leser herinner 
bom die geval van die seedier sipbomapborae). Die 

koningin wat geneig was om verskillende tipes voort te 
bring meer geskik vir die verskillende soorte arbeid, sou 'n 
beter kans van voortbestaan hê as die een wat dié neiging 
nie besit het nie. So het die uitsoeking voortgegaan. Die 
teenswoordige soldaat en werker was die gewenste tipes vir 
bouwerk en verdediging en die geslagtelike tipes vir voort- 
teel. Die koningin wat geneig was (deur toeval of hoe ook 
al) om sulke drie tipes te produseer, had beter kanse van 
bestaan en het natuurlik die zeiging om so aan te teel, oor- 
gedra aan die wyfies uit haar gebore. So het die uitsoeking 
in twee rigtings tegelyk gewerk. Namate die werkers en 
soldate liggaamlik die hedendaagse tipes nader, so veel meer 
kanse van bestaan had die gemeenskap. 'n Koningin word 
derhalwe uitgesoek deur die natuur wat geboorte gee aan 
aldrie tipes. Uiteindelik is `n koning en koningin uitgekies 
wat nie alleen die verskillende vorms produseer nie, maar 
wat 'n psigologiese mag besit om deur 'n soort uitsaaiing 
die gemeenskap aaneen te hou en by die werkers en soldate 
die plaas in te neem van indiwiduele instinkte. Dat dit `n 
bepaalde voordeel was vir die gemeenskap dat die geslagsin 
in alle tipes moes vernietig word, is maklik te verstaan. 
Selfs die geslagtipe (nuwe konings en koninginne) besit 
geen geslagsin so lank hulle in die ou nes bly nie. Die 
geslagsin sou in so 'n gemeenskap 'n woedende orkaan wees 
wat alle beskermingswerk vir lang periodes ontmoontlik 
maak. Om die beste en aanhoudende arbeid van hulle te 
erlang, moes die werkers en soldate blote outomate word, 
deur die psigologiese mag van die koningin beinvloed. 
Daarom, ook, het hulle gesig verioor tesame met al die 
sintuie wat gepaard gaan met 'n afsonderlike psyche. 

Die soldate en werkers erf dus geen spesiale instinkte 

van voorouers nie. Dit is die koningin wat die eienaardig- 
heid erf om die skyn van sulke instinkte in haar outo- 
matiese onderdane te verwek. 


HOOFSTUK XIII. 
TERMIETE WATERVOORRAAD. 


`. Daar is ondersoekers in alle dele van die wêreld met 
die waarneming van termietlewe besig. Daar is twee feite 
in verband met al die selfopofferende arbeid wat vir ons 
in Suid-Afrika 'n gedurige bron van verbasing is. Die 
eerste is dat gn enkele waarnemer tot so ver die sielkundige 
funksies van die koningin ontdek het nie en die tweede, die 
mees verbasende feit, is dat g'n enkele waarnemer (selfs in 
die dorste streke van ons aardbol) ooit teen die geheimsin- 
nigheid van die watervoorraad gestuit het nie. M. Bathel- 
lier, 'n Fransman, is in Indo-Sjina besig, in streke wat 
seker net so dor is as Waterberg. 'n Engelsman, Carpenter, 
het sekere termietsoorte lank in Brits-Oos-Afrika studeer, 
Maxwell Le Roy in Brits-Indië, `n Duitser, Prell, in Duits- 
Oos-Afrika, `die Belge Hegh en Ghesguiëre in die Kongo. 
Hill in Australië (Oueensland) en 'n menigte in alle dele 
van Noord- en Suid-Amerika. Die gesamentlike werk van 
al die waarnemers maak — in geskrif — 'n groot biblioteek 
uit. En by g'n enkele het dié twee vrae ooit ontstaan nie: 


(1) Waarom eindig die gesamentlike arbeid van wer- 
kers en soldate sodra jy die koningin vernietig; en 

(2) Waar kry die termiete hulle water vandaan? 

Die feite self het hulle nooit raakgesien nie: die aan- 
houdende voorraad water in die droogste jaargetye en die 

verandering van gedrag wat die vernietiging van die 
koningin ten gevolge het. As 'n mens die feit nie raaksien 
nie, kan die vraag en die onvermydelik daarop volgende 
ondersoek natuurlik nooit ontstaan nie. 


Ek wil hier ons waarneming omtrent die watertoevoer 
beskrywe. Dit het `n diep indruk destyds op my gemaak 
— die waarneming self en die uitwerking wat dit gehad 
het op die oordeel en gemoedstemming van verskillende 
menslike toeskouers. ËEk dink dat die gedrag van die mens- 
like toeskouers miskien net so interessant was as die gedrag 
van die termiete. Die reine geluk het dit meegebring dat 
ons die kans had om maandelank die ontsettende stryd — 
want dit was 'n stryd op lewe en dood — voor ons te sien 
ontvou, oop en bloot, soos 'n rolprentdrama op die doek. 
Dit was gedurende die grootste droogte waarmee Waterberg 
tot dusver geteister was. Dit kan met sekerheid die grootste 
binne mensekennis genoem word, want op die plaas Riet- 
fontein 16038, waar die waarneminge plaasgevind het, is `n 
sestig jarige lemoenboord deur die droogte wortel-en-tak ver- 
nietig. Daar was bate bewyse in die natuur dat dit die 
toppunt (tot dié tyd) was van 'n stelselmatig toenemende 
droogte wat vir meer as driehonderd jaar stadig aan groei 
was. In 'n monografie deur my destyds opgestel is toe vir 
die eerste keer verklaar dat die grootste deel van Suid- 
Afrika aan opdroë was?) 


Net agter die huis op Rietfontein is daar `n reeks rante 


1) Die monogratie van skrywer is uit eie beweging — met ver- 
10f van ons Regering — deur 'n Departement van die Verenigde 
State in Amerika gepubliseer en aan die lede van die Amerikaanse 
Kongres en Senaat voorgelê. Ook uit eie beweging (en sonder 
verlof van Regering of skrywer!) is die opstel deur die Raad van 
die ,,Royal Society” van Engeland aan dié liggaam voorgelê. 

wat die plaas middeldeur sny. Op die kruin van die rant 
was 'n menigte miershope van ,,Waterberg -termiete. Baie 
was lank reeds dood, maar net so baie was gedurende die 
toppunt van die droogte hard en lewendig. Die geheimsin- 
nigheid van die watervoorraad het lank reeds by ons op- 
geweeg. Toe het dit 'n verbysterende raaisel geword. Die 
dampkring was so waterloos dat daar snags nooit 'n skynsel 
van dou was nie. Die hele oppervlakte van die plaas was 
deursny met myngragte en slote, en dit was waarneembaar 
(deur noukeurige verdamping) dat daar langs die rante, op 
'n diepte van veertig voet, g'n spoor van water in die grond 
was nie. 'Met ontsettende arbeid het ons twee miershope bo 
op die rant oopgemaak. (In een was 'n agt-voet-kobra wat 
die ou heer Gys van Rooyen en skrywer met gif betakel 
het. Ons het dit altwee in die gesig gekry, maar gelukkig 
nie in die oë nie.) ln altwee gevalle was die paleisholte ses 
voet onder die oppervlakte in klipharde aarde. Die hele 
paleisholte, in altwee gevalle, en die paddastoeltuine was 
nat. In die paleisholte was die hitte twee grade bo die 
normale bloedwarmte van die mens. Orals in die ruimtes 
was waterwasem teenwoordig. Die koningin en al haar 
onderdane was van normale voorkome. Die enigste eien- 
aardige verskynsel was dat baie tuine in holtes naas die 
paleis opgedroog was. Waar kon al die water vandaan 
kom? Die leser sal glimlag as hy verneem dat ek uiteinde- 
lik plegtig tot die oortuiging geraak het dat die termiete 
op een of ander wyse water uit suurstof- en waterstofgas 
fabriseer! Waar hulle die waterstofgas sou kry, was ook 'n 
onuitlegbare geheim. Maar die termiete doen baie wonder- 
like dinge — en dit, ten minste, was die enigste denkbare 
uitleg. 

Ons het eers op die spoor van die waarheid gekom deur 
die verklaring van die heer Jan Wessel Wessels, 'n praktiese 
natuurkenner van die eerste rang.2) Hy het ons vertel dat 
hy tweekeer in sy lewe in Betsjoeanaland in putte gesien 
het dat die termiete vertikale gragte maak tot op ongelooi- 
like dieptes om water te bereik. (Op sigself was dit 'n baie 
moeilike uitleg om aan te neem. Op die rant op Rietfontein 
sou hulle ten minste honderd voet regaf moes gaan om 
water te bereik. (Ook het al ons pogings om die ingang van 
die dieptegrag in die oopgemaakte neste te kry, misluk. 
Later het ons die rede ontdek. Dit was alleen die alom- 
bekende en sekere geloofwaardigheid van die heer Wessels 
wat ons die uitleg laat aanneem het. 


En toe bring die geluk dit mee dat ons die ding self 
kon gadeslaan en die hele werking van naby kon nagaan. 
In die droogte was die mense ook aan water soek. Bo teen 
die genoemde rant was ʼn kol groen bosse wat sterk afge-' 
steek het by die verdroogde veld. Die heer Van Rooyen 
dag dat daar water moes wees ('n geloof waarin hy deur 'n 
waterwyser gesterk is), en `n begin is dadelik gemaak met 
'n vierkante grag in die middel van die groen kol. 'Toe die 
grag ongeveer dertig voet diep was, is ons deur die werkers 
vertel dat daar 'n ,,miergat” vir die hele diepte in die noor- 
delike wal sigbaar was. Die leser sal begryp dat ons die 
wonderwerk dadelik noukeurig bestudeer het. 


Die eerste feit wat ons gekonstateer het, was dat die 
nes waarmee die dieptegrag in verbinding was, minstens der- 
tig voet van die kant van die put geleë was. (Ons het die 
hele tonnel blootgelê en ook 'n gedeelte van die tuine naas 


) Hy is in 1025 in Waterberg deur 'n mamba gebyt (buite 
vereik van geneeskundige hulp) en aan die vergiftiging gesterwe. 


155 


die paleisholte. laasgenoemde het ons met 'n houtdeksel 
weer toegemaak, sodat ons dit te enigertyd kon bekyk. 


Ons het toe gesien dat die dieptegrag nie direk onder 
die nes afgaan nie, maar op die uiteinde van 'n gewone 
horisontale loopgraaf. Daarom was dit dat ons dit nie in 
die oopgemaakte neste kon kry nie. Ons kon toe ook op 'n 
feit in verband met termietgedrag gekom het wat ons sou 
gehelp bet om die bestaan van 'n dieptegrag te vermoed sells 
voor ons dit gesien het as ons net goed genoeg geredeneer 
het. As die grond nat is, in reëntyd, dan begin die werkers 
dadelik met die herstel van enige letsel aan die kors. In die 
droë jaargetye neem dit ure — somtyds dae — voordat die 
boumeesters hulle verskyning maak en met die werk voort- 
gaan. Geen wonder nie as elke werkertjie honderd voet 
moet afgaan om sy messelstof te kry! Maar ons het daar 
nooit oor gedink nie. 


'n Ander merkwaardige feit in verband met die diepte- 
grag was dit: In een vlak, oos-wes, was daar hoegenaamd 
gn buigimg nie. In die ander vlak, suid-noord, was daar 
gedurige en modelose buigings van die grag. Dit het mee- 
gebring dat die dieptegrag altyd sigbaar was in die noor- 
delike wal van die put, nieteenstaande die buigings oos en 
wes. Die vertikale rigting op een vlak was natuurlik `n 
groot besparing van arbeid vir die termiete; maar waarom 
nie absoluut vertikaal nie? Dit het (soos alles wat die ter- 
miete doen) byna volmaak gelyk, maar nooit heeltemal vol- 
maak nie; slim in een rigting en baie dom in die ander. 
Dit was egter moontlik dat die magnetiese pole van die 
aarde 'n uitwerking gehad het op hierdie werk van ons 
termiete. In Australië is daar een termietsoort wat 'n lang 
miershoop maak, altyd presies noord en suid parallel met 

die magnetiese lyne van die aarde. In hierdie geval is daar 
min twyfel dat die bouwerk bepaal word deur die magne- 
tiese pole van die aardbol. So merkwaardig was die bui- 
gings, slegs in een vlak van die dieptegrag van ons termiete 
dat ons ook maar voorlopig kan aanneem dat die vertikale 
rigting in een vlak te danke is aan die magnetisme van die 
aardbol. Oos-wes is daar g'n kraglyne om die termiete in 
vertikale rigting te hou nie. 

Elke twee of drie voet in die dieptegrag was daar 'n 
klein, wit tuinkoekie, droog en onbeplant. Maar die leser 
sal onthou dat ons waarskynlik nooit meer as die helfte 
van die dieptegrag gesien het nie. (Op veertig voet is die 
put opgegee, omdat die grond toe nog horingdroog was en 
die waterwyser met mnr. Van Rooyen 'n reusagtige voor- 
raad op vyf-en-twintig voet belowe. Die afstand van die 
nes tot op die bodem van die put was vyf-en-sestig voet; en 
hier het die miergrag in die grond verdwyn. Dit was byna 
seker dat daar tuinkoekies dieper en nader aan die water 
was. Ons het gedurig werkers wat opkom uit die grag, 
mikroskopies ondersoek, en byna almal het lewendige bylae 
(d.w.s. saad klaar om te plant) in hulle liggame gehad. Ons 
het dadelik sekere dinge vermoed: 

(1) Dat die samestelling g'n enkele dag in die ontset- 
tende droogte sonder water kon lewe nie; 

(2) Dat dit die enigste dieptegrag was waarlangs water 
kon toegevoer word, want selfs vir werkers soos die termiete, 
sou dit jare neem om dié diepte te bereik; en 

(3) Dat hulle verplig sou wees om die grag te gebruik 
nieteenstaande hulle ingewortelde haat om aan lig blootge- 
stel te wees nie. Van 'n nuwe grag was g'n sprake nie, en 
daar sou gn kans wees om die bestaande grag weer toe te 

maak nie, want haas, baas en mogmaals baas moes die 
krygskreet van die termiete wees in die onophoudelike stryd 
wat hulle aan voer was. Die uitslag het bewys dat ons ver- 
moeding in elke opsig reg was. Dit was een van die seld- 
same gevalle waar `n mens met sekerheid kon profeteer. 


En toe het ons maandelank kans gehad om die ver- 
skriklike stryd gade te slaan en trapsgewyse al die verskyn- 
sels te leer en te verstaan. Gedurende dié tyd het ons die 
grag te alle ure van die nag besoek, van sonsondergang tot 
Sonop, en nooit by een geleentheid het ons vir een moment 
 'n staking van die werk bespeur nie. Daar was selfs nooit 
enige bespeurbare vermindering nie. (Ons het 'n menigte 
werkers in die grag een dag met anilien-blou gekol en kon 
toe konstateer dat hulle nooit rus of slaap nie; dat hulle dag 
en nag werk; dat dieselfde werkers wat ons in die dag gekol 
het, in die nag nog besig was met onophoudelik af- en 
opklim. | 
Dit is merkwaardig dat ons in die begin nie die indruk 
gekry het van die haas en ontsteltenis wat later ontwikkel 
het nie. Daar was twee strome werkers, regs af en links 
op, en die orde is tot op die laaste gehandhaaf. Die twee 
strome was enkel en in gansorde en daar was 'n gemiddelde 
ruimte van twee duim tussen elke twee. (Gemerkte werkers 
het, in die begin, gemiddeld `n halfuur geneem om die einde 
van die grag te bereik en weer terug na die nes te kom, met 
hulle lading uit die diepte. later is die tydperk verkort 
tot op gemiddeld twintig minute. 


En toe bemerk ons dat die hele toedrag van sake aan 
verander was. Daar was 'n stadig toenemende konsentrasie 
. op die dieptegrag. Die strome word dikker en dikker en 
'n indruk van algemene vervaardheid maak sy verskyning. 

Dit het ons lank geneem voordat ons die werklike rede 
ontdek het. Ons kon sien dat hulle met iets besig was wat 
al die krag en weerstandsvermoë van die samestelling in 
beslag geneem het — maar wat presies was ditr Daar was 
'n, So-te-sê, volledige staking van reparasie. (G'n poging is 
gedaan om die dieptegrag weer toe te maak nie. 'n Aan- 
gebragte wond in die kors van die miershoop is eenvoudig 
so gelaat, terwyl werkers en soldate van die geweste ver- 
dwyn. Na 'n week of tien dae verskyn 'n dun kordon sol- 
date op die rand van die breuk, en dan word deur werkers 
sporadiese pogings tot herstel gemaak. Die nodige boustof 
word ook uit die dieptegrag aangevoer. 

My eie vermoeding was dat al die ontroering en ver- 
hoogde sirkulasie op die paleisholte gekonsentreer was, en 
dat die aanvoer van water na die koningin, larwes en soldate 
die doel was. ËEk wis dat die koningin enkel 'n sak vloei- 
stof was; dat sy gemiddeld eenhonderd-en-vyftigduisend 
eiers elke vier-en-twintig uur lê; en dat sy vir die doeleindes 
van al haar funksies 'n gedurige en massiewe voorraad 
water moes opgebruik, terwyl uit elke honderd dele van die 
liggame van al die termiete neëntig dele uit suiwer water 
bestaan. | 


Maar die voorsien van water aan lewendige termiete 
was nie die enigste rede van hierdie verhoogde polsslag nie. 
Toe ons die buitenste tuine blootgelê het, merk ons dat 
daar 'n lyn was wat die tuine gelykmatig deursny waarop 
daar gedurig 'n krioelende gedrang werkers teenwoordig 
was. Ons het een ding vergeet: dat vir koning en koningin, 
vir soldate en larwes die tuine net so 'n noodsaaklikheid 
was as die watervoorraad. Die tuine (soos ons reeds heel- 
temal duidelik gemaak het) is spysverterende organe waar- 

sonder die samestelling g'n enkele dag kan bestaan nie. Al 
die bogemelde ordes is absoluut afhanklik van die tuine. 
Die werkers is die enigste orde wat voedsel in die eerste 
stadium van vertering kan gebruik. Die tuine is die maag, 
die gewei en die lewer van die samestelling. Die werkers is 
die mond en tande. Dit het langdurige en noukeurig ob- 
servasie vereis om die enorme konsentrasie op die tuine te 
verstaan. Ons bemerk uiteindelik dat al die tuime aan die 
buitekant van die genoemde sirkellyn uitgedroog was. Hulle 
was mog gedurig aan mtdroë; en op die lyn van verdrogimg 
was die grootste komsentrasie. Dit was 'n verskriklike be- 
leëring, so woedend voortgesit dat werkers en soldate g'n 
moment rus had nie. Dit was 'n stryd teen die stadig in- 
sluipende dood waarin die verdediging dag of nag g'n respyl 
had nie. 


Die werkers was besig om op die lyn van verdroging 
bylae te plant en te besproei,. en elke saad korretjie en elke 
druppel water moes hulle honderd voet diep uit die aarde 
aandra. Vyf-en-sestig voet van die afstand was aan ons 
sigbaar. 


Gedurende elke nag was daar 'n veranderende aanwins 
vir die verdediging. Die lyn word, gedurende die koel tyd, 
wanneer verdamping die minste is, miskien ʼn half- of kwart- 
duim na buite gestoot, en elke dag word die aanwins weer 
verloor. Gedurende die warm ure dring die droogte stadig 
weer na binne. 


Dit was gedurende die stilste ure van die nag dat die 
indruk van die hewigheid van die stryd die mees gemoed- 
storend geword het. Met die blote oor kon jy uit alle hoeke 
van die nes die onophoudelike getrompetter van die soldate 
hoor. Dit was 'n gedurige alarm-blaas waarvan die blote 

geluid die gevoel van dodelike angs weergee. ËEn onder die 
elektriese soekliggie gaan die rustelose stroom gedurig voort, 
seker en doeltreffend soos die noodlot self. Niks stoor hulle. 
niks van buite skrik hulle af nie. Die dood van duisend 
enkelinge maak geen die minste indruk op die stroom nie. 

Vaag en dof het ons begin besef wat die stryd om die 
bestaan in die natuur beteken. 





HOOFSTUK XIV. 
EERSTE BOUMEESTERS IN DIE NATUUR. 


Ek dink nie dat daar ooit 'n navorser in termiet-rang- 
skikking of gedrag was wat nie op een of ander geleentheid 
verbysterd gestaan het voor die reusagtige enormiteit van 
hulle bou- en ingenieurswerk nie. Die magtigste bouwerk 
wat die mens ooit op aarde verrig het: die piramides van 
Egipte; Londen met sy onderaardse verkeer; New York 
met sy wolkskrapers; dié Simplon tonnel, die grootste kate- 
drale, die langste brugge — dit alles is nes molhopies met 
berge vergeleke, wanneer ons die grootste werke van die 
mens langs dié van die termiet beskou — met inagneming 
van gelyke liggaamlike grootte. Wilhelm Bêlsche (Der Ter- 
mieten Staat) het uitvoerige berekeninge gemaak om 'n ver- 
gelykende besef te gee van die werk van die mens en die 
termiet respektiewelik. Met inagneming van die respek- 
tiewe liggaamlike groottes sal die mens 'n gebou moet 
oprig so hoog soos die Matterhorn — d.w.s. 4,500 meters — 
indien sy werk in eweredige verhouding moet staan met 'n 
termiet-toring van 12 meters, — wat dikwels in Afrika 
voorkom; — tot dié resultaat voer die berekenings van 
die Duitse skrywer. Maar dit is nie die grootte van die 
bouwerk alleen wat die navorser verbyster nie. Ook die 
uitgestrektheid van hulle onderaardse bedrywigheid grens 
aan die ongelooflike. 


sl 

Van hulle dieptegragte het ek reeds gewag gemaak; 
die magtige ingenieurswerke wat hulle verplig is om uit 
te voer in hulle ewigdurende stryd teen droogte. Hulle 
is verplig om die dieptes van die aarde te penetreer in 
hulle onophoudelike soek na water, wat hulle uit die diep- 
tes nag en dag moet aandra, druppel vir druppel, om hulle 
reusagtige state aan lewe te hou. 

Hoe diep.gaan die watergragte van die termiete? Ons 
kan slegs gissings maak. Self het ek slegs een gesien wat 
dieper gegaan het as vyf -en-sestig voet — hoeveel ere 
weet ek Tip... 

Ek wil hier 'n paar feite aanhaal wat tot my kennis 
gekom het gedurende 'n reis deur die vallei van die Lim- 
popo en die Laeveld van Zoutpansberg 'n paar jaar gelede; 
feite wat my begrip van termiet-bouwerk aansienlik ver- 
groot het. 

Die leser het waarskynlik dikwels gelees en foto's ge- 
sien van die enorme termietbouwerke wat in die meer tro- 
piese dele van ons land aangetref word. Ek gee hier twee 
kiekies van twee mierneste beide in die Laeveld van Sout- 
pansberg afgeneem. Die leser moet egter nie dink dat 
gevaartes uitsonderinge is en om die rede afgeneem 
is nie. Die teenoorgestelde is die waarheid. ln sommige 
dele van die Limpopo-geweste is hierdie reusemiershope ʼn 
normale verskynsel van die gewone landskap. Dit was in 
die reëntyd, waaraan die donkerheid van die kiekies toe 
te skrywe is. Hulle is egter duidelik genoeg om die leser 
in kennis te stel juis met die feite wat ek verlang om onder 
sy aandag te bring. In kiekie A. sien die leser ʼn taamlike 
groot miershoop wat vir die, doeleinde van padmaking 
middeldeur gesny is. Voor die gesnede kant staan drie 

) Die kiekies waarvan hier en op bls. 164 en 167 melding gemaak 


word kon ongelukkig nie gereproduseer word nie, want hulle was nie 
meer beskikbaar nie.—(Die Uitgewers). 

mans besig met opmetinge, wat die leser 'n besef sal gee 
van die hoogte van hierdie kolos. 'n Ingenieur-vriend van 
skrywer, die heer Norman Hugel, het 'n noukeurige opme- 
ting en berekening van die gewig van aarde wat die gebou 
vervat, gemaak. Die miershoop het bestaan uit elfduisend. 
sewehonderd en vyftig ton aarde! Die miershoop het be- 
hoort aan 'n klein EFutermes-soort, waarvan verskeie teke- 
ninge in hierdie uiteensetting reeds gegee is. Ruik daaraan: 
Elfduisend sewehonderd ton, wat deur die klein werkertjies 
aangedra, klippie vir klippie, want Eutermes messel nooit 
met modder nie. Hulle gebruik alleen mikroskopiese klip- 
pies, waarvan elkeen eers skoon gevrywe en gepolitoer en 
dan met 'n lymagtige sement omwoel word; waarna elke 
klippie presies op die regte plek in die muur geplaas word 
En so het hulle een vir een, elfduisend sewehonderd ton 
aangevoer. 'n Mens sou dink dat dit duisende van jare 
moet geneem het. Dit was hopeloos om te trag om 'n 
skatting van #yd op enige stelsel van berekening te grond- 
ves. Ongetwyfeld moet dit 'n saak van eeue gewees het. 
En hier stuit ons weer op 'n donkere raaisel in verband 
met termiet-werksaamheid, waarvan ek nooit enige mel- 
ding deur ander ondersoekers gesien het nie. Die raaisel 
is eenvoudig dit: Waar kom die enorme massas grond van- 
daan? 'n Mens sou stellig verwag dat daar 'n holte onmid- 
dellik onder so'n ophoping moet wees; 'n gat in die aarde 
van dieselfde grootte as die miershoop op die oppervlakte, 
want daar is g'n twyfel nie dat die steentjies vir die bou- 
werk van onder na bo gedra word. Maar so'n holte is 
nog nooit blootgelê nie, nieteenstaande 'n menigte reuse 
van hierdie aard in alle dele van Afrika deurgesny is en 
sommige geheelenal weggevoer is vir die doeleindes van 

paaie, spoorwegbou, huise, damme, vliegvelde en al die 
ander duisende bedrywighede van die beskaafde mens. Van 
die Bulawayose vliegveld alleen is twintigduisend ton 
miershoop weggery om die oppervlakte gelyk te maak. In 
al sulke gevalle, — vernaamlik spoorweë, damme en swaar 
geboue — is die aarde sorgvuldig vir holtes getoets na die 
miershoop verwyder is; en nog nooit is 'n ewenredige holte 
onder so'n miershaop blootgelê nie. Nietemin moet al die 
grond @rens uit die aarde kom. 


Die leser sal hom nog herinner hoe dat ek deur blote 
geluk die bron van die termiete-watervoorraad ontdek het, 
nadat dit vir jare 'n onverklaarbare raaisel was, en nadat 
ek tot die onvermydelike gevolgtrekking gekom het dat 
die termiete weet hoe om water te fabriseer uit die twee 
betrokke gasse. Dit kom my nou voor dat as ek destyds 
beter opgelet en beter geredeneer het, hierdie holtelose. 
miershope my tot die waarheid moes gelei het. In die 
eerste plaas het dit miljoene gellings water vereis om al 
hierdie bouwerk te verrig en 'n ander onophoudelike 
stroom om in al die benodighede van die termiete self en 
van die inwendige van hulle kolossale nes, te voorsien. 
Daar moet 'n aansienlike rivierstroompie dag en nag so'n 
reusenes binne vloei om die samestelling aan lewe te hou. 
Skyn die uitleg nou nie onvermydelik nie: dat beide die 
water en die grond uit tallose klein gaatjies kom wat die 
termiete gedurig moet vermeerder om hulle bouwerk op 
die oppervlakte en hulle watervoorraad te vergroot, ewere- 
dig met die toename in bevolking? Die termiete het im 
hierdie opsig in 'n kwade sirkel vervalle. 


In kiekie B. (sien voetnoot op bls. 162) verskyn 'n 
rotsgestapelde koppie, met naturelle-hutte en mense op die 

voorgrond, in die Sabie-vallei. Die hele koppie was 'n enkele 
miershoop van die gevreesde Termes Bellicosus, (die stryd- 
lustige termiet), waarvan 'n afbeelding hierby gegee word. 
Die kwaadaardige soldate van Bellicosus kan so diep deur die 
mensehuid byt dat dit aansienlike bloeding kan veroorsaak. 





C—Kop van Termes Bellicosus (strydlustige termiet.) 


'n Soldaat. wat ek na Pretoria meegebring het, het vir meer 
dan 'n week gelewe na verwydering van die nes. Hy kon 
dwarsdeur die hout van `n vuurhoutdosie byt met 'n knal 
wat op 'n afstand van vier of vyf tree duidelik hoorbaar was. 
Hierdie koppienes het my ook 'n lastige raaisel aangebied. 
Nie vir een oomblik kon ek aanneem dat die termiete die 
enorme rotse deur hulle bouwerk opgelig het nie. Dit 
kon ek nie aanneem nie, nieteenstaande dr. Preller en ek 
klippe van tien en twaalf pond gewig hoog binne die miers- 
hope van Futermes op Pelindaba gevind het wat op geen 
ander wyse daar kon gekom het nie as deur verhewing 
deur die termiete self! Maar hier was daar rotse honderde 

tonne in gewig! Elke stukkie grond tussen en onder die 
rotse het bestaan uit aamgedraagde klippies-bouwerk van 
Termes Belkicosus. Die waarskynlikste uitleg was dat die 
termiete eers al die oorspronklike grond tussen die rotse 
weggevoer het en toe vervang het deur hulle aangedraagde 
klippies. Maar so iets het ek nog nooit van enige termiet 
gesien nie. En dan ontstaan nog die vraag: wat het hulle 
met die weggevoerde aarde gedaan? Want die ,,normale” 
aarde was weg! 


Ek noem hierdie geval slegs om aan te toon een uit 
die tallose onverklaarbare probleme waarmee die termiet- 
ondersoeker gedurig verbysterd raak. 


Gedurende hierdie reis deur die Laeveld het ek ook 
'n reeks eksperimente gemaak om vas te stel in hoeverre 
en op watter wyse magnetisme termiete affekteer. Die heer 
Piet Haak van Pretoria het my goedgunstiglik voorsien 
van 'n dosyn van die sterkste staalmagnete wat kon ge- 
maak word. Dit het vir my egter spoedig duidelik ge- 
word dat my magnetiese veld veels te swak is. Om tot 
enige sekerheid te geraak sal 'n kragtige elektriese magneet 
moet aangewend word. Daar is egter by my geen twyfel 
dat die magnetisme van die aarde die werk van alle ter- 
miete beinvloed nie. Die leser sal hom ons dieptegrag in 
Waterberg herinner wat slegs buigings had in die vlak 
suid-noord en geen buiging in die vlak oos-wes nie. 


Dan is daar die ,,Kompas-termiete” van Australië wat 
hulle miershope altyd met die dunste deursny na die mag- 
netiese noorde van die aarde bou. Die oorlede heer Claude 
Fuller beweer dat die punte van die miershope van Belll- 
cosus altyd oorhang in die regte westelyn. In die Laeveld 
het ons vasgestel dat die miershope van Termes Bellicosus 

altyd smaller is in een rigting dan in die ander. 'n Regte 
lyn deur die wydste van die miershoop was altyd in die 
suiwere kompas-rigting oos-wes. Kiekie D.* is 'n normale 
Bellicosus-miershoop wat die ,,oorhang-punt” van Claude 
Fuller aantoon asook die breë seksie oos-wes deur my VaS-. 
gestel. | | 

In die nabyheid van hierdie miershope is 'n palm- 
boom 160 voet hoog. By toeval het ek `n gemesselde ter- 
miet-gang langs die stam op ontdek, wat tussen die blare 
verdwyn. Ons het ontdek dat die gang deur Eutermes- 
werkers gebruik word om water aan te dra uit die top van 
die palmboom na hulle nes wat sestig tree van die stam 
verwyder is. 

Ek het ook gedurende hierdie tyd die kans waarge- 
neem om die boukuns van Eutermes meer noukeurig waar 
te neem en tesame met die bouwerk het die vraagstuk van 
voedsel gedurig opgedoem. Claude Fuller en ander ver- 
maarde termiet-kenners noem ËFutermes ,,hooi-makers” en 
neem sonder enige twyfel aan dat die aangedraagde gras 
as voedsel gebruik word. Wanneer jy 'n miershoop van 
Futermes ondersoek vind jy dat `n groot gedeelte van die 
gange opgevul is met droë grasstingels van ongeveer 
duim in lengte. Die gras word snags deur die werkers na 
` die miershoop aangedra deur gange wat in alle rigtings uit- 
gaan. Tn die gange is daar kamers waar 'n gedeelte van 
die aangevoerde gras weggepak word en in die miershoop 
self word sommige gedeeltes so vol gestop dat daar nou- 
liks ruimte is vir soldate en werkers om deur te kom. 
, Voedsel” — sê my oorlede vriend, Claude Fuller, en 
,voedsel” sê alle ander ondersoekers sonder die minste 
twyfel of kwessie. 


*Sjien voetnoot op bls. 162. 

, Voedsel” — omdat daar so baie opgegaar word en 
omdat so'n groot deel van hulle werksaamheid daaraan. 
gewy word. Daar was geen ander rede om ,,voedsel” te 
sê nie. Geen mens het nog ooit 'n Futermes-termiet gras 
sien eet, nog het enige mens ooit ,,gras” in die ingewande 
van 'n Eutermes-termiet ontdek nie. | 


Ek moet erken dat ek baie jare gelede reeds die voed- 
sel-teorie verwerp het. [n die eerste plaas het ek onder 
die mikroskoop seker gemaak dat die Futermes-soldaat 
nooit onder enige omstandighede in staat is om droë gras 
fyn te kou en in te sluk nie. Ek betwyfel dit ten sterkste 
of die werker dit kan doen. Ongetwyfeld is sy monddele 
meer ontwikkel dan dié van die soldaat, maar die hoëre 
ontwikkeling is slegs in bepaalde rigtings: om klippies aan 
te dra en te belym, en om vloeibare voedsel aan koningin 
en larwe toe te dien; — ook om grasstingels af te knyp. 
Maar van fyn kou en insluk is daar, myns insiens, geen 
sprake nie. | | 


Die tweede rede wat my tot hierdie gevolgtrekking ge- 
dwing het, was die feit dat ek nooit, onder die hoogste ver- 
groting van die mikroskoop, enige tekens van gras binne 
die ingewande van soldate of werkers kon ontdek nie. Al 
wat ek kon vind, was 'n vloeistof wat alle tekens gegee 
het dat dit afkomstig wa$ van die humus van die aarde en 
dié vloeistof uit plant-wortels. 


En later het ek kennis gemaak met sekere waarne- 
mings in Suid-Amerika wat my in hierdie gevolgtrekking 
gesterk het. Ek het tevore in hierdie uiteensetting verklaar 
dat die lewenswyses van termiete en miere dikwels so 
eners is dat die gedrag van die een 'n sleutel verskaf tot 
die gedrag van die ander. In Suid-Amerika en Mexico is 

daar `n mier bekend as die ,,Sambreel-draers” wat ontset- 
tende skade aan bome aanrig deur ronde stukkies uit die 
blare te knip wat hulle na die grond laat val waar dui- 
sende ander werkers klaar staan om die ronde stukkies op 
te tel en na die nes te vervoer. Sonder enige verder on-. 
dersoek is altyd aangeneem dat die blare as voedsel ge- 
bruik word. Nou onlangs het 'n waarnemer in Mexico 
vasgestel dat die blare nooit as voedsel deur die miere 
gebesig word nie. Dit word in dik massas aan die kant 
Van die nes gepak waar die hitte van die son die sterkste 
is. Sy teorie is dat dit alleen dien om die nes te beskerm 
teen die strale van die tropiese son. Of dit nou al reg is 
of nie — een ding skyn seker te wees: Voedsel is dit nie. 
Dit het my voorgekom dat dit dieselfde geval mag wees 
met Eutermes en hulle grasstingels. Maar ek kon nie aan- 
neem dat ËEutermes die gras alleenlik vir beskaduwing 
gebruik nie. Meestal was die wegpakking in hierdie rig- 
ting ondoelmatig. 


'n Weinig meer noukeurige bestudering het my oor- 
tuig dat die gras uitsluitlik in hulle bouwerk gebesig word. 
As jy die kors van `n ou dooie miershoop van Eutermes 
met water afspoel. sien jy die grasstoppels deursteek, nes 
penne op die rug van 'n ystervark, en as jy hulle nuwe 
bouwerk na die eerste reëns onder 'n weinig vergroting 
gadeslaan, sal jy spoedig sien hoe die grasstingels gebesig 
word. 


Al die bouwerk van Eutermes gaan uit van die boog. 
Hulle is waarskynlik die eerste boumeesters op aarde wat 
die geheim van die boog ontdek het. Dit het die mens 
baie duisende jare beskawing geneem, voordat hy die boog 
in die boukuns ontdek het. Die magtige boumeesters, die 

Fgiptenare. het daar niks van geweet nie en het hulle 
beperk tot vertikale pilare met 'n kolos van 'n klip as 
dwarsbalk. Die Grieke en Romeine het die eienaardighede 

F.—Eutermes-werkers besig aan die bou van `n boog deur gestadige 
toenadering van die twee sy-mure. 


AR ma 


van die boog nooit begryp nie. Dit was in die middel- 
eeue dat die mens vir die eerste maal tot `n volstandige 
begrip van die waarde van die boog geraak het. ` 

Dit is uiters merkwaardig dat in die boukuns van 
die termiete twee stadiums in die menslike ontwikkeling 
van die boog bespeurbaar is. 





G.—Eutermes-werkers besig aan die bou van 'n boog deur kruisleg- 
ging van 'n grashalm, waarop dan stene gelê word. 


Laat ons nou terugkeer tot die nuwe messelwerk van 
Eutermes na `n reën. Een gedeelte van die miershoop 
toon 'n donker kol. As jy dit onder die vergrootglas be- 
kyk, sien jy dat dit `n nat kol is waar die buitenste kors 
verdwyn het. Dit is moontlik om 'n stukkie weg te sny 

sonder soveel storing te veroorsaak dat die werk gestaak 
word. En dan sien jy vir die eerste maal die werk van die 
eerste boumeesters van die wêreld. Al die bouwerk van 
Futermes gaan van 'n boog uit. Die boog word op twee 
maniere gemaak: die eerste en die mees primêre is om die 
vertikale pilare skuins namekaar te bou, totdat hulle me- 
kaar ontmoet (tekening F.). Dit is die wyse waarop die 
mens sy eerste boog bewerkstellig het. Maar elke agste 
werker wat uit die diepte opkom, het in sy bek 'n gras- 
stingel inplaas van 'n klippie. Hy beklim een van die 
pilare en vestig haastig een ent van die stingel met 'n 
druppel lym aan die top van die pilaar, dan stryk hy terug 
sonder om ooit om te kyk wat met sy stingel gebeur. Dit 
is wat gebeur: Die grashalm sak stadig oor na die ander 
pilaar totdat die uiteinde presies op die top te rus kom. 
En daar staan 'n ander werker klaar, wagtende. Sodra die 
ent van die stingel binne sy bereik kom, rek hy sy lyf 
opwaarts, pak dit met sy kake en trek dit af tot op die 
top van sy pilaar waar hy dit vassit met 'n druppel lym. 
Oor hierdie kruisbalk word stene gepak totdat ʼn vol- 
maakte boog ontstaan. Maar dit loop nie altyd so af nie. 
Elke nou en dan bly die grashalm regop in plaas van af 
te sak. In sulke gevalle word die boog deur ,,toenadering” 
voleindig en word die grashalm uiteindelik regop vasge- 
messel. Waarom die gras gebruik word, terwyl die ter- 
miete klaarblyklik in staat is met klippies alleen klaar te 
kom, weet ek nie. Miskien is dit 'n rudimentêre oorblyfsel 
van 'n beginsel wat aan verdwyn is. Maar wat ook al die 
geval mag wees, een ding skyn my seker te wees: Dat 
Futermes die grasstingels nooit as voedsel gebruik nie. 








Uitl 
,Koninginselle” (Claude Fuller: ,,Witte Mieren in Natal”). 


Koninginselle, (Goew. Drukkery). 


HOOFSTUK XV, 


DiE KONINGIN IN HAAR SEL. 


Dit was lank nadat die grootste deel van hierdie uit- 
eensetting verskyn het dat ek vir die eerste maal geleent- 
heid had om die belangrikste aangeleentheid in die siel- 
kundige lewe van die termiet op my gemak gade te slaan: 
dit is die gedrag van die koningin as `n lewende en aktiewe 
deel van die samestelling. Lk het honderde male in die oop 
veld probeer om die paleisholte op so'n. wyse bloot te lê 
dat die werk van die koningin, en wat in haar onmiddellike 
omgewing plaasvind, sigbaar sou wees, — dit wil sê van 
'n volwasse nes. Ëk het eenmaal die kans om die wording 
van 'n nes gade te slaan. Maar die waarneming was kort 
van duur en het geen die minste besef gegee van wat later 
plaasvind, wanneer die koningin in haar sel opgemessel 
is en voortlewe as die brein van die samestelling nie. 

Die kans het my onverwags in Pretoria te voete geval. 
Daar was 'n ou huis in Arlouis-laan wat jare reeds deur 
termiete beset is. *) Hulle het gedurig 'n verskriklike 
vernieling aangerig en in die loop van jare is agtereenvol- 
gende pogings aangewend om hulle uit te roei, — tever- 

1) Hulle het behoort aan die groep bekend as Natalse termiete. 
waarvan daar twee kaste soldate en twee kaste werkers is: een 
klein en die ander groot, bekend as major-werkers en soldate én 
minor-werkers en soldate. 

geefs. Die koningin is nooit gevind nie en onmiddellik na 
elke herstelling is die termiete weer met hulle vernieling 
opnuut besig. Oplaas het die stadsraad twee jaar gelede 
die werk onderneem. Die heer Victor Foster en ek het die 
slopingswerk met groot belangstelling gevolg. Nadat die 
soekers daelank tevergeefs na die koningsholte gesoek het, 
is deur my 'n voorstel aan die voorman gedaan. ËEk was 
toe reeds oortuig dat hulle hier met 'n enkele koningin te 
doen had en nie met 'n samestelling waar die invloed van 
twee of meer koninginne oor mekaar loop en die onder- 
dane van een uitgeroeide koningin by 'n naburige aansluit 
nie. Ek het voorgestel dat ek die paleisholte sou aan- 
wys, indien ons 'n geleentheid verskaf word om die lewende 
koningin twee of drie dae waar te neem. Hierin het die 
voorman toegestem. 


Die vasstelling van drie vername loopgange en die 
punt van interseksie het my binne 'n paar minute in staat 
gestel om met 'n taamlike mate van sekerheid die plek aan 
te wys. Die paleisholte was — gelukkig vir ons — onder 
'n vuurherd in die donkerste hoekie van een kamer. Die 
heer Foster en ek het self die blootlegging met behulp van 
'n elektriese toorts bewerk. Ons het daarin geslaag om 
eers die paleisholte en daarna die sel van die koningin 
in die helfte deur te sny sonder om 'n vernielende storing 
van die samestelling teweeg te bring. (Ons het eenvoudig 
'n gedeelte van die skedel weggesny en voor ons was die 
lewende en werkende brein van die organisme. Dit was, 
voorwaar, 'n skouspel wonderliker as al my verwagtings. 
Jammer dat ons tyd so kort was! 


Sommige van die verskynsels wat die blootlegging aan 
ons openbaar het, het ek van geweet en was ek derhalwe 

te wagte. Anders was vir my onbekend, — volstandige 
verrassing en tegelyk verbysterende geheimsinnighede. Dit 
was wat ons gesien het: Die koningin was enorm groot en 
het in 'n lyn direk oos en wes gelê, met haar kop na die 
weste. Die koning — natuurlik van die gewone grootte van * 
'n vliegende mier — was altyd op haar reusagtige lyf of 
in haar onmiddellike nabyheid. Ons het in sy gedrag nooit 
enige feite waargeneem wat kon strek om sy funksionele 
werksaamheid vas te stel nie, nieteenstaande ek noukeurige 
aantekenings van al sy bewegings gehou het. 


Om en op die koningin was 'n groot massa van die 
kleinere kaste werkers gedurig besig. Vlakvoor die kop 
van die koningin was 'n klein opening wat toegang tot die 
sel verleen het — natuurlik veels te klein vir haar om 
ooit daardeur te gaan. Deur bierdie ingang het twee strome 
werkertjies gedurig gepasseer: een stroom wat inkom en 
een wat uitgaan. Ons het spoedig vasgestel dat die klein 
werkers met drie verskillende soorte arbeid besig was: (ND) 
Een stroom was besig om die koningin te voed. Elkeen 
wat voor haar kom staan orent om haar monddele te 
bereik. Onmiddellik verskyn aan sy kake 'n klein druppel 
fyn vloeistof, blink soos `n diamant, wat dadelik in die 
mond van die koningin verdwyn. Sodra hy klaar was met 
die toediening van sy bydrae het die werker die reuselig- 
gaam van die koningin omgeloop, sodat hy die selopening 
van die ander kant nader as waar hy ingekom het. Die 
werk het derhalwe met die grootste spoed en reëlmatigheid 
voortgegaan sonder dat een werker ooit 'n ander in die 
weg kom. 


II. Saam met die voeders en in dieselfde strome, was 
daar werkers wat belas was met die wegdra en versorging 

van die eiers. Ook dié het om die koningin geloep om 
later in die uitgaande stroom met 'n eier in die kake te 
verskyn. Die heer Foster het bereken dat sy vyftigduisend 
eiers elke vier-en-twintig uur lê, wat 'n denkbeeld sal ver- 
skaf van die spoed waarmee hierdie werk moes verrig 
word. 


II. 'n Baie kleiner klompie werkers was met `n veel 
geheimsinniger werk belas. ËEk was nie in staat om presies 
vas te stel wat dit was nie, maar ek vermoed dat dit een 
of ander aard van reiniging van die huid van die koningin 
was. Hulle was gedurig op haar enorme lyf as enkelinge 
of in groepies druk besig. Al wat ons kon uitmaak was 
dat hulle die huid van die koningin met hulle kake saggies 
streel, altyd stadig voortgaande. Ons het vasgestel dat 
hulle die sel leeg binnekom en dat hulle vol van 'n kleur- 
lose vloeistof is wanneer hulle uitgaan. Hierdie vloeistof 
moet hulle derhalwe op een of ander wyse deur die vel van 
die koningin verkry sonder ooit die huid self te beskadig 
Ons het hulle #asseurs genoem. Dit kan egter ook wees 
dat hulle met een of ander spesiale voedingswerk van klein- 
tjies belas is en dat die koningin in haar enorme liggaam 
die vloeistof afsonder wat hulle vir hierdie doel gebruik. 
Waarop ek hierdie moontlikheid grond, was wat Ons sien 
gebeur het toe ons sommige van hierdie masseurs gevolg 
het, nadat hulle . die koningin-sel verlaat het. Hierdie 
waarneming was nie geheelenal seker nie, omdat die opvol- 
ging met groot moeilikheid gepaard gegaan het. Dit het 
ons egter voorgekom dat dieselfde masseurs, na hulle die 
sel verlaat een van die groot swamtuine besoek het waar 
daar 'n groot versameling van die kleinste wit babetjies 
bymekaar was. Hier het ons gesien dat hulle die babetjies 

op kleurlose druppels vloeistof voer, presies soos die ko- 
ningin deur ander werkers van dieselfde kaste gevoed word. 
Dit het my derhalwe voorgekom dat dit slegs 'n verdere 
spysverteringstadium van die samestelling is. Die koningin 
word gevoer op vloeistof wat die werkers uit hulle padda- 
stoeltuine vergaar. In haar liggaam ondergaan dit 'n ver- 
dere verandering wat dit dan geskik maak om die babetjies 
daarmee te voer. Dit sou dan die eerste verskyning in 
die natuur van melk-afsondering deur die moeder wees! 


Behalwe hierdie drie klasse werkers en hulle verskil- 
lende bedrywighede het ons in aanraking met 'n nog meer 
interessante verskynsel, binne die paleisholte, gekom: Die 
sel van die koningin was omring deur 'n sirkel van die 
grootste soldate. Bygaande is 'n aftekening van die paleis- 
holte, daar en dan deur die heer Victor Foster gemaak, 
wat `n goeie denkbeeld verskaf van die voorkoms van hier- 
die geheimsinnige sirkel. Die soldate was op gelyke afstande 
van mekaar. Die vlak van die sirkel was met 'n hoek van 
ongeveer 45 grade na die watervlak gewend. Aan die voor- 
kant van die paleisholte was die soldate op die vloer, ter- 
wyl aan die ander kant hulle onderstebo aan die dak hang. 
Al1 die koppe, voor en agter, was in 'n direkte lyn na die 
magnetiese noorde gekeer. Ek dink hierdie laaste feit is 
van belang, omdat ek vas oortuig is dat die magnetisme 
van die aarde 'n waarneembare uitwerking op die meeste 
termietsoorte het, soos reeds geblyk het in verband met 
die watergrag hier in Afrika, en wat lank reeds bekend is 
in verband met die miershoop-vorm van die ,,magnetiese 
termiete” van Australië. 


Die lede van die lyfwag was die meeste van die tyd 
geheelenal bewegingloos. Af en toe het een egter skielik 

tot 'n eienaardige beweging oorgegaan; `n heen-en-weer 
swaai van die kop en voorlyf, wat my baie gelyk het op 
die bekende termiet-dans wat dikwels deur waarnemers beé- 
skrywe is. Sodra een hiermee begin, word die beweging, 
binne 'n paar sekonde, aan die een naaste aan hom aan 
sy regterkant oorgedra en so vervolgens van een na die 
ander, totdat die sonderlinge roering die hele sirkel omge- 
gaan het om te eindig waar dit begin het. 

Ons het ook een afwisseling van die lyfwag gesien. Die 
nuwe wagte het die paleisholte deur 'n groot opening byna 
reg teenoor die kop van die koningsel, ingekom en 
binne die sirkel van staande wagte 'n tweede sirkel gevorm, 
wat stadigaan binne die spasies tussen elke twee soldate 
plaas geneem het. Dit was die teken vir die vorige wagte 
om in enkel lyn by dieselfde opening die holte te verlaat. 
Ons het nooit enige ander bedrywigheid van die wagte 
waargeneem nie. 

Wat sou die funksie van hierdie geheimsinnige sirkel 
wees? 'n Ander waarnemer wat hulle later ook gesiën 
het (in Duits Wes-Afrika) beskrywe hulle sonder die min- 
ste twyfel as egte ,lyfwagte” wat dieselfde pligte opgelê is 
as in die geval van koninklike lyfwagte by die mens. Ëk 
is seker dat professor dr. Bugnion ook hierdie teorie sonder 
twyfel sou aanneem as die enigste moontlike uitleg! Nie- 
temin moet ons dit, — na die minste nadenking, — ver- 
werp. ËEnige vyand wat so ver die nes binnegedring het, 
sou seker ook in staat wees om hierdie enkele lyn -van 
soldate te oorrompel, want ons moet onthou dat so'n vyand 
reeds deur myle gange sal moet gegaan het, waar hy tallose 
soldate van dieselfde kaste sal teëkom wat hom a outramce 
elke duim van sy voortgang sal aanval en beveg. Hier sou 


180 


geen ,wagte” (in die menslike sin van die woord) van die 
minste waarde wees nie. Ook moet dit bygevoeg word: 
Ons was nooit in staat om hierdie lyfwagte tot 'n aanval 
aan te spoor nie. Ons kon hulle met 'n vinger aanraak 
en effentjies rondskuiwe, sonder dat hulle ooit 'n poging 
gemaak het om te byt, wat alle ander soldate van die- 
selfde kaste binne die gange van die nes dadelik gedaan 
het. Hulle het ons voorgekom as half bewusteloos: — ge- 
kloroformeerde termiete! 

By my het dadelik 'n ander teorie OER Die ter- 
mietnes is so'n volmaakte analoog van die dierlike liggaam 
met sy brein, sy maag en lewer, sy bloedstroom, van twee 
verskillende bloedliggame, dat ek geneig is om elke onbe- 
kende verskynsel deur hierdie toets te verklaar. Vir my 
was daar altyd een ,,analogiese orgaan” wat in die termiet- 
nes uitgebreek het. Ek het altyd verwag dat daar ergens 
'n koppeling moet bestaan met gelyksoortige funksies as 
die van die dierlike sentrale senustelsel. Ek het altyd 
na iets gesoek wat gelykstaan met die dierlike medulla 
oblongata en ruggraat, wat as 'n skakel dien om die miste- 
rieuse invloed” van die koningin na alle dele van die 
samestelling uit te saai. Ek moet erken dat dit `n teorie 
is wat deur baie min waargenome feite bekragtig word. 
Ek stel dit voor vir wat dit werd mag wees. Miskien sal 
latere waarnemers die kans hê om dié geheimsinnige sirkel 
deeglik en grondig te ondersoek. Van een ding kan ons 
verseker wees en dit is dat so'n gekompliseerde en reël- 
matige verskynsel nooit doelloos sal wees nie. Die ,,lyf- 
wagte” voer ongetwyfeld een of ander belangrike funksie 
uit. 

Daar is nog een ander verskynsel wat ons gesien het 
en wat ek moet beskrywe alleen omdat dit 'n uitwerking 

het op die teorie van die organiese eenheid van die ter- 
mietnes. Gedurende die tyd van ons waarneming by die 
koningin het 'n taamlike groot stuk harde klei uit die rand 
van die paleisholte-dak los geraak en afgeval, en die ko- 
ningin 'n taamlik harde slag toegedien. Onmiddellik 
daarna was daar 'n sonderlinge reeks gebeurtenisse. Die 
enigste uitwerking wat die skok op die koningin self gehad 
het was dat sy haar kop in 'n ritmiese heen-en-weer bewe- 
ging gesit het. Die werkers het dadelik alle werk binne 
die sel gestaak en in doellose massas rondgedryf. Die sir- 
kel lyfwagte is dadelik opgebreek en die meeste het in die 
gange agter die paleisholte verdwyn. [oe sien ons massas 
klein werkers die sel en paleisholte in digte dromme binne- 
dring. Hulle het die liggaam van die koningin eenvoudig 
toegepak om die vloeistof deur haar huid op een of ander 
wyse uit te suig, presies soos die ,,masseurs” dit onder nor- 
male omstandighede doen. Die koning het hieraan gretig- 
lik deelgeneem. So vinnig het dit gegaan dat ons binne 
'n paar minute slap voue in die huid van die koningin kon 
bespeur. 

Intussen het ons dadelik alle verafgeleë dele van die 
nes besoek waar werk nog aan gang was voor die ongeluk 
plaas gevind het. 'Tot op die uiteindes van die groot nes 
was alle werk gestaak. Major-soldate en werkers het in 
groot opgewondenheid in verskillende dele van die nes ver- 
gaar. Daar was 'n neiging om in klompies opmekaar te 
dring. 

Daar was nie die minste twyfel nie dat die skok aan 
die koningin die uiterste dele van die nes binne 'n paar 
minute bereik het. | 

Herstel het begin waar die eerste en grootste storing. 
plaasgevind het. Stadigaan het die vernielende werkers 

hulle aanval op die koningin gestaak. Die lyfwagte het 
hulle herstel; die koningin het stil geword. Dit was nou- 
liks moontlik om al die stappe in volgorde waar te neem, 
voordat alles weer in normale werking was. Die enigste 
verandering in gedrag wat ons daarna kon bespeur, was 
dat die voeding van die koningin deur die werkers verhaas 
is en dit het nie lank geduur voordat haar liggaam sy nor- 
male grootheid weer bereik het nie. Die volgende dag was 
die werk op die uiteindes van die nes weer in volle gang. 

En dit was die einde van ons waarneming. Die werks- 
mense het hulle intussen met die uitgrawing en verwydéring 
van swamtuine in ander kamers besig gehou, maar nou 
was die tyd aan ons toegestaan, verstreke. Die koningin 
is uit haar halfsel gegrawe en gevanklik weggevoer. 

Wallachs' Bpk., Pretoria. 

